
Šioje knygoje nėra skandalų ir intrigų. Nerasite jausmus 
veriančios meilės istorijos ar šiurpinančios legendos. Tik 
Laikas, tiksintis kiekviename jos puslapyje. Tas pats, kuris 
per kelis šimtus metų sugebėjo griuvėsiais paversti kadais 
ištaigingus Paulavos' respublikos dvaro rūmus, velėna ap- 
traukti jos didybę menančius simbolius... 

Laikas, kuris vis dėlto bejėgis ištrinti iš istorijos Povilo 
Ksavero Bžostovskio vardą. 

Šio žmogaus gyvenimas susijęs su permaininga ir skaus- 
minga valstybės istorija, per tuos ilgus 88-erius metus išgy- 
venusios ir nuosmukio, ir pakilimo, ir sužlugdymo laikotar- 
pius. P. K. Bžostovskis savo akimis matė valstybę draskančią 
vidaus nesantaiką, išdavystes, nusižeminimą, atvira širdimi 
sutiko Lenkijos ir Lietuvos pakilimo metą, didžiavosi vals- 
tybės atsitiesimu ir prievartos naštos nusimetimu, džiaugėsi 
Ketverių metų seimo nutarimu dėl Rusijos kariuomenės iš- 
vedimo, sveikino Gegužės 3 d. konstitucijos pergalę, stojo 
į reformų ir suverenumo gynėjų gretas, skaudžiai išgyveno 
reformų sužlugdymą ir visišką valstybės sunaikinimą. 

Būdamas visuomenės politinio ir kultūrinio elito prieša- 
kyje, kaip valstybės pareigūnas, rašytojas, švietėjas, bet visų 
pirma - dvasininkas, P. K. Bžostovskis aktyviai dalyvavo 
valstybės gyvenime, savo indėliu skatindamas visuomenės 
modernizaciją ir pažangių Apšvietos epochos idėjų sklaidą. 
Jo siekiai išgyvendinti bajoriškosios visuomenės savanau- 
diškumą ir luominį uždarumą palaipsniui rado atgarsį to 

Visuotinėje lietuvių 
enciklopedijoje 

(t. 17, Vilnius, 2010, 
p. 651) teikiami abu 
variantai - Pavlovo 
respublika, Paulavos 
respublika, Pirmeny- 
bė teikiama antrajam 
variantui. Pats 

P. K. Bžostovskis, 
pavadinęs Respubliką 
savo vardu, korespon- 
denciją pasirašydavo 
lotyniškai - Paulius. 

L. Pociūnienė, Raiša 
demokratija, IO, 
2012, nr. 27, p. 18. 

Paulavos respublikos 
nuostatai, 1769 m. 
kovo 10 d. 


meto visuomenėje. Neretai sutinkamas kaip keistuolis, savo 
kūryba P. K. Bžostovskis skatino ginti valstybės interesą ir 
kartu su Apšvietos epochos švietėjais tiesė kelius į jungtinės 
Lenkijos ir Lietuvos valstybės stiprinimą. 

1769 metų pavasarį įkurta ir 25 metus sėkmingai gyvavu- 
si Paulavos respublika - puikus bikameralizmo, tai yra būti- 
nybės pamažu pereiti nuo aristokratinio prie demokratinio 
valdymo, pavyzdys. „Nedera kalbėti apie ją kaip apie egzo- 
tišką dvarininko užgaidą jau vien todėl, kad šios respub- 
likos piliečiai didvyriškai gynė savo laisvę prieš keturgubai 
didesnes kazokų pajėgas, ir, nors respublika buvo sunaikinta 
šiurkščios jėgos, ji ne tik įrodė abejojantiems Europos aris- 
tokratams, kad valstiečiai moka naudotis demokratija, bet 
ir tapo įtikinančiu bikameralizmo pavyzdžiu, rodančiu, kad 
toks modelis ir ekonomiškai veiksmingas, ir konsoliduojan- 

tis bendruomenę. '* Beje, pasaulyje per pastaruosius dešimt- 
mečius bikameralizmą pasirinkusių šalių skaičius išaugo 
beveik dvigubai. 

P. K. Bžostovskio sukurti Paulavos respublikos nuosta- 
tai - šio didžio žmogaus rūpesčio ir meilės savo artimui įro- 
dymas, galintis būti pavyzdžiu šių dienų politikams, dažnai 
tik deklaruojantiems pagarbą savo šalies piliečiui. Na, o XXI 
amžiaus išlaidūnui, stikliuko mėgėjui ir tinginiui Nuostatai 
gali įvaryti arba siaubą, arba išprovokuoti norą išlenkti tau- 
relę už šiuos gerus laikus, kai už apsileidimą ir tinginystę ne 
tik nėra baudžiama, bet dar galima tikėtis ir pašalpos: Akylai 
žiūrėti, kad nebūtų žemdirbystėje tinginystės, girtuokliavimo, 
ypač šiokiadieniais, gyvenimo viengungystėje be priežasties, 
be reikalo užsitrauktų skolų, o jei kas nors iš šių reiškinių 
būtų pas ūkininką cenzoriaus pastebėta, toks prie žemiausio 
sluoksnio, t. y. kampininku, bus prijungtas“. 

Nė vienoje Nuostatų vietoje nerasta nė užuominos, kad 
paskirtose pareigose galima tarnauti su kokiomis nors išly- 
gomis, taip pat nėra nė eilutės apie pareigūnų išlaidas, pa- 

vyzdžiui, kanceliarinėms prekėms ar arklių kinkinio lizingą: 
Paskirti į cenzoriaus, burmistro, suolininko, girininko, dešim- 
tininko ir tiltininko pareigas negalėjo tikėtis jokio atlyginimo 
ir atleidimo nuo jokios pareigos - dėl visuotinio gėrio kiek- 
vienas iš jų savo pareigas turėjo eiti savo noru. Be to, visi 
žinojo, kad jei kuris pareigūnas tinkamai nevykdys pareigų, 
toks gali būti pirma laiko atleistas, o į jo vietą bus paskirtas 
kitas“. 

Paulavos respublikoje motina, dukrą už vyro išeidžian- 
ti, net sapne nesiryžo imti iš banko paskolos savo suknelei 
ar dar kokiems pirkiniams, o atėjus rudeniui viešai verkti, 
esą, ji negalinti jaunesnių vaikų į mokyklą išleisti, nes sko- 
la smaugianti jos šeimą: Kad būtų išvengta nusigyvenimo ir 
prasiskolinimo, drausta visiems ūkininkams išlaidauti, kad 
jie nedrįstų sūnus savo apvesdindami ar dukras už vyro iš- 
leisdami, ar krikštynas keldami, ar laidotuves rengdami apie 
prabangą galvoti“. 

Taigi ši knyga apie Žmogų ir Laiką. Ir dar itin keistą vietą, 
į kurią, jei esi bent kartą joje buvęs, sugrįžti nesukliudo nei 
lietus, nei pūga, nei nesibaigiantys kasdienybės darbai. Gal 
dėl to, kad debesys čia kitokie ir vėjas kitoks. Ir medžiai čia 
šlama kitaip... Ir ramybės neduoda tas pats, dar nuo Povilo 
Ksavero Bžostovskio laikų čia likęs klausimas, į kurį atsaky- 
mą tikrai ras nuoseklus šios knygos skaitytojas. 

Sudarytoja 

Ten pat. 

Lietuvos Didžioji Kunigaikštystė XVIII amžiuje: pakilimas ir saulėlydis 

1732 m. sudaryta Austrijos, Rusijos ir Prūsijos „Trijų juodųjų erelių“ 
sąjunga, kurios tikslas - bendrai veikti dėl Abiejų Tautų Respublikos 

sosto įpėdinystės bei užkirsti kelią politiniam ir kariniam šios valstybės 
stiprėjimui. 

1736 m. Varšuvos seime Lenkijos karaliumi ir Lietuvos didžiuoju 
kunigaikščiu paskelbtas Saksonijos kurfiurstas Frydrichas Augustas, gavęs 
Augusto III vardą. 

1747 m. Vilniaus pijorų kolegijos (Collegium Nobilium Scholarum Piarum) 
rektoriumi tapo Motiejus Dogelis, diegęs Stanislovo Konarskio idėjomis 
paremtas mokymo programas, orientuotas į Naujųjų laikų mokslus ir 
filosofiją. 

1756-1768 m. Lenkijos ir Lietuvos valstybėje įsitvirtino Rusijos politinė 
hegemonija. 

1764 m. Varšuvos seime Lenkijos karaliumi ir Lietuvos didžiuoju 
kunigaikščiu išrinktas Stanislovas Augustas Poniatovskis, pradėjęs valstybės 
valdymo reformas. 

1772 m. Prūsija, Rusija ir Austrija pasirašė sutartis dėl Abiejų Tautų 
Respublikos pirmojo padalijimo. Respublika prarado 30 proc. teritorijos ir 
35 proc. gyventojų. 

1773 m. įkurta Edukacinė komisija - pirmoji švietimo ministerija Europoje. 
1775 m. įkurta Nuolatinė taryba - pirmoji centrinė vykdomosios valdžios 
institucija Abiejų Tautų Respublikoje. 

1788-1792 m. Varšuvoje posėdžiavo Ketverių metų seimas, įgyvendinęs 
svarbias, valstybės vidaus gyvenimą iš esmės pakeitusias reformas. Lenkija ir 
Lietuva išsivadavo iš Rusijos protektorato. 

1791 m. gegužės 3 d. seimas Varšuvoje priėmė valstybės konstituciją — 
pirmąją rašytinę konstituciją Europoje ir antrąją pasaulyje. 

1793 m. Rusija ir Prūsija pasirašė antrojo Abiejų Tautų Respublikos 
padalijimo sutartį. Respublika neteko apie pusės teritorijos. 

1794 m. Lenkijoje prasidėjo Tado Kosciuškos sukilimas, kuriuo siekta 
išvaryti iš Abiejų Tautų Respublikos Rusijos kariuomenę ir atkurti 1772 m. 
valstybės sienas. 

1795 m. Rusija, Prūsija ir Austrija pasirašė sutartį dėl trečiojo Abiejų Tautų 
Respublikos padalijimo. Lenkijos-Lietuvos valstybė buvo likviduota. Beveik 
visą Lietuvos Didžiosios Kunigaikštystės teritoriją užgrobė Rusijos imperija. 
1810-1812 m. nesėkmingai kelti Lietuvos Didžiosios Kunigaikštystės 


atkūrimo projektai, tikintis Rusijos imperatoriaus Aleksandro I paramos. 


LENKIJOS IR LIETUVOS VALSTYBĖ 


AUGUSTO III VALDYMO LAIKOTARPIU 
Respublika tarp Rytų ir Vakarų. Nuo Lenkijos 
įpėdinystės iki Septynerių metų karo 


Į XVIII amžių jungtinė Lenkijos ir Lietuvos valstybė - Abiejų 
Tautų Respublika - įžengė vis dar būdama ne tik didžiau- 
sia savo teritorija Europos valstybe, bet ir išlaikydama sva- 
raus geopolitinio faktoriaus tarp Rytų ir Vakarų statusą. 
Tačiau jau 1700-1721 m. Šiaurės karo baigtis parodė, kad 
Vidurio Rytų Europoje išsidėstė Abiejų Tautų Respublikai 
nepalankios jėgos. Respublika, kuri, kaip ir kitos Vidurio 
ir Rytų Europos valstybės (Meklenburgas, Brandenburgas, 
Saksonija, Čekija, Vengrija ir kt.), Naujųjų laikų epochoje 
buvo pasukusi ne trečiojo luomo teisių plėtimo, o antrosios 
baudžiavos laidos keliu (t. y. kitų luomų sąskaita išplėtusi 
politines bajorijos teises), atsidūrė gerai organizuotų Vakarų 
Europos valstybių grėsmės akiratyje. Naujaisiais laikais vykę 
intensyvūs valstybių valdymo sąrangos pokyčiai lėmė, kad 
didžiausią augimą ir įtaką pradėjo įgyti teritorinės ekspan- 
sijos siekiančios centralizuotos absoliutinės monarchijos. 
Tiek Europos vakaruose, tiek rytuose formavosi naujos, 
stiprų augimo potencialą turinčios absoliutinės monarchi- 
jos — Prūsijos karalystė ir Rusijos imperija, kitų valstybių 
sąskaita siekiančios išsikovoti vyraujančias pozicijas Vidu- 
rio Rytų Europoje. 

Tuo metu Abiejų Tautų Respublikos situaciją sunkino vi- 
dinė valstybės krizė, palaipsniui virtusi „suvereniteto krize“. 
Jau nuo XVIII a. 4 dešimtmečio pradžios imta pajungti Res- 
publiką kaimyninių valstybių interesams. Kylantis Rusijos 

Lenkijos karaliaus 
ir Lietuvos didžiojo 
kunigaikščio 
Augusto II 
portretas. XVII a. 
Dailininkas 
Louisas 

de Silvestre. 

XVIII a. Austrija buvo 
viena svarbiausių 
Šventosios Vokiečių 
Tautos Romos 
imperiją sudarančių 
karalysčių, valdoma 
Habsburgų dinastijos 
paveldėtojų (Habs- 
burgų dinastijos 
„galva“ Šventosios 
Romos imperijos 
imperatoriaus titulą 
turėjo nuo 1526 iki 
1804 m.). Istorio- 
grafijoje Habsburgų 
dinastijos politika 
dažnai laikoma Aus- 
trijos politika. 

faktorius ir jėgų persigrupavimas Rytų Europoje tapo aki- 
vaizdus praslinkus vos dešimtmečiui po Šiaurės karo - spren- 
džiant konfliktą dėl Lenkijos ir Lietuvos valstybės sosto. Mirus 
Respublikos valdovui Augustui II, Prancūzija, palaikydama 
karaliaus Liudviko XV uošvio Stanislovo Leščinskio kandida- 
tūrą, siekė sudaryti sąjungą su Lenkija ir Lietuva ir tokiu keliu 
ne tik užsitikrinti Prancūzijos persvarą prieš Austriją', bet ir 
neleisti plėstis Rusijos imperijai. Tuo metu Prūsija, tikėdamasi 
išvengti Švedijos, Saksonijos bei Respublikos konkurencijos, 
suartėjo su Rusija. 1732 m. buvo sudaryta Austrijos, Rusijos 
ir Prūsijos „Trijų juodųjų erelių“ sąjunga, kurios tikslas - ben- 
drai veikti dėl Respublikos sosto įpėdinystės ir neleisti, kad 
Respublikos sostą užimtų Prancūzijos remiamas Stanislovas 
Leščinskis. Be to, ši sąjunga buvo nukreipta prieš bet kokius 
Respublikos pertvarkymus ir tikslingai siekė užkirsti kelią po- 
litiniam ir kariniam šios valstybės stiprėjimui. 

Naujojo valdovo rinkimų akivaizdoje Austrija, matyda- 
ma, kad Respublikoje populiarėja Prancūzijos remiamas 


POVILO KSAVERO BŽOSTOVSKIO LAIKŲ LIETUVA 


kandidatas, pirmoji parėmė Augusto II sūnaus, Saksonijos 
kurfiursto Frydricho Augusto kandidatūrą. Kiek vėliau šiai 
kandidatūrai pritarė ir Rusija. Prūsija, nors formaliai išstojo 
iš sąjungos, palaikė Rusijos politiką Respublikos atžvilgiu. 

1733 m. rugsėjį vykę naujo Abiejų Tautų Respublikos 
valdovo rinkimai baigėsi trejus metus trukusiu Lenkijos 
įpėdinystės karu: karaliumi išrinktas Stanislovas Leščins- 
kis kartu su savo šalininkais turėjo stoti prieš karinę Rusi- 
jos ir Saksonijos intervenciją. Prancūzijai gavus teritorinių 
nuolaidų pietuose, Lenkijoje ir Lietuvoje įsitvirtino „Trijų 
juodųjų erelių“ koalicija. 1736 m. Varšuvos seime Lenkijos 
karaliumi ir Lietuvos didžiuoju kunigaikščiu buvo paskelb- 
tas Augusto II sūnus, Saksonijos kurfiurstas Frydrichas Au- 
gustas, gavęs Augusto III vardą. 

Nors tuo metu formaliai Respublika nepriklausė nuo 
kaimyninių valstybių, po Augusto III įsitvirtinimo soste 
niekas nesiėmė kvestionuoti Rusijos ir jos sąjungininkų po- 
litinės kontrolės Lenkijos ir Lietuvos valstybei. Kaip įrody- 
mas buvo 1736 m. seimo nutarimas patvirtinti Respublikai 
priklausančio Kuršo leno pavaldumą Rusijos imperatorės 
Anos Ivanovnos favoritui Ernestui Bironui (Ernst Johann 
von Biron). Taip buvo atiduota duoklė Rusijai už paramą 
rinkimuose. 

Pažymėtina tai, kad ilgainiui „Trijų juodųjų erelių“ są- 
jungoje kilo vidinė įtampa. Vykdant „negatyvią politiką 
Respublikos atžvilgiu“, susikirto sąjungininkių interesai. 
1740 m. Prūsijai prisijungus Habsburgų Sileziją, pakito Aus- 
trijos ir Prūsijos jėgų pusiausvyra. Nuo tada Austrijos už- 
sienio politikos prioritetu tapo šios pusiausvyros atkūrimas. 
Buvo siekiama arba susigrąžinti prarastas teritorijas, arba 
gauti užjas kompensaciją. „Kompensacijų“ Prūsija ir Austrija 
ėmė ieškoti Respublikos sąskaita. Nuo to momento Respubli- 
kos politinio status guo išlaikymas jau nebebuvo pagrindinis 
tikslas. 1756-1763 m. buvo prieita iki Septynerių metų karo, 

kuriame Rusijos, Austrijos, Prancūzijos, Saksonijos koalicija 


siekė susilpninti ir pasidalyti Prūsiją. Rusijos tikslas buvo ne 
tik „palaužti prūsų karaliaus galią“, bet ir įtvirtinti Rusijos 
dominavimą su priklausoma nuo pastarosios Respublika. 
Prūsijos jėgų palaužimas ir toliau liko svarbiu momentu 


POVILO KSAVERO BŽOSTOVSKIO LAIKŲ LIETUVA 


|] 
Ę 
: 
E 


PETETKSTTANSS 


Austrijos politikoje, o trečioji koalicinė jėga - Prancūzija 
siekė įbauginti Prūsiją kaip pagrindinę kontinentinę Angli- 
jos sąjungininkę*. Abiejų Tautų Respublika karo metu liko 
neutrali, tačiau per jos teritoriją žygiavo svetimų valstybių 
kariuomenės. Nuo sutriuškinimo kare Prūsiją išgelbėjo Rusi- 
jos imperatorės Jelizavetos Petrovnos mirtis ir Prūsijos gerbėjo 
Petro III įpėdinystė Rusijoje. 1762 m. pasikeitimai Rusijos soste 
vedė prie rusų-prūsų sąjungos suformavimo. 

Rusijos kaip vadovaujančios kontinentinės jėgos iškili- 
mas XVIII a. europinėje sistemoje atvėrė kelius jos ekspansi- 
jai į Vakarus. Rusijos interesai galėjo būti patenkinti tik Prū- 
sijos arba Respublikos sąskaita. Taip Prūsijos išsigelbėjimas 
Septynerių metų karo pabaigoje tapo „Respublikos galo pra- 
džia“: 1756-1768 m. Lenkijos ir Lietuvos valstybėje įsitvirti- 
no Rusijos politinė hegemonija. Augusto III užsienio politika, 
iki Septynerių metų karo vis dar atitikusi regione vykstančius 
pokyčius, stiprėjant Prūsijai, patyrė visišką fiasko. 


Lenkijos karaliaus 
ir Lietuvos didžiojo 
kunigaikščio 
Stanislovo 
Leščinskio 
portretas. 
Dailininkas Jeanas- 
Baptistas van Loo. 

Plačiau: K. Zernack, 
Abiejų Tautų Respub- 
lika josios padalijimų 
metu, Lietuvos valsty- 
bė XII-XVIII a., 

red. Z. Kiaupa, 

A. Mickevičius, 

J. Sarcevičienė, Vil- 
nius, 1997, p. 424- 
425. 

Z. Kiaupa, J. Kiaupie- 


nė, A. Kuncevičius, 
Lietuvos istorija iki 
1795 metų, Vilnius, 
1998, p. 320. 

„Karaliaus sakso laikais valgyk, gerk ir diržą atsileisk“ 
(za krola Sasa jedz, pij i popuszczaj pasa) 


Povilas Ksaveras Bžostovskis gimė tuo metu, kai bajoriško- 
ji Lenkijos ir Lietuvos visuomenė buvo pradėjusi gydytis 
žaizdas po įtemptų kovų metų tarp Stanislovo Leščinskio 
ir Augusto III šalininkų. Saksonijos kurfiursto įtvirtinimas 
soste ir visuomenės susitaikymas 1736 m. seime atvėrė ke- 
lius valstybės vidaus gyvenimo stabilizavimui. Valdymo 
pradžioje Augustas III stengėsi tęsti tėvo Augusto II pradėtą 
Respublikos ir Saksonijos suartinimo politiką, turėjusią už- 
tikrinti jo įpėdiniui Saksonijos ir Respublikos karūnas?. Ir 
toliau buvo keliama trinarės federacijos (Saksonija-Lenki- 
ja-Lietuva) idėja, o jos įtakoje globota federacijos valdžios 
rezidencijos, t. y. valdovo rūmų Gardine, statyba. Siekiant 
stiprinti valstybę, buvo iškelta kariuomenės didinimo pro- 
grama ir ieškota tam lėšų. Tačiau 1736 m. seimas atmetė 
pasiūlymą įvesti bendrą Saksonijos ir Respublikos valdymą. 
Abiejų Tautų Respublikos politiniame gyvenime įsitvirtinu- 
sios didikų giminės, siekdamos savo partikuliarinių intere- 
sų, priešinosi valstybės reformų bandymams. Siauri giminės 
interesai buvo keliami aukščiau valstybės reikalų, naudojan- 
tis laisvojo draudimo - liberum veto - teise buvo trikdomas 
seimų darbas. 

Nesėkmės organizuojat seimus, kurių tik vienas iš 14 
nebuvo išardytas, paskatino Augustą III valdyti ne per sei- 
mo instituciją, bet stiprinti pirmojo ministro kompetenci- 
ją, ir pareigybes dalyti dominuojančioms didikų grupuo- 
tėms nepalankiems asmenims. Taip buvo siekiama palauž- 
ti didikų oligarchijos viešpatavimą ir pritaikyti Saksonijoje 
įvestas absoliutinės valstybės valdymo priemones. Saksonijos 
valdymo modelio perkėlimo į Respubliką ašimi tapo Henriko 
Briulio (Heinrich von Brūhl Brūhl) asmuo, kuris 1738 m. buvo 
paskirtas pirmuoju ministru ir Saksonijoje, ir Respublikoje. 

Abiejų Tautų 


H. Briulis tapo savarankišku valdovo politikos vykdytoju. 
Valstybės valdymo reikalus jis sutelkė vienose rankose, ta- 
čiau suformuoti stiprią valdovo dvaro grupuotę Respub- 
likoje jam nepavyko. Lenkijoje ir Lietuvoje tebevyko arši 
politinė didikų grupuočių kova: senąją tvarką siekusioms 
išlaikyti Potockių (Lenkijoje) ir Radvilų (Lietuvos Didžio- 
joje Kunigaikštystėje) grupuotėms oponavo Respublikos 
vidaus reformų siekianti „Familija“ - Lietuvos Didžiosios 
Kunigaikštystės vicekanclerio Mykolo Frydricho Čartoriskio, 

didžiojo 


jo brolių Rusios vaivados Augusto Aleksandro ir Pozna- 


nės vyskupo Teodoro Kazimiero bei svainio, Krokuvos 
kašteliono Stanislovo Poniatovskio „partija“. Augustas III 
buvo priverstas ieškoti sąjungininkų ir, negalėdamas su- 
daryti stiprios „dvaro partijos“, bandė užmegzti ryšius su 
„Familija“, kurios nuosaikūs reformų planai valdovui at- 
rodė priimtiAi. Čartoriskių grupuotės keliami valstybės 
reformavimo siekiai patraukė tiek Lenkijos, tiek Lietuvos 
bajoriją. Palaipsniui formavosi bendra, visą Abiejų Tautų 
Respubliką apimanti politinė grupuotė, į kurios gretas įsi- 
jungė ir vienas turtingiausių to meto Lietuvos Didžiosios 

Kunigaikštystės valstybės veikėjų, Lietuvos didysis rašti- 
ninkas Mykolas Bžostovskis, vėliau tapęs Lietuvos finansų 
ministru - didžiuoju iždininku. 

Sutelkusi šalininkų Lietuvoje ir Lenkijoje, „Familija“ kėlė 
kariuomenės ir valstybės finansų sistemos reformų pasiūly- 
mus, siekė padidinti kariuomenę, reformuoti seimą ir sei- 
melius, panaikinti valstybės gyvenimą destabilizuojančią 
liberum veto teisę. 1738-1752 m. seimuose taip pat buvo ak- 
centuojama, jog valstybė privalo imtis ūkio ir demografinių 

procesų skatinimo. Tačiau, nepavykus susitarti dėl valdžios 


pasidalijimo, Augusto III ir Čartoriskių „Familijos“ bendri 
planai vykdyti valstybėje reformas rezultatų nedavė. 
Politiniame Respublikos gyvenime įsitvirtinus konserva- 
tyviųjų respublikonų ideologijai, manyta, kad didžiųjų vals- 
tybių apsupta Respublika išliks, jei neturės centralizuotos 
valdžios, bus silpna ir nepavojinga kaimynams. Bajoriškojo- 
je visuomenėje vyraujančias nuotaikas vaizdžiai atspindėjo 
posakis „karaliaus sakso laikais valgyk, gerk ir diržą atleisk“. 
Respublikoje, kurioje viešpatavo didikų oligarchija (tar- 
pusavyje kovojo Potockių, Čartoriskių, Branickio, Radvilų 

grupuotės), valdovo dvaro pastangos vykdyti reformas su- 
sidurdavo su organizuota opozicija seime ir už jo ribų. Di- 
dikų grupuočių tarpusavio kovos dėl įtakos gožė bendrąjį 
valstybės vieningumo interesą, susirūpinimą valstybės, o 
ne asmenine gerove. Iš tiesų, Austrijos, Prūsijos ir Rusijos 
palaikoma pacifizmo ideologija davė vaisių - Respublika 
visą Augusto III valdymo laikotarpį nepatyrė intervencijos 
iš išorės, tačiau stiprėjančios kaimyninės valstybės vis labiau 
grėsė Lenkijos ir Lietuvos valstybės suverenitetui. 

Po Septynerių metų karo, siekdamas atstatyti Saksoniją, 
Augustas III visiškai atsisakė mėginimų Respublikoje įvesti 


Lenkijos karalystės 
rūmų maršalo 
Jurgio Augusto 
Mnišeko portretas. 
Dailininkas 
Domenico Cunego. 

Ši epocha istoriogra- 
fijoje dar vadinama 
Švietimo, Šviečiamąja 
epocha. 

ministerinį valdymą. Atsiribojęs nuo Čartoriskių grupuotės 
1753-1763 m. Augustas III pasikliovė Lenkijos karalystės 
rūmų maršalu Jurgiu Augustu Mnišeku (Jerzy August Mni- 
szech), kurio įtaka Respublikoje virto naujos oligarchinės 
grupuotės, neturinčios valstybės stiprinimo koncepcijos ir 
vertybių, dominavimu. 


Apšvietos epochos aušra 
Lietuvos Didžiojoje Kunigaikštystėje 


XVII a. pabaigoje - XVIII a. visą Europą apėmusios Apšvie- 
tos epochos“ idėjos, t. y. valstybės bei visuomenės moderni- 
zavimo siekiai, despotizmo bei feodalizmo kritika, tikėjimas 
prigimtinėmis žmogaus laisvėmis ir teisėmis, mokslinio 
požiūrio skatinimas bei tikėjimas, kad žmonės gali tobulėti, 
sudarydami mokslo, technikos ir pramonės pažangos pro- 
gramą, Lenkijoje ir Lietuvoje ėmė plisti valdant Augustui III. 
Apšvietos filosofai skelbė būtinumą racionaliai pažinti pa- 
saulį, organizuoti visuomenės gyvenimą pasitelkiant mokslą 
ir švietimą, lemiamais veiksniais laikė auklėjimą, švietimą ir 
prigimtį. 

Veikiamas Apšvietos epochos pasaulėžiūros, XVIII a. 
3-5 dešimtmečiais Respublikoje sparčiai vystėsi europietiš- 
kasis mokslas apie valstybę, kurio dalimi buvo kameralizmo 
idėjos ir statistikos susiformavimas. Kameralizmas (valdy- 
mo būdas su aukšta centralizacija, globėjiška merkantilinės 
ekonomikos valstybe, plečiančia valstybės tarnautojų uni- 
versitetinį rengimą, akcentuojančia politikos, administravi- 
mo, viešųjų fiAansų, ekonomikos, žemės ir miškų valdymo 
sritis) XVIII a. įsitvirtino daugelyje Vakarų Europos valsty- 
bių. Kameralizmo teorijos rėmė politinės valdžios interven- 
ciją į ūkį ir pabrėžė technologijų reikšmę siekiant valstybės 
gerovės. Kameralizmas buvo grindžiamas bendruomenės 


POVILO KSAVERO BŽOSTOVSKIO LAIKŲ LIETUVA 


intereso pirmenybe: jis reikalavo individualius interesus pa- 
lenkti valstybės ir visuomenės interesams. Laikyta, kad vals- 
tybė dominuoja virš visų kitų tikslų. Kameralizmo teorijos 
atspindėjo valdančiųjų sluoksnių siekius sukurti vieningą, 
centralizuotą valstybę ir sustiprinti jos kontrolę daugeliui 
socialinio gyvenimo sričių. 

Nuo 1746 m. Europos universitetuose kaip atskira discip- 
lina pradėtas dėstyti statistikos mokslas skatino susitelkti į 
finansinę valstybės ekonominės būklės analizę, subalansuoti 
biudžetą ir tobulinti administracinę sistemą. 

Valstybės valdymo formos modernizavimo idėjos, ap- 
ėmusios Europą Apšvietos epochoje, Augusto III valdymo 
laikotarpiu įtraukė vis platesnius Lenkijos ir Lietuvos poli- 
tinio elito sluoksnius, o šių idėjų įgyvendinimas pasireiškė 
pirmaisiais naujojo valdovo valdymo metais. 

Kultūrinę dirvą pokyčiams visuomenėje rengė nuo 
XVIII a. 3 dešimtmečio Lietuvoje steigtos ir su jėzuitais 
konkuravusios pijorų mokyklos. Pijorų mokyklose, kitaip 
nei edukacijos sistemą savo rankose laikiusių jėzuitų moky- 
mo programose, pagausėjo gamtamokslinių ir visuomeni- 
nių dalykų, mokiniai buvo ugdomi valstybinio pilietiškumo 
dvasia. Didelis dėmesys buvo skiriamas gimtosios kalbos, is- 
torijos, teisės ir geografijos mokymui, įvestos prancūzų kal- 
bos ir šokių pamokos. Pažymėtina, kad vienas aktyviausių 
pijorų ordino įkurdinimo Lietuvoje iniciatorių buvo plačios 
erudicijos ir pažangių pažiūrų aukščiausiasis Lietuvos Di- 
džiosios Kunigaikštystės dvasinis dignitorius, Vilniaus vys- 
kupas Konstantinas Kazimieras Bžostovskis. 

Bajorai, siekę suteikti savo atžaloms daugiau pasaulietinių 
mokslo žinių, suskato vaikus leisti į pijorų mokyklas. Jose įgy- 
ti mokslo žinių pagrindai skatino tęsti studijas. Antai Ščiuti- 
no pijorų mokyklą (Lydos pavietas) baigęs Motiejus Dogelis 
1747 m. tapo Vilniaus pijorų kolegijos (Collegium Nobilium 
Scholarum Piarum) rektoriumi ir joje diegė Stanislovo 

R. Plečkaitis, Kazi- 
mieras Narbutas ir 
Šviečiamoji filosofija 
Lietuvoje, Kazimieras 
Narbutas. Raštai, 
parengė R. Plečkaitis, 
Vilnius, 1989, p. 10. 

Į 4) 


Anu Ala 


Konarskio (1700-1773) idėjomis paremtas mokymo pro- 
gramas, orientuotas į Naujųjų laikų mokslus ir filosofiją. Ko- 
legijoje buvo įsteigtas gamtos mokslų kabinetas, aprūpintas 
naujausiais prietaisais. 1759 m. Vilniaus kolegijoje filosofijos 
studijas pradėjo Kazimieras Narbutas (1738-1807), po de- 
šimtmečio tapęs šios mokyklos filosofijos profesoriumi. 

Į Vilniaus pijorų kolegiją, kurioje vienu kartu mokėsi per 
300 moksleivių, savo sūnų išsiuntė ir didysis Lietuvos Di- 
džiosios Kunigaikštystės raštininkas Juozapas Bžostovskis, 
siekęs padėti tinkamus pagrindus sūnaus mokslinio kelio 

Pijorų kolegijos 
auklėtinių 
sveikinimas 
kunigo grafo 
Povilo Ksavero 
Bžostovskio 
vardinių proga. 
XVIII a. spaudinio 
faksimilė. Na 
Imieniny Jasnie 
Wielmoznego Jmci 
Xiedza Pawla 
Xawerego Hrabi 
Brzostowskiego 
Referendarza 
W.X.L.: [Inc.:] Ty, 
co dobroczynnoscią 
nasze 
Zgromadzenie 
Wspierasz [...], 
Collegium 
Scholarum 
Piarum, [Wilno], 
1775. 


Kazimiero Narbuto 
portretas. 

Buvusio Lenkijos 
karaliaus ir Lietuvos 
didžiojo kunigaikščio 
Stanislovo Leščinskio 
užsakymu jo sekreto- 
rius Pjeras Solinjakas 
1750 m. Paryžiuje 
paskelbė 5 tomų 
Lenkijos istoriją 
„Histoire gėnėrale de 
la Pologne“, kurioje 
greta Lenkijos ir 
Lietuvos valstybės 
politinės raidos ne- 
mažai dėmesio buvo 
skiriama bajorijos 
ydų atskleidimui. 
Veikalo pavadinimas 
ispanų kalba „El Dis- 
creto“ (1646). Verti- 
mas į prancūzų kalbą: 
„Lhomme universel“. 
P. K. Bžostovskio 
vertime į lenkų kalbą 
pavadinimas paliktas 
pagal prancūzišką 
variantą: „Czlowiek 
uniwersalny“. Knyga 
išspausdinta Vilniuje 
1765 m. 

pradžiai. Mokslas pijorų kolegijoje suformavo platų akiratį, 
siekius skleisti Lietuvos visuomenėje naujas mokslo žinias 
bei ugdyti bajorų pilietiškumą. Tai puikiai iliustruoja Povilo 
Ksavero Bžostovskio iniciatyva 1763-1767 m. pijorų Ber- 
nardo Siručio ir Klemenso Pokubiato į lenkų kalbą išversta 
ir Vilniuje išleista prancūzų istoriko Pjero Solinjako (Pier- 
re Joseph de la Pimpie Solignac) „Lenkijos istorija“, tapusi 
ne tik tautos praeities, bet ir didaktine mokymo priemone. 
Vakarų Europoje populiarių veikalų vertimus į lenkų kalbą 
papildė 1765 m. Vilniuje P. K. Bžostovskio išleistas jo paties 
iš prancūzų kalbos išverstas ispanų jėzuito Baltazaro Gra- 
ciano moralinės filosofijos veikalas „Diskretusis“", kuriame 


buvo dėstoma, kaip suderinti sėkmingą politiką su morali- 

Kazimiero Narbuto 
veikalo „Logika“ 

niais skrupulais bei formuojamas „universalaus žmogaus“ 
idealas: atsargus, gudrus, protingas, išsilavinęs, gero skonio 
ir gerų manierų, trumpai tariant, tikras džentelmenas“. 
Didelį proveržį filosofinei Lietuvos minčiai padarė pijoro 
profesoriaus Kazimiero Narbuto veikalo „Logika“ pasirody- 
mas 1769 m., kurio leidybą mecenavo P. K. Bžostovskis. 


Vilniaus 
universiteto 
rektoriaus, 
astronomo 
Martyno Počobuto 
Odlianickio 
portretas. 
Nežinomas 
autorius. 

Kazimieras Narbutas. 
Raštai, Vilnius, 1989, 


p. 27-28. 

Veikalas, dedikuotas „Jo didenybei ponui kunigui Bžostovs- 
kiui, Lietuvos Didžiosios Kunigaikštystės raštininkui, Vil- 
niaus katedros kanauninkui, Šv. Stanislovo ordino kavalie- 
riui, <...> įžvalgų protą, sugebėjimus ir gero piliečio pastan- 
gas bei savo dvaro pelną skiriančiam tam, kad šaliai patar- 
nautų, tautiečiams būtų sektinas pavyzdys ir duotų naudos““, 
buvo išleistas lenkų kalba. Šis veikalas griovė lotynų kalbos, 
kaip vienintelės mokslo kalbos, tradiciją ir ilgus metus buvo 
naudojamas kaip vadovėlis Lietuvos vidurinėse mokyklose. 

Reikia atkreipti dėmesį į tai, kad pijorų mokyklų steigimas 
davė postūmį reformuoti ir jėzuitų mokymo sistemą. Pertvar- 
kydami ugdymo sistemą jėzuitai Vilniuje 1751 m. įkūrė aukš- 
tesniąją mokyklą bajorams Collegium Nobilium Societatis Jesu, 
kurioje, kaip ir.pijorų mokyklose, didesnis dėmesys buvo ski- 
riamas pasaulietinėms disciplinoms, pirmiausia matematikai. 

Pijorų ketinimai Vilniuje įsteigti aukštąją mokyklą - aka- 
demiją, savo teisėmis prilygstančią jėzuitų administruojamam 
Vilniaus universitetui, buvo bevaisiai. Jėzuitams pasiprieši- 

nus (pijorų ir jėzuitų ginčą sprendė net karalius ir popiežius) 


XVIII a. viduryje Lietuvos intelektinis, religinis ir mokslinis 
gyvenimas ir toliau sukosi aplink Vilniaus universitetą, pa- 
mažu atsigaunantį po XVII-XVIII a. sandūroje išgyvento 
nuosmukio. Tuo metu ir Vilniaus universitetą pasiekė Vakarų 
Europos aukštosioms mokykloms būdingos mokslo sekulia- 
rizacijos užuomazgos: tarp dėstomų dalykų tvirtas pozicijas 
užėmė tikslieji mokslai - matematika, fizika, astronomija, 
kaip disciplina susiformavo istorija, pradėtos dėstyti medici- 
nos disciplinos (nuo 1763 m.). Mokslai palaipsniui tapo sava- 
rankiškesni, nepriklausomi nuo filosofijos ir teologijos. Vil- 
niaus universiteto mokslo pažanga buvo susijusi su iškiliomis 

Motiejaus 
Dominyko 
Dogelio portretas. 
Dailininkas 

A. Morenas. 

Plačiau žr.: A. Piroč- 
kinas, A. Šidlauskas, 
Mokslas senajame 
Vilniaus universitete, 
Vilnius, 1984, 

p. 69-107. 

matematikos profesoriaus Tomo Žebrausko (1714-1758) ir 
astronomo, universiteto rektoriaus Martyno Počobuto Odlia- 
nickio (1728-1810) asmenybėmis. 1753 m. T. Žebrauskas 
pradėjo statyti Vilniaus observatoriją, astronomų lyginamą 
su garsiąja Grinvičo observatorija. 1768 m. astronomija uni- 
versitete susiformavo kaip atskira specialybė"". 
Atsinaujinančio Vilniaus universiteto (akademijos) aplin- 
ka įtraukė jaunąjį Povilą Ksaverą Bžostovskį. Jame gautas 
mokslo žinias vėliau jis tobulino Varšuvos kunigų misionie- 
rių kolegijoje ir Romos Klementino kolegijoje (Collegium 
Clementinum) (1758-1762) studijuodamas teologiją, logi- 
ką, psichologiją, Bažnyčios istoriją, politinę istoriją, kanonų 
ir civilinę teisę ir, žinoma, kalbas. 1773 m. Vilniaus universi- 
tete P. K. Bžostovskis apgynė teologijos daktaro laipsnį". 
XVIII a. viduryje Lietuvoje pradėjo kurtis žinių skleidimo 
sistema: Vilniaus universiteto spaustuvė kasmet leido kalen- 
dorius - skaitinių knygas, nuo 1760 m. pradėjo eiti pirmie- 
ji Vilniaus laikraščiai. Pasirodžiusi periodinė spauda ypač 
skatino politinės publicistikos žanro plėtrą. 1760-1763 m. 
kartą per savaitę leidžiamas „Lietuvos kurjeris“ (Kurjer Li- 

tewski) spausdino ne tik žinias apie Lietuvos ir Lenkijos 
bei kitų šalių politinį ir visuomeninį gyvenimą, seimų nu- 
tarimus, pranešimus iš įvairių Lietuvos ir Lenkijos miestų 
(Vilniaus, Varšuvos, Gardino, Slanimo, Naugarduko, Nes- 
vyžiaus ir kitų vietovių), bet ir informaciją apie karinius 
konfliktus ir paliaubas, Lietuvos aukštuomenės viešąjį ir 

privatųjį gyvenimą, įtakingų asmenų vizitus, mirtis, poky- 
lius, šventes ir t. t. 1760-1764 m. buvo leidžiami laikraščio 
priedai: „Literatūrinės žinios“ (Wiadomosci Literackie) ir 
„Užsienio žinios“ (Wiadomošci Cudzoziemskie). 1764- 
1793 m. ėjo periodinis leidinys „Vilniaus laikraščiai“ (Gazety 
Wilenskie) bei jo priedas „Vilniaus laikraščių priedas“ (Su- 
plement do Gazet Wilenskich), informuodavęs apie pirklių 
reikalus, cechų meistrus, tarnų pabėgimą, teismo ieškinius 
ir pan. Užsienio naujienos buvo perspausdinamos iš vokiš- 
kų, olandiškų, prancūziškų laikraščių“. 

Populiarėjo istorinė ir politinė literatūra. Vilniaus pijorų 
kolegijos rektorius, archeografas Motiejus Dogelis (1715- 
1760) parengė ir išleido pirmąjį mokslinį leidinį, skirtą tautų 
teisės studijoms „Codex diplomaticus regni Poloniae, Ma- 
gni Ducatus Lituaniae, in guo pacta, foedera, tractatus pacis 
etc.“ (Vilna, 1758, t. 1; 1759, t. 5; 1764, t. 4). Publicistikos ir 
mokslo veikalų leidimas lenkų kalba sudarė sąlygas naujoms 
idėjoms plisti tarp plačių visuomenės sluoksnių. Apšvietos 
idėjų sklaida brandino visuomenę radikaliems pokyčiams. 

STANISLOVO AUGUSTO VALDYMO 
LAIKOTARPIS (1764-1795) 


Reformų bandymai ir pirmojo padalijimo katastrofa 


XVIII a. 7 dešimtmetyje akivaizdų kultūrinio gyvenimo pa- 
kilimą lydėjo politiniai pokyčiai. Jau 1762 m. seime Rusijos 
remiama „Familija“ ėmė agituoti prieš Augustą III, tikėda- 
masi įvykdyti valstybės perversmą, nušalinti karalių ir iškel- 
ti į sostą savo giminės narį. Vis dėlto Čartoriskių bandymas 
nuversti Augustą III buvo nesėkmingas, o netrukus atskrie- 
jo žinia apie valdovo mirtį. 1763 m. spalio 5 d. prasidėjęs 
tarpuvaldis tapo Augusto III valdymo metais Respublikoje 
susiformavusių politinių srovių ir jų protektorių užsienyje 
išbandymo laikotarpiu. 

Valdant Augustui III Respublikoje įsitvirtinusio Rusijos 
protektorato sistema brėžė aiškius valstybės politinės raidos 
horizontus. Siekdama išlaikyti esamą padėtį Rusija ėmėsi de- 
stabilizacijos palaikymu Respublikoje paremtos strategijos, 
tačiau kartu siekė išsaugoti šios valstybės teritorijos vientisu- 
mą. Rusijos imperijos soste įsitvirtinusi Jekaterina II parėmė 
Augusto III opozicijoje buvusią Čartoriskių grupuotę. Būsi- 
masis valdovas turėjo būti išrinktas iš šios grupuotės narių. 
Rusijos politiką vaizdžiai iliustruoja Jekaterinos II žodžiai, 
pasakyti užsienio reikalų ministrui Nikitai Paninui tarpuval- 
džio išvakarėse: „Mes prarasime trečdalį savo jėgos, jei Len- 
kija nebus nuo mūsų priklausoma.“ Kandidatu pasirinktas 
Stanislovas Antanas Poniatovskis idealiai tiko Jekaterinos II 
režisuojamam vaidmeniui: jis nebuvo remiamas kitos užsie- 
nio valstybės, o jo politinė padėtis valstybės viduje buvo tokia 
silpna, kad Rusijos parama jam buvo neišvengiama““. 

Duos prLNU V 

Valdovo rinkimų išvakarėse Stanislovui Antanui Ponia- 
tovskiui ir jo palaikomai Čartoriskių grupuotei pavyko išsi- 
derėti Rusijos stūtikimą įgyvendinti reformas Respublikoje, 
tačiau abiejų pusių įsivaizdavimas, kiek toli gali siekti re- 
formos, iš esmės skyrėsi. Jekaterina II jokiu būdu neketino 
leisti Respublikai sustiprėti tiek, kad ji galėtų išsivaduoti iš 
satelitinės, nuo Rusijos priklausomos valstybės statuso. Tuo 

tarpu „Familija“, keldama savo kandidatą į sostą, turėjo aiš- 


kiai suformuotą radikalių valstybės ir visuomenės pertvar- 
kymų viziją. 

Pažymėtina ir tai, kad tuo metu Rusijos politiką Respubli- 
kos atžvilgiu palaikė Prūsija. Buvo susitarta nebeleisti rinkti 
Lenkijos-Lietuvos valstybės karaliaus iš austrų sąjunginin- 
kės Saksonijos dinastijos, o leisti rinkti tik lenką. 1764 m. Sankt 
Peterburgo sutartimi Rusija ir Prūsija įsipareigojo neleisti 
keisti Lenkijos-Lietuvos santvarkos“. 

Tokiomis aplinkybėmis 1764 m. rugsėjo 7 d. elekcinia- 
me seime susirinkusi Abiejų Tautų Respublikos bajorų tauta 

valdovu išrinko Lietuvos Didžiosios Kunigaikštystės stali- 
ninką Stanislovą Antaną Poniatovskį, karūnuotą Stanislovo 
Augusto vardu. Čartoriskių „Familijos“ remiamas naujasis 
valdovas jau 1764-1766 m. ėmėsi įgyvendinti dalines Res- 
publikos valstybės reformas: panaikino liberum veto teisę 
seime sprendžiant ekonominius klausimus; įsteigė Lenkijos 
ir Lietuvos Didžiosios Kunigaikštystės Iždo ir Karo reikalų 
komisijas; nustatė naują seimo darbo tvarką; padidino ka- 
riuomenę, įvedė generalinius muitus. Siekiant užkirsti kelią 
užsienio valstybių kišimuisi į Lenkijos ir Lietuvos vidaus rei- 
kalus, buvo patvirtinta nuostata, kad ateityje valdovais galės 
būti renkami tik Respublikos piliečiai. 

Stanislovas Augustas siekė sustiprinti monarcho val- 
džią, reorganizuoti ją aptarnaujančias tarnybas. Jo ini- 
ciatyva prie valdovo buvo sukurtas patariamasis orga- 
nas - kabinetas, reorganizuota Užsienio reikalų tarnyba, 
planuota artimiausiu laiku reformuoti švietimo sistemą. 
Tačiau Stanislovo Augusto veiklos erdvę ribojo užsienio 
valstybių siekiai išlaikyti Respubliką savo įtakoje. Kadangi 
abi kaimyninės jėgos - Rusija ir Prūsija - tarpusavyje su- 
sitarė išsaugoti Respublikos santvarką nepakitusią, nebuvo 
galima netgi mąstyti apie sėkmingą reformų plano reali- 
zavimą. Sankt Peterburgas siekė visiško Lenkijos-Lietuvos 
išorinio izoliavimo bei laikė Respubliką Rusijos satelitine 
valstybe. Realizuoti savo planus Rusijai pavyko visų pirma 
pasinaudojant jautria ir aktualia stačiatikių ir protestan- 
tų, tuo metu vadintų disidentais, problema. Daugiatautėje 
ir daugiakonfesinėje Respublikoje, kur jau gerą šimtmetį 
savo dominavimą buvo įtvirtinusi katalikybė, Rusija pa- 
sistengė aktualizuoti disidentų (stačiatikių ir protestantų) 
klausimą. 1766 m. Respublikos seimo atstovai katalikai 
atmetė tiek Stanislovo Augusto reformų siūlymus, tiek ir 
naują bandymą teisiškai įtvirtinti religinę toleranciją - Ru- 
sijos remiamą reikalavimą suteikti bajorams stačiatikiams 

ir protestantams lygias su katalikais politines teises valsty- 


bėje. 1767 m. Jekaterina II atvirai stojo prieš neseniai rem- 
tų Stanislovo Augusto ir Čartoriskių vidaus politiką. Tam 
pasinaudota senu ir Lietuvos Didžiosios Kunigaikštystės 
santykių su Rusija istorijoje gerai žinomu pretekstu: Čar- 
toriskiai buvo apkaltinti, kad negynė seime Respublikos 
disidentų, nesulygino jų politinių teisių su katalikais. Ru- 
sijos politikai, išradingai manipuliuodami tarpusavyje be- 
sikivirčijusiais Respublikos didikais ir bajorais, užsitikrino 

Karolio Stanislovo Radvilos vadovaujamos opozicijos, dar 
visai neseniai stojusios prieš Rusijos kišimąsi į Respubli- 
kos vidaus reikalus, paramą. 1767 m. vasario 3 d. Sankt 
Peterburge Jekaterina II paskelbė deklaraciją prieš 1766 m. 
Respublikos seimo nutarimus ir valdovą. Rusija pasiskelbė 
visų Respublikos disidentų globėja ir pareikalavo sušaukti 
ekstraordinarinį seimą disidentų reikalams tvarkyti““, 

Rusijai remiant 1767 m. Respublikoje buvo sudarytos 
prisiekusių bajorų sąjungos - konfederacijos, kurios Var- 
šuvos seime privertė naujai svarstyti tolerancijos įstatymus. 
Rusijos pasiuntinys Respublikoje Nikolajus Repninas davė 
įsakymą suimti antidisidentiškai nusiteikusių parlamentarų 
katalikų vadovus - Krokuvos ir Kijevo vyskupus. Tada ne- 
kilo kliūčių seime patvirtinti disidentų teises. Respublikoje 
buvo atkurta senoji visuomeninė santvarka, įsigaliojo „am- 
žinos ir neatšaukiamos“, vadinamosios kardinalinės teisės - 
luominės bajorų privilegijos, teisė nepaklusti vadovui, laisvi 
jo rinkimai, menkai apribota liberum veto teisė. Tiesiogiai 
po šios intervencijos Jekaterina II Respublikai primetė dvi- 
šalę sutartį, garantavusią 1767 m. seimo sprendimų įteisini- 
mą ir įtvirtinimą, o Rusiją įpareigojusią ginti Abiejų Tautų 
Respublikos santvarką nuo bet kokio pakeitimo. Ši sutartis 
buvo patvirtinta seime 1768 m. vasario 24 d. Abi šalys am- 
žiams garantavo savo sienų Europoje neliečiamumą. Rusijos 
ir Respublikos sutartis, austrų valstybės kanclerio Wenzelio 
Kaunitzo žodžiais, suteikė Rusijai galimybę „privačiai dis- 
ponuoti visais Lenkijos reikalais ir galiausiai <...> padaryti 
ją Rusijos provincija“!". 

Akivaizdus Rusijos dominavimas Abiejų Tautų Respub- 
likoje sukėlė kaimyninių valstybių nepasitenkinimą. Kai- 
mynai negalėjo indiferentiškai stebėti, kai Respublikai ėmė 
grėsti toks pat likimas kaip Kuršui. Nuo šio momento Aus- 
trija rodė aiškų polinkį suartėti su Rusija ir Prūsija, kad atei- 
tyje, sprendžiant „lenkų klausimą“, neliktų nuošalėje. 

Pačioje Respublikoje ilgai laukti reakcijos į sutartį su Ru- 


sija nereikėjo. Buvo aiškiai suvokta, kad Respublika stumia- 
ma Rusijos protektorato padėtin. 1768 m. seimo nutarimai 
paskatino sudaryti naują konfederaciją. Ji susibūrė 1768 m. 
vasario 29 d. Baro mieste Podolėje, turėdama tikslą kovoti 
prieš Rusijos įtaką Respublikoje ir jos statytiniu tapusį Sta- 
nislovą Augustą. Baro konfederatai kreipėsi pagalbos į Aust- 
riją, Prancūziją, Turkiją. 

1768-1772 m. Baro konfederacija išplito po visą valsty- 
bę, įtraukdama plačiuosius bajorijos sluoksnius. Tuo tarpu 
Rusija, remdamasi 1768 m. sutartimi, pasiuntė imperijos 

kariuomenę „Respublikos vidaus tvarkai atstatyti“. Taip 
Respublikos vidaus karas peraugo į tarptautinę politinę kri- 
zę. Rusijos karinės pergalės Balkanuose (tuo metu Europos 
pietuose Rusija kariavo su Osmanų imperija) bei įsigalėji- 
mas Abiejų Tautų Respublikoje paskatino Austriją ir Prūsiją 
siekti realizuoti savo tikslus. 

1772 m. Sankt Peterburge buvo pasirašyta pirmojo Len- 
kijos ir Lietuvos valstybės padalijimo sutartis tarp Rusijos, 
Prūsijos ir Austrijos. Rusija užgrobė Lietuvos Didžiosios 
Kunigaikštystės žemes - Polocko, Vitebsko, Mstislavlio vai- 
vadijas, dalį Minsko vaivadijos, taip pat Livonijos vaivadiją, 
iš viso 92 tūkst. km? Abiejų Tautų Respublikos teritorijos su 
1 300 000 gyventojų. Prūsija ir Austrija prijungė dalį Lenki- 
jos karalystės žemių. Prūsijai atiteko 36 tūkst. km? Pamario 
(be Dancigo, dabar - Gdanskas), Vakarų Prūsijos bei Var- 
mijos (be Torunės ir Marienburgo, dabar Malborkas) su 580 
tūkst. gyventojų. Austrija prisijungė 81 900 km? Mažosios 

Lenkijos žemių (Krokuvos vaivadijos pietinę dalį bei Sando- 


miero ir Lvovo vaivadijas) su 2 650 000 gyventojų. Bendras 
Lenkijos-Lietuvos valstybės plotas sumažėjo nuo 730 tūkst. 
iki 520 tūkst. km?, o gyventojų - nuo 11 400 000 iki 7 400 000. 
Taigi Abiejų Tautų Respublika neteko maždaug 30 proc. te- 
ritorijos ir apie 35 proc. gyventojų. 

Svetimų valstybių draskomos Abiejų Tautų Respublikos 
valdovas Stanislovas Augustas ėmėsi diplomatinės propa- 
gandinės veiklos, nesėkmingai bandydamas atkreipti Euro- 
pos dėmesį į Respublikos žemių aneksiją. 1773 m. Respubli- 
kos seimas, spaudžiamas valstybių aneksuotojų karinių jėgų, 
buvo priverstas pasirašyti teritorijų atidavimo sutartis. 

Tačiau kompromisas, kurį Rusija, Prūsija ir Austrija pasie- 
kė 1772 m., nedavė lauktų rezultatų ir neužtikrino ilgalaikio 

geopolitinės padėties stabilizavimo. 1772 m. sutartys ne- 
užkirto kelio nė vienam galimam tarptautinių santykių 
konfliktui. Pirmasis padalijimas vedė į antrąjį ir trečiąjį pa- 
dalijimą. Liko neišspręstas ar netgi užaštrintas Austrijos ir 
Prūsijos konfliktas - Austrijai nepavyko pažaboti Prūsijos 
ekspansijos. Nepaisant to, kad austrų teritoriniai laimėjimai 
buvo gerokai didesni už Prūsijos, pastarųjų ekonominis ir 
politinis potencialas buvo kur kas svaresnis. Todėl Austrija 
tebekėlė tikslą palaužti Prūsijos persvarą. Pirmasis padalijimas 
paskatino Prūsiją toliau siekti Torunės ir Dancigo miestų, 
kurių sąjungininkės jai neužleido 1772 m. Nesilaikydama 
konvencijos sąlygų Prūsija palaipsniui plėtė savo teritori- 
nes aneksijas Lenkijoje. Rusija kaip ir iki padalijimo siekė 
išlaikyti Abiejų Tautų Respubliką savo įtakoje. Protektora- 
tui užtikrinti buvo sutinkama netgi su tam tikromis nuolai- 
domis: palaikomos Stanislovo Augusto politinės reformos 
(naujo tipo vykdomosios valdžios institucijos - Nuolatinės 
tarybos įkūrimas, mokesčių sistemos pertvarkymai, Edu- 
kacinės komisijos įkūrimas ir kt.). Tačiau kaip ir iki padali- 
jimo, taip ir 1773 bei 1776 m. Respublikos seimų metu kilo 
prieštaravimų tarp reformų šalininkų ir Rusijos protekto- 
rato interesų. 


Tarp dviejų padalijimų: 
valstybės pakilimo laikotarpis 


Laikotarpis tarp pirmojo ir antrojo valstybės padalijimų 
tyrinėtojų vieningai laikomas ypač spartaus ekonominio, 
politinio, kultūrinio augimo metais. Padalijimo katastrofa 
sukrėtė to meto visuomenę, buvo suvokta, kad pacifistinė 
politika veda į susinaikinimą. Imtasi esminio valstybės val- 
dymo sistemos reformavimo, kariuomenės didinimo, kurti 
ir pradėti įgyvendinti šalies ūkio skatinimo projektai. 

Valstybės valdymo sistemos pertvarka. 1775 m. seime 
buvo sudaryta pirmoji centrinė vykdomosios valdžios ins- 
titucija - Nuolatinė taryba. Respublikos valdovo Stanislovo 
Augusto grupuotė su Nuolatine taryba siejo valstybės per- 
tvarką ir konstitucinės monarchijos sukūrimą. Monarchijos 
priešininkai - respublikonai - planavo paversti Nuolatinę 
tarybą senosios bajorų demokratijos šalininkų politiniu 
įrankiu. Dėl politinių jėgų priešpriešos keitėsi Nuolatinės 
tarybos sudėtis, o jos veikla per 1775-1788 m. nebuvo nuo- 
sekli!*. Tačiau to meto valstybėje ši institucija buvo žingsnis 
į modernios valstybės viešojo administravimo sistemos kū- 
rimą. Nuolatinė taryba apribojo Abiejų Tautų Respublikos 
valdovo valdžią ir perėmė dalį jo pareigų (vadovauti užsie- 
nio politikos žinybai bei kariuomenei, aiškinti įstatymus, 
kontroliuoti finansus; valdovas taip pat neteko teisės skirs- 
tyti valstybės tarnybas ir atlyginti už jas valdomis). Nuolati- 
nės tarybos nariai iš savo tarpo rinkdavo maršalą, kuris tu- 
rėjo teisę net neleisti valdovui pirmininkauti taryboje. Kita 
vertus, naujos institucijos įkūrimas iš esmės apribojo iki tol 
nekontroliuojamų ministrų valdžią, aukštas valstybės tar- 
nybas turėjusių didikų savivalę, sudrausmino visą valstybės 
vykdomosios valdžios aparatą: buožė, antspaudas, maršalo 
lazda ir iždo raktai nustojo būti nepriklausoma galia". 

Nuolatinės tarybos veiklos laikotarpiu buvo moderni- 
zuota ir padidinta kariuomenė, apribota jai vadovavusių 
etmonų savivalė. Taryba siekė tobulinti teisės sistemą ir teis- 
mų darbą, sutvarkyti vykdomosios valdžios įstaigas. Įgyven- 
dintos tam tikros ūkio ir finansų reformos. Buvo įvesta vie- 
ninga svorio ir tūrių sistema, pertvarkyti mokesčiai, sudary- 
tos naudingos tarptautinės prekybos sutartys ir kita. Visa tai 
pagyvino Abiejų Tautų Respublikos ekonominį gyvenimą. 
Tačiau Nuolatinės tarybos veikla tebuvo dalinis mėginimas 
modernizuoti Abiejų Tautų Respublikos valstybinę san- 
tvarką. 1775-1788 m. liko neišspręstos Respublikos visuo- 

menei gyvybiškai svarbios problemos: nebuvo panaikintos 
luominės bajorų privilegijos, valstiečiai liko įbaudžiavinti. 
Miestiečiai, reikalavę sulyginti jų teises su bajorų teisėmis, 
nesulaukė atsako. Nuolatinės tarybos veikla vis mažiau ten- 
kino Respublikos esminės pertvarkos šalininkus. Esminių 
valstybinės santvarkos pertvarkymų buvo imtasi tik 1788 m. 
Varšuvoje darbą pradėjus seimui. 

Ūkio pokyčiai. Laikotarpis nuo XVII a. vidurio iki XVIII a. 
vidurio buvo karų, naikinimo ir ūkinio nuosmukio šimtme- 
tis. Svetimų valstybių kariuomenių žygiavimas per Lietuvos 
Didžiosios Kunigaikštystės teritoriją smukdė valstiečius ir 
miestelėnus. 1738 m. Abiejų Tautų Respublikos valstybinių 
žemių patikrinimas - liustracija - užfiksavo baisų krašto nu- 
niokojimą. Ištisi kaimai ir miesteliai buvo tušti. Kaimuose 
padaugėjo bėglių valstiečių. Baudžiauninko valstiečio dar- 
bas buvo nenašus, mažėjo bajorų pajamos. Valstiečiai nedė- 
jo pastangų plėstis ir kurti naujus ūkius, kadangi nebūtų pa- 
jėgūs atlikti prievolių ir sumokėti mokesčių, renkamų nuo 
dūmo. Atkurti ūkį buvo nepaprastai svarbu. Dvaras turėjo 
eiti į kompromisą - dalyti valstiečiams ištuštėjusią žemę len- 
gvatinėmis činšo sąlygomis (tokia žemė vadinta priimtine 
žeme). Tačiau valstiečių ir palivarkų ūkis buvo atkuriamas 
senuoju feodaliniu pagrindu. Labai nedidelis lažo dienų su- 
mažinimas ir daliai valstiečių lažo pakeitimas činšu garanta- 
vo dvarui patikimiausias pajamas. 

XVIII a. 8-10 dešimtmečiais labiausiai paplito priimtinė 
žemė. Ji padėjo ne tik išplėsti piniginę rentą, bet ir formuoti 
valstiečio kiemą. Didesnės, daugiau darbo rankų turinčios 
valstiečių šeimos ėmė daugiau priimtinės žemės ir sukūrė 
didelius ūkius, kuriuose priimtinė žemė susiliejo su sodybi- 
ne. Taip per valstiečių kiemą buvo atkurtas sugriautas fe0- 
dalinis ūkis. Tačiau valstiečiai ir toliau liko baudžiauninkai. 

XVIII a. viduryje atkūrus nualintą žemės ūkį, suinten- 
syvėjo žemės ūkio produktų gamyba. Ją skatino vis didė- 

As 


janti paklausa Vakarų Europos rinkoje, taip pat kartu su 
Apšvietos epochos idėjomis plintančios fiziokratų pažiūros. 
Fiziokratai valstybės gerovę siejo su žemdirbystės ir žemės 
ūkio pažanga. Jie, kaip ir švietėjai, teigė, kad žemdirbystės 
sėkmė priklauso nuo valstiečių pajėgumo. Valstiečių dar- 
bas - kiekvieno dvaro pagrindas. Valstiečiai sudaro visuome- 
nės pagrindą, o siekiant gamybos kilimo būtina, kad jie dirbtų 
savarankiškai ir nebūtų priklausomi. Žemvaldžio santykiai su 
valstiečiu turi būti grindžiami sutartimi, atnaujinama kas ke- 
liolika metų. Valstietis už naudojamą žemę turi atlikti tai, kas 
numatyta sutartyje, ir žeme naudotis paveldimai, kad būtų tik- 
ras, jog gerai įdirbtos ir rūpestingai prižiūrimos žemės niekas 
iš jo neatims. Privaloma laikytis principo: valstietis atsilygina 
dvarui tiek, kiek iš dvaro gauna, o ne tiek, kiek išgali. Negali- 
ma su valstiečiu elgtis kaip su belaisviu, nes tam prieštarauja 
Dievo įsakymai ir prigimtinė teisė. Joks įstatymas negali įtei- 
sinti krikščioniškajai moralei prieštaraujančios neteisybės. 

Dėl fiziokratų ir švietėjų pažiūrų poveikio radosi nema- 
ža ūkininkavimo instrukcijų didelėms valdoms, dvarams 
ir palivarkams. Juose, J. Jurginio teigimu, daugiausia vietos 
buvo skiriama agrotechnikai ir santykiams su valstiečiais. 
Reikalauta dirvą arti ne 2, o 3 kartus, vietoj trilaukio įvesti 
keturlaukį. Instrukcijose buvo pateikiamos arimo būdų ir 
sėjomainos schemos, siūloma pratinti valstiečius daržuose 
sodinti bulves, patariama laikyti bites, aiškinama, kaip ga- 
nyti bandą ir kaip laikyti gyvulius tvartuose?", 

Lietuvos dvarininkai siekė intensyvinti žemdirbystę, 
geriau įdirbti ir patręšti ariamąją žemę. Prasidėjo meliora- 
vimo darbai. Dvarininkai pamažu virto verslininkais. Imta 
statyti malūnus, degtinės varyklas, steigti naujus palivarkus, 
kuriuose gamyba vis dėlto buvo paremta lažiniu valstiečių 
darbu. M. Jučo skaičiavimais, nuolat samdomų darbininkų 
dalis laukininkystėje sudarė vos 1 procentą. Kiek daugiau jų 
buvo gyvulininkystėje?!. 

Esminių permainų valstybinių dvarų - karaliaus ekono- 
mijų Lietuvos Didžiojoje Kunigaikštystėje - administravimo 
srityje pasiekta jau pirmaisiais Stanislovo Augusto valdymo 
metais. 1765 m. Gardino seniūnu ir ekonomijų valdyto- 
ju paskirtas artimas karaliaus bičiulis Lietuvos Didžiosios 
Kunigaikštystės rūmų iždininkas Antanas Tyzenhauzas 
(1733-1785) pradėjo radikalias ekonomines ir urbanistines 
reformas, daug dėmesio skirdamas ekonomijų miestų plėtrai 
ir jų ūkinio pajėgumo stiprinimui. Siekdamas užtikrinti 
valdovo Stanislovo Augusto ekonominę nepriklauso- 
mybę nuo Seimo, garantuojant iždui nuolatines dideles 

pajamas, A. Tyzenhauzas iš esmės reformavo ekonomijų 
valdymą. Norėdamas padidinti grūdų gamybą, jis stambino 
ūkius, atkūrė panaikintus palivarkus, neįsisavintose žemėse 
steigė naujus palivarkus, juose sugrąžindamas palivarkinę- 
lažinę ūkio sistemą, didino mokesčius (činšą), įvedė griežtą 
kontrolę, buhalterinę apskaitą. Kiekviename rakte?? buvo 
pastatyti javų sandėliai, iš kurių javai buvo duodami sėklos 
neturintiems valstiečiams ir pan. 

Ekonomijose A. Tyzenhauzas numatė išplėsti manufak- 
tūras, sudaryti geriausias sąlygas prekybai: tiesti kelius, va- 
lyti upes, plėsti verslus. Rūpinantis užsienio prekybos plėt- 
ra, buvo imtasi sausumos ir vandens kelių tvarkymo (upių, 
ypač Nemuno vagos, valymo ir gilinimo, kanalų kasimo). 
Tačiau kitaip, nei Vidurio Rytų Europos valstybėse, kuriose 
jau XVIII a. 9 dešimtmetyje buvo einama baudžiavos naiki- 
nimo keliu (valstiečiai buvo paleisti iš baudžiavos Habsbur- 
gų valdomuose kraštuose Austrijoje, Čekijoje, Vengrijoje), 
A. Tyzenhauzo reformos buvo paremtos baudžiavinių san- 
tykių griežtinimo politika: palivarkuose lažo dienų skaičius 
buvo didinamas, lažas sugrąžintas net ir tose ekonomijose, 
kuriose jo nebuvo jau daugiau kaip 100 metų (pvz., Šiaulių 
ekonomijoje). 

A. Tyzenhauzo požiūris į valstiečius atliepė daugumos 
to meto didikų ir bajorų pozicijas, kurios buvo išreikštos 
to meto raštijoje ir ūkinio pobūdžio dokumentuose. Antai 
vienoje instrukcijoje dvarų valdytojams į klausimą, kas ge- 
riau, činšas ar lažas, atsakoma: „tai priklauso nuo vietos, nuo 
aplinkybių ir valstiečių valios. Ten, kur yra pono rezidencija, 
kur kraštas neprekiaujantis ir valstietis kasmet miršta badu, 
ten verčiau lažas. Primesti činšą valstiečiui, kuris to nenori, 
būtų tas pats, ką arklį girdyti alumi“. 

Vis dėlto, nepaisant dominuojančio požiūrio į valstiečius, 
Lietuvos Didžiojoje Kunigaikštystėje radosi pažangiai mąs- 
tančių didikų ir bajorų, kurie ne tik kalbomis, bet ir praktine 

Lietuvos valstiečiai. Dailininkas 
XVIII a. pab. - Pranciškus 


XIX a. pr. Smuglevičius. 
(T-2100, fotografas 
Antanas Lukšėnas). 


Lietuvos dailės 
muziejus. 

veikla ėmėsi spręsti pagrindinės Abiejų Tautų Respublikos 
gyventojų dalies - valstiečių“ - padėties pagerinimo klau- 
simą. 

Lietuvoje susiformavo dvi valstiečių padėties pagerini- 
mo (dvarų reformos) kryptys: pirmoji, kuri teigė, kad pali- 
varkus reikia stiprinti, įvesti našesnę agrotechniką, pamažu 
atsisakant menkų valstiečių darbinių gyvulių ir primityvių 
įrankių, bet neatsisakant pačios valstiečių darbo jėgos, ir 
antroji, kuri siūlė panaikinti palivarkus ir jų žemę išdalyti 
valstiečiams už činšą. Pirmajai krypčiai atstovavo A. Ty- 
zenhauzo reforma Alytaus ir Šiaulių ekonomijose, antra- 
jai - P. K. Bžostovskio reforma privačiame Turgelių dva- 
re“. Pažymėtina ir tai, kad P. K. Bžostovskis, taip pat kaip 
ir A. Tyzenhauzas, vykdydamas reformą siekė maksimaliai 
suintensyvinti ūkį. Ir tai jam pavyko: 1767 m. iki reformos 
Merkinės ir Turgelių dvarai davė 6 097 auksinus metinių pa- 
jamų, iš jų tik 791 auksiną iš činšo. 1784 m. pajamos išaugo 
iki 15 213 auksinų“. P. K. Bžostovskis buvo įsitikinęs, kad 
į činšą galima pervesti tik turtingus valstiečius. Iš pradžių 
jis naudojo samdomąjį darbą, mokėdamas už darbo dieną 
1 auksiną, bet prievartinės samdos nepanaikino. 1786 m. jis 
galutinai įvedė piniginę sistemą. 1786-1791 m. pravedant 
ūkinę reformą, valstiečių činšas nuo valako išaugo iki 180 
auksinų (buvo 130 auksinų). Taip P. K. Bžostovskis atvėrė 
kelią kapitalistinių santykių vystymuisi. 

Greta ūkio plėtros, P. K. Bžostovskis didelį dėmesį skyrė 
šviečiamajai veiklai: 1770 m. jis parengė ir išleido ūkininka- 
vimo pagrindų vadovėlį „Apie žemdirbystę, [skirtą] Paula- 
voje (Pavlove) gyvenančių ūkininkų patogumui“ (O rolnic- 
twie dla wygody gėspodarzy w pawlowie mieszkających) bei 
populiarų medicinos vadovėlį „Vaistai Paulavoje (Pavlove) 
gyvenančių ūkininkų patogumui“ (Lekarstwa dla wygody 
gospodarzy w Pawlowie mieszkających)"". P. K. Bžostovskio 
iniciatyva buvo išleista šveicarų gydytojo ir populiarių fi- 

losofijos veikalų autoriaus Hanso Kasparo Hirzelio (Hans 
Caspar Hirzel, 1725-1803) knyga „Kaimo Sokratas, arba 
Ūkiško ir doro filosofo, dirbančio žemę, gyvenimo aprašy- 


mas“ (Sokrates wiesniak, albo Opisanie žycia gospodarskiego 
i cnotliwiego filozofa rolą bawiącego sie; Le Socrate Rustigue, 
ou description de la conduite economigue et morale dun pa- 
ysan philosophe vertimas iš vokiečių į prancūzų kalbą pa- 
sirodė Ciuriche 1762 m.) bei žymaus prancūzų agronomo 
Duhamelio du Monceau (Henri Louis Duhamel du Monce- 
au, 1700-1782) „Veikalas apie žemdirbystę“ (Dzieto o rolni- 
ctwie, orig. Traitė de la culture des terres, 1762). 

Tačiau pažymėtina, kad valstiečių asmens laisve parem- 
ta P. K. Bžostovskio ūkinė veikla nesulaukė kitų dvarininkų 
pritarimo. Tik 1800 m. rugsėjį visus savo valstiečius (2700 
žmonių) Kartenos, Mišučių, Kurtuvėnų, Ukropiškių ir ki- 
tuose dvaruose išlaisvino Kajetonas Nagurskis, tokią valią 
įrašęs savo testamente. Vis dėlto K. Nagurskio paveldėtojai 
kitaip traktavo velionio paskutiniąją valią - byla tarp velio- 
nio palikuonių ir valstiečių atsidūrė teisme“. 1809 m. testa- 
mentu valstiečius iš baudžiavos savo dvaruose (Joniškėlio, 
Senkinių, Gustonių, Naikų, Klovainių, Linkuvos, Rimkūnų, 
Palėvenio, Majūnų, Naujamiesčio, Preibių-Paežerio ir Zub- 
riškių) išlaisvino Upytės pavieto vėliavininkas Ignotas Kar- 
pis?. Lietuvos valstiečių istorijoje galima rasti ir kitų pavie- 
nio valstiečių išlaisvinimo pavyzdžių. Tačiau tokie poelgiai 
buvo išimtys. 

Kitu keliu valstiečių klausimu pasuko Lietuvos Didžiosios 
Kunigaikštystės vicekancleris (nuo 1793 m. - didysis kancle- 
ris) Joachimas Chreptavičius (1729-1812). Jis savo dvaruose 
(Naugarduko vaivadijoje) lažą panaikino, bet palivarkus pa- 
liko. Žemė buvo išmatuota ir perdalyta. Valstiečiams žemė 
išdalyta ne rėžiais, o sklypais vienoje vietoje po 10 margų 
dirvų ir po 2-8 margus pievų. Dalytis ūkius J. Chreptavičius 
uždraudė: ūkį paveldėti turėjo vyresnysis sūnus. Kaimo ben- 
druomenei buvo išskirtos ganyklos ir kitos naudmenos. Už 
naudojimąsi žeme valstietis privalėjo atiduoti dvarui treč- 
dalį derliaus arba sumokėti pinigais. Palivarkų žemę dirbo 
samdyti darbininkai. Darbymečiais, kai šių darbininkų ne- 
pakakdavo, buvo samdomi padieniai darbininkai, mokant 
jiems už atliktą darbą pagal nustatytą įkainį“". 

Baudžiavos naikinimo privačiuose dvaruose atvejų buvo 
ir Lenkijoje. Kaip pavyzdį galime paminėti Onos Paulinos 
Sapiegaitės-Jablonovskos veiklą. Kazimiero Leono Sapiegos 
ir Karolinos Radvilaitės duktė po vyro, Braclavo vaivados 
Jono Kajetono Jablonovskio mirties (1764 m.) aktyviai įsi- 

traukė į politinių ir ekonominių šalies įvykių sūkurį. Sek- 
dama pažangiai mąstančių didikų pavyzdžiu, savo dvaruo- 
se ji taip pat panaikino baudžiavą ir įvedė činšą, rūpinosi 
ligoninių (špitolių) statyba, steigė fabrikus. Rūpindamasi 
savo dvarų gerove (valdė dvarus Palenkėje, Liublino ir Vo- 
luinės vaivadijose, jos valdas sudarė 11 miestų, 107 kaimai 
su 24 palivarkais) ir siekdama pakelti jų lygį, 1786 m. išlei- 
do nuostatus dvarų valdytojams (Ustawy powszechne dla 
dobr moich Rządzcow. Podlug Exemplarza drukowanego 
przeszlego roku w Siemiatyczach za rozkazem J. O. Xiežny 
Jabtonowskiey, Woiewodziny Braclawskiey). 8 tomelių leidi- 
nyje buvo pateikta svarbiausia informacija privačių miestų, 
dvarų, kaimų ir ekonomijų valdytojams. Kunigaikštienės 
Jablonovskos parengti nuostatai atskleidė jos puikų išsila- 
vinimą, sekimą Apšvietos idėjomis bei parodė visokeriopą 
rūpinimąsi visuomenės švietimu: greta nurodymų rūpintis 
geriamo vandens kokybe, du kartus per metus valant šuli- 
nius, valyti per miestus tekančias upes, ji rūpinosi ir mies- 
to erdvės pritaikymu poilsiui. Nuostatų 17-ame straipsnyje 
nurodoma, kad „kiekvienas tuoktis nusprendęs miestietis 
privalo pasodinti po dešimt keturių uolekčių aukščio gluos- 
nių miesto aikštėse, pavadintose jaunimo aikštėmis“. 18-asis 
nuostatų straipsnis nurodė įkurti mieste vaismedžių sodus: 
prie namų privalėjo būti išskirtas plotas vaismedžiams, „tei- 
kiantiems vaisius ne tik kiekvieno sveikatai reikalingus, bet 
ir pardavimui naudingus“. Sodininkystės mokytis paveda- 
ma pas dvaro sodininką. Rūpindamasi gimdyvių ir kūdikių 
mirtingumo sumažinimu, O. P. Jablonovska uždraudė savo 
valdose verstis pribuvėjos praktika savamokslėms moterims. 
Visoms pribuvėjoms buvo nurodyta baigti specialius moks- 
lus pas tam reikalui pasamdytą profesorių, o užsiimti aku- 
šerės praktika galima buvo tik išlaikius egzaminą ir gavus 
leidimą. Akušerių kvalifikacijos patikrinimas vykdavo kas- 
met, sausio mėnesio pradžioje, o kartą per mėnesį jų darbą 

ir pribuvėjoms išduotų medicininių įrankių švarą tikrindavo 


akušerių vyresnioji. Netekti savo darbo pribuvėja galėjo ne 


tik neišlaikiusi egzaminų ar nesilaikydama higienos reikala- 
vimų, bet ir jei būtų pastebėta neblaivi. Girtuoklystės atveju 
pribuvėjai grėsdavo viešas išvarymas iš kaimo?!. 

Siekdama paruošti moteris sėkmingam ūkininkavimui, 
1784 m. O. P. Jablonovska išleido knygą „Gera šeimininkė, 
arba ūkio ekonomijos pagrindai, būtini tuo užsiimti keti- 
nančioms jaunuolėms“ (Dobra gospodyni, czyli fundamenta 
ekonomii gospodarskiej osobom mtodym do tego stanu zabie- 
rającym się potrzėbne, Krakow, 1784). Domėjimąsi gamtos 
mokslais, o ypač sodininkyste, iliustruoja O. P. Jablonovskos 
išleista knyga sodininkams, kurioje aprašomi kiekvieną mė- 
nesį sode ir darže atliekami darbai. Knyga buvo itin populia- 
ri - sulaukė ne vieno leidimo (Porządek robot miesiącznych 

Seimelis 


ogrodnika na caly rok wypisany y na miesiące podzielony. Dailininkas Jeanas- 
Podtug Exemplarza drukowanego przesztego roku w Sie- | Pierreūs Norblinūs. 
miatyczach za rozkazem J. O. Xiežny Jablonowskiey, Woie- 
wodziny Braclawskiey, Druga edycya, w Warszawie 1787). 
Grįžtant prie Lietuvos realijų, reikia pasakyti, kad čia 
P. K. Bžostovskio ir J. Chreptavičiaus reformos buvo radi- 
kaliausios. Kituose dvaruose naikinant palivarkus valstiečių 
valdymas mažai tebuvo keičiamas. 
M. Jučo tyrimai atskleidė, kad XVIII a. paskutiniaisiais 
dešimtmečiais Lietuvos bajorija (kaip, beje, ir Lenkijos) 
dar nebuvo pasirengusi suteikti valstiečiams laisvę. „Bau- 
džiauninkai neturi būti atleisti, nes be jų nėra kas užsiimtų 
žemės ūkiu. Ir dėl daugelio kitų priežasčių baudžiava turi 
likti patvirtinta“, - toks reikalavimas buvo įrašytas į Vil- 
niaus pavieto seimelio instrukciją atstovams, išrinktiems 

į Ketverių metų seimą??. Vilkmergės (dabar Ukmergė) 
seimelis taip pat reikalavo, kad „valstiečiai nebūtų išlais- 
vinti ir nebūtų pažeidžiamos teisės bei seni papročiai“??. 
O Trakų vaivadijos pasiuntinys Mykolas Zaleskis 1789 m. 
kovo 30 d. seime kalbėjo: „Mūsų liaudis jeigu kada nors 
ir gautų laisvę, nei jos suprasti, nei pasinaudoti ja nemo- 
kėtų, jos neišnaudotų, mums nelaisvę, o sau žiaurumus 
paruoštų. Šiuo metu valstiečių laisvės sumanymas yra 
priešingas mūsų laisvei. Imkim iš pradžių baudžiauninkus 
mokyti būti žmonėmis ir susilaikykim skelbę jiems lais- 
vę. Priešingu atveju, šlėktos (bajorų) atžvilgiu pasielgsim 
nežmoniškai, sunaikinsim tėvynę, o mūsų krašto sąmyšiu 
pasinaudos kiti.“** 1790 m. vasario 10 d. Trakų seimelis 
savo pasiuntinius į seimą perspėjo: „Mūsų nesėkmių ir 
pasiekimų amžius visuomet vertino valstiečių laisvę pačia 
pavojingiausia prasme, nesibaigiančiomis revoliucijomis 
ir netvarka krašte, kas išsekino tėvynę ir dvarininkus. Tad 
įpareigojame ponus, brolius ir geradarius, rūpestingai ir 
atidžiai prieštarauti pastangoms, kaip priešingoms kraš- 
tui, suteikti valstiečiams laisvę.“ 

Tokiame kontekste Ketverių metų seimas nesiryžo pri- 
imti nutarimo dėl baudžiavos panaikinimo, apsiribodamas 
valstybės globa laisviesiems valstiečiams. Visi tie, kurie 
nepaisydami viešosios nuomonės, laikėsi pažangių idėjų ir 
siekė baudžiavos panaikinimo, buvo laikomi ekscentriškais 
keistuoliais. 

Edukacinė komisija. 1773 m. Varšuvoje posėdžiavu- 
sio pirmąjį padalijimą įteisinusio seimo dienomis Abiejų 
Tautų Respubliką pasiekė popiežiaus Klemenso XIV brevė, 
skelbianti Jėzuitų ordino uždarymą. Didžioji dalis Lenkijos 
ir Lietuvos mokyklų liko be priežiūros, nes iki ordino pa- 
naikinimo dauguma mokyklų buvo jėzuitų rankose. Vien 
Lietuvos Didžiojoje Kunigaikštystėje iš 1772 m. veikusių 
34 kolegijų jėzuitai išlaikė 20 (pijorai - 8, protestantai - 2, 

bazilijonai - 4). Nauja situacija paskatino greičiau pradėti 
pertvarkyti švietimo sistemą. Seimo sudarytoje delegacijoje 
buvo apsvarstyta keletas projektų dėl jėzuitų mokyklų bei jų 
turto likimo. Lietuvos vicekancleris Joachimas Chreptavičius 
siūlė seimui sudaryti specialią karaliui pavaldžią edukacinę 
komisiją mokyklų sistemai pertvarkyti. Vilniaus vyskupas 
Ignotas Jokūbas Masalskis iškėlė siūlymą komisijos kontrolę 
perduoti seimui. Kompromisiniam projektui parengti buvo 
sudaryta 15 žmonių komisija. Komisijos parengtas kompro- 
misinis projektas seime buvo priimtas 1773 m. spalio 14 d. 
Buvo įkurta Lenkijos Karalystei ir Lietuvos Didžiajai Kuni- 
gaikštystei bendra švietimo sistemos organizavimo ir prie- 
žiūros institucija - Edukacinė komisija*“. 

Tai buvo pirmoji švietimo ministerija ir kartu nuo Liubli- 
no unijos sudarymo Abiejų Tautų Respublikoje pirma Lietu- 
vai ir Lenkijai bendra valstybinės administracijos institucija. 
Kaip žinia, 1569 m. sudarius vieno valdovo ir bendro sei- 
mo jungiamą Abiejų Tautų Respubliką, visi kiti valstybiniai 
Lenkijos ir Lietuvos institutai (teritorija, kariuomenė, iždas) 
išliko atskiri. Įkūrus Edukacinę komisiją, jai buvo perduotos 
visos Respublikos akademijos ir mokyklos, pavesta rūpintis 
ne tik mokymu, bet ir mokslu, supasaulietinti bei moderni- 
zuoti jo turinį. Komisija gavo ir gana solidžią materialinę bei 
finansinę bazę - pajamas iš buvusių jėzuitų turtų. (Jėzuitų 
turtai Respublikoje siekė iki 40 milijonų auksinų.) Eduka- 
cinės komisijos įsteigimas buvo pirmas įvykis, kai valstybė 
tiesiogiai pati ėmėsi tvarkyti švietimo reikalus. 

Edukacinė komisija nustatė trijų pakopų mokyklų siste- 
mą: parapines-pradines, vidurines ir aukštąsias mokyklas, 
įvesdama mokyklų administravimo hierarchiją. Mokyklos 
pasaulietinimas vyko dviem kryptimis: mažinant priklau- 
symą nuo bažnyčios ir plečiant Apšvietos epochos filo- 
sofijos principais pagrįstą mokslinį pasaulio suvokimą. 
Neabejotinai reikšmingas buvo kuriamas pasaulietinės 

dorovės supratimas, rėmęsis visuomeninės sutarties ir abi- 
pusės naudos principais. Edukacinės komisijos adminis- 
truojamose mokyklose pasikeitė mokymo turinys ir meto- 
dai, pradėta mokytis iš naujų vadovėlių. Mokyklų sistemos 
modernizavimas padėjo pagrindus pasaulietinės inteligenti- 
jos formavimuisi. 

Intensyviai pradėtos steigti pradinės mokyklos. Tyrimai 
rodo, kad jau 1777 m. vien tik Vilniaus vyskupijoje veikė 
daugiau kaip 330 pradinių mokyklų. Iš 4956 mokinių, lan- 
kiusių mokyklas, 78,8 proc. (3973) buvo miestiečių ir vals- 
tiečių vaikai, 21,2 proc. - bajorų vaikai“". 

Vidurinių mokyklų darbą reglamentavo Edukacinės ko- 
misijos priimtos taisyklės vaivadijų mokykloms. Remiantis 
naujais reikalavimais, buvo pertvarkytas ir vidurinių mokyklų 
mokymo turinys, ir metodai. Įvesta daug gamtos ir tiksliųjų 
mokslų, jie sieti su praktika, krašto poreikiais (greta mate- 
matikos, geometrijos, algebros, zoologijos, mineralogijos, 
botanikos įvestos žemės ūkio, daržininkystės pamokos). 
Humanitariniai mokslai papildyti naujomis istorijos ir geo- 
grafijos žiniomis, iškeltas uždavinys per lotynų kalbos pa- 
mokas kartu mokyti ir lenkų kalbos gramatikos bei rašybos. 
Istorija, kuri anksčiau buvo jungiama su geografijos ir teisės 
pamokomis, tapo atskiru dėstomuoju dalyku. Įvestas nau- 
jas pasaulietinės dorovės, papročių, tautų teisės kursas. Vi- 
sas šis humanitarinių dalykų ciklas turėjo skiepyti jaunimui 
pilietiškumą ir tautiškumą - naujojo ugdymo pagrindą. Iš 
jėzuitų mokyklose dominavusių filosofijos disciplinų buvo 
palikta tik logika, o natūralioji etika užėmė tikybos pamo- 
kų ir religinės praktikos vietą. Toks pertvarkymas atspindė- 
jo Edukacinės komisijos liberaliąją kryptį auklėjant vaikus 
ir jaunuomenę. Per dešimtmetį, t. y. nuo 1781 iki 1792 m., 
moksleivių skaičius vidurinėse mokyklose išaugo 3 kartus. 

Mokyklos būtinumą savo respublikos valstiečiams de- 
klaravo ir P. K. Bžostovskis, prašydamas Edukacinės ko- 

misijos Merkinėje įsteigti parapinę mokyklą. 1776 m. Pau- 
lavos respublikos parapinėje mokykloje mokytasi skaityti, 
rašyti, skaičiuoti, katekizmo, „ekonominio kalendoriaus, 
sentencijų ir dainelių, skatinančių dirbti darbus, netingi- 
niauti ir negirtuokliauti. Pagaliau išmokusieji surašyti <...> 
visas metines pajamas ir išlaidas <...> grįžta namo ir mokosi 
praktiškai tėvų ūkyje“. 

Per beveik 30 metų Edukacinės komisijos reformuoto- 
se mokyklose išaugo ir subrendo nauja, modernią tautos ir 
tautinės valstybės sampratą puoselėjanti bajorų karta, į poli- 
tinį, visuomeninį, kultūrinį gyvenimą įsijungė išsimokslinę 
miestiečių ir pasiturinčių valstiečių vaikai, formavosi demo- 
kratinis visuomenės srautas, radosi demokratinio lietuvių 
kultūrinio judėjimo užuomazgos. 


Reformų metas: Ketverių metų seimas (1788-1792) 


1788 m. darbą Varšuvoje pradėjęs seimas tapo radikalių 
valstybės reformų nešėju. Patriotinė dvasia, subrandinta 
reformuotose mokyklose ir į seimo salę atnešta pasiuntinių 
rūmų narių, jaunosios kartos atstovų (iš 160 atstovų, išrink- 
tų į seimą 1788 m., pusė buvo homines novi, dar niekada 
neposėdžiavę seime), tapo stipria jėga, iš esmės keičiančia 
valstybės sąrangą. 

Tarptautinė padėtis buvo palanki vykdyti reformas. Ru- 
sija vėl įsitraukė į karą su Osmanų imperija (Turkija) dėl 
Krymo, taip pat konfliktavo su Švedija dėl įtakos Baltijos 
jūroje. Todėl pasinaudojęs situacija seimas atmetė Rusijos 
garantą ir priėmė nutarimą išvesti iš Abiejų Tautų Respubli- 
kos teritorijos Rusijos kariuomenę. Posėdžiaudamas suve- 
renioje valstybėje, be svetimųjų valstybių prievartos, seimas 
priėmė kitus svarbius įstatymus: padidinti Lenkijos ir Lie- 
tuvos kariuomenę iki 100 tūkst. karių, panaikinti Nuolatinę 

tarybą, apmokestino bajorų (10 proc.) ir bažnyčių (20 proc.) 
valdas, įkūrė teritorinės savivaldos vykdomuosius organus 
pavietuose - civilines karines tvarkos komisijas, renkamas 
iš bajorų (15 atstovų) ir miestiečių (3 atstovai). 

Siekdamas surinkti lėšų kariuomenės didinimui, seimas 
kreipėsi paramos į Abiejų Tautų Respublikos visuomenę. 
Aukos kariuomenės didinimui pradėjo plaukti iš visos ša- 
lies. Pirmajame skelbtame 1788 m. aukotojų sąraše tarp 49 
asmenų įrašytos Lietuvos Didžiosios Kunigaikštystės di- 
džiojo maršalo Povilo Karolio Sanguškos našlė kunigaikš- 
tienė Barbora Sanguškienė, paaukojusi 18 tūkst. auksinų, ir 
Mstislavlio vaivadienė Aleksandra iš Čartoriskių Sapiegienė, 
kariuomenei skyrusi 100 rietimų gelumbės. Lietuvos Brastos 
vaivadienė Barbora Lopacinskienė Vilniuje šiam tikslui pa- 
aukojo 3 600, o Bielsko seniūnė Žabienė - 3000 auksinų. Jų 
pavyzdžiu pasekė nemažas būrys Lenkijos ir Lietuvos didi- 
kių ir bajorių: Darsūniškio seniūnė Antanina Oginskienė tė- 
vynės labui paaukojo perlais ir briliantais puoštą segę, kurios 
vertė siekė 4 500 auksinų, o Livonijos kaštelionienė grafienė 
Mejerienė iš savo brangenybių skrynelės ištraukė briliantais 
nusagstytą ir spite puoštą medalioną už 4 258 auksinus. Ba- 
jorės kariuomenės reikmėms skyrė lėšų pagal išgales. Antai 
našlės Zemianska, Heinikova ir Kulešina, kartu sudėjusios, 
paaukojo 7 auksinus*. Neliko nuošalyje ir valstiečiai. M. Šlu- 
sarskos tyrimai rodo, kad 1790 m. lapkričio 25 d. „Paulavos 
žemės valstiečiai dviejų patrankų liejimui susidėję paaukojo 
4000 lenkiškųjų auksinų“*?, 

1789 m. rugsėjo 7 d. seimas paskyrė specialią deputaci- 
ją - komisiją, kuriai buvo pavesta parengti valstybės kons- 
titucijos projektą: 1790 m. rugpjūtį komisija pateikė seimo 
svarstymui projektą „Valdymo formos pagerinimo pradžia“, 
kuriame buvo aptarti kardinalūs klausimai: sosto paveldė- 
jimas ir įstatymų leidimas. Vykdomąją valdžią šalyje vietoj 
panaikintos Nuolatinės tarybos buvo numatyta perduoti 

Įstatymų sargybai, kuriai pirmininkautų valdovas ir kuri 
vadovautų bendroms visai Respublikai centrinėms institu- 
cijoms - ministerijoms: Edukacijos, Karo, Policijos ir Iždo 
(Finansų). Vykdomoji valdžia vietose turėjo priklausyti pa- 
vietų karinėms-administracinėms institucijoms - civilinėms 
karinėms tvarkos komisijoms. Vietos valdininkai privalėjo 
paklusti vyriausybei. 

Šio projekto svarstymas seime užtruko, ir buvo nuspręs- 
ta seimo darbą tęsti, kai susirinks naujo šaukimo atstovai. 
1790 m. pabaigoje, pradėjus dirbti dvigubos sudėties sei- 
mui, imtasi svarstyti naujos konstitucijos projektą. 1791 m. 
balandžio 18 d. buvo priimtas „Miestų įstatymas“, suteikęs 
miestiečiams asmens neliečiamybę iki teismo sprendimo, 
teisę įgyti žemės, dirbti valstybės aparate ir teismuose ir kt. 
Miestiečiams buvo garantuota atskira nuo bajorų adminis- 
tracija, policija, teismas. Jie galėjo turėti tarnybas žemutinė- 
je valstybinėje administracijoje, siųsti savo delegatus į seimą 
ir dalyvauti diskusijose svarstant miestų klausimus, tarnau- 
ti kariuomenėje. Turtingesni ir išsilavinę miestiečiai galėjo 
gauti bajorų juridinį statusą. Bet jiems nebuvo suteikta teisė 
dalyvauti leidžiant valstybės įstatymus. Nepaisant tam tikro 
nuosaikumo, „Miestų įstatymas“ buvo didelis žingsnis į prie- 
kį naikinant bajorijos luominį uždarumą ir atveriant kelius 
pilietinei visuomenei formuotis. Be to, šis įstatymas paskati- 
no miestų savivaldos plėtrą: įgyvendinant miestų įstatymą, 
1791-1792 m. savivaldos teisę, o kartu teisinį pamatą miesto 
ekonominiam vystymuisi gavo 74 Lietuvos Didžiosios Ku- 
nigaikštystės miestai. 

1791 m. gegužės 3 d. seimas priėmė konstituciją - „Val- 
dymo įstatymą“, kuriuo įtvirtino katalikybę kaip valstybi- 
nę religiją, kitatikiams garantavo tikybos laisvę; patvirtino 
1791 m. balandžio 18 d. priimtą miestų įstatymą; užtik- 
rino valstybės valdžios globą valstiečiams; skelbė tautos 
valią valdžios šaltiniu. Siekdami įvesti šalyje konstitucinę 

monarchiją, konstitucijos kūrėjai, vadovaudamiesi Šar- 
lio Monteskjė (Charles Montesguieu, 1689-1755) princi- 
pu valdžią padalinti į įstatymų leidimo, vykdomuosius ir 
teismo organus, reformatoriai vyriausiąją valdžią atidavė 
seimui, panaikindami liberum veto teisę, sumažindami 
senato reikšmę ir įvesdami miestų atstovus į seimą. Pagal 
Gegužės 3 d. konstituciją vykdomoji valdžia priklausė ka- 
raliui ir ministrų kabinetui, pavadintam Įstatymų sargyba, 
kuris veikė karaliaus vardu. Vykdomajai valdžiai priklausė 
ir kariuomenė. Karalius turėjo būti renkamas, tačiau iš val- 
dančios dinastijos. Karaliaus vardu turėjo būti skelbiami 
teismo sprendimai. 

Naujoji konstitucija brėžė gaires centralizuotos valstybės 
kūrimui. Vietoje panaikintos Nuolatinės tarybos įkurtai Įsta- 
tymų sargybai pavaldžios 4 komisijos (ministerijos) - Edu- 
kacijos, Policijos, Karo ir Iždo - buvo bendros visai valsty- 
bei. Lietuvos valstybiniam savarankiškumui, bajorijos akylai 
saugotam nuo Liublino unijos laikų, iškilo rimtas pavojus. 
Tačiau suprasdanii sudėtingą valstybės tarptautinę situaciją 
ir siekdami išvengti vidaus neramumų, Lenkijos ir Lietuvos 
reformų šalininkai susivienijo prieš konservatyviąją bajori- 
ją. Buvo pasiektas politinis kompromisas: 1791 m. gegužės 
3 d. lietuviai seime balsavo už konstituciją, o lenkų atsto- 

vai nusileido 1791 m. spalio 20 d. seime priimant „Abiejų 
Tautų tarpusavio įsipareigojimo“ įstatymą. Šis dokumentas 
įteisino modifikuotą dvinarę Respubliką, kurioje bendrose 
valstybinėse institucijose Lietuva buvo atstovaujama nebe 
santykiu 1:2, bet santykiu 1:1. 

Tyrimai rodo, kad 1791 m. gegužės 3 d. konstitucija Lie- 
tuvoje buvo sutikta palankiau nei Lenkijoje. Konstitucijai 
vieningai pritarė visi 1792 m. vasario mėn. susirinkę Lietu- 
vos Didžiosios Kunigaikštystės seimeliai. Lietuvos visuome- 
nės teigiamą požiūrį į reformas atskleidė ir greitas naujovių 
priėmimas bei įgyvendinimas: iki 1792 m. kovo mėn. Lietu- 
voje buvo sėkmingai sukurtos ir veikė visos naujos valsty- 
bės administracijos, teismų, seimelių institucijos. Lietuvos 
bajorija, turėdama sieną su Rusija ir stipriau jausdama iš jos 
kylantį pavojų, aiškiau nei Lenkijos bajorai suvokė valstybės 
stiprinimo būtinybę“! 

Tačiau tolesnį reformų įgyvendinimą komplikavo kon- 
servatyviosios bajorijos pasipriešinimas, kuriuo kaip prie- 
danga karinei intervencijai, praėjus vos metams po Konsti- 
tucijos priėmimo, pasinaudojo Rusija, paremdama Targovi- 
cos konfederacijos kūrimą. 


Antrasis valstybės padalijimas ir 1793 m. 
Gardino seimas 


Respublikos valdymo formos pasikeitimai netenkino jos kai- 
mynių - absoliutinių monarchijų interesų. Kaip jau minėta 
anksčiau, nei Prūsija ir Rusija, nei Austrija nebuvo suintere- 
suotos Respublikos sustiprėjimu. Tiesa, Lenkijos sosto siū- 
lymas saksų elektoriui buvo nuo seno palankiai vertinamas 
Vienoje, nes Lenkija, susijungusi su Saksonija, galėjo būti 
atsvara Prūsijai. Todėl Vienos rūmai lenkė elektorių priimti 
siūlomą Lenkijos karūną. Tačiau Austrija, skaitydamasi su 

Rusija, nesiruošė imtis savarankiškos politikos Gegužės 3 d. 
konstitucijos atžvilgiu. 

Rusija, matydama pokyčius Respublikoje, skubėjo kuo 
greičiau baigti karą su Turkija (taika su Švedija buvo suda- 
ryta dar 1790 m.) ir atkurti senąją tvarką bei Rusijos įtaką 
Lenkijos ir Lietuvos valstybėje. Be to, Rusija būgštavo, jog 
Prūsija, nusprendusi veikti prieš Rusiją, nepadarytų Res- 
publikos savo avangardu. Todėl Sankt Peterburgo rūmuo- 
se nedelsiant buvo imtasi rengti intervencijos į Respubliką 
projektus. 

1792 m. sausio 9 d. Rusija sudarė taiką su Turkija Jasuo- 
se. Jekaterina II dabar turėjo laisvas rankas veikti Respubli- 
koje. Tačiau ji siekė atitraukti Austrijos ir Prūsijos dėmesį 
nuo Lenkijos ir Lietuvos į Europos vakarus. Karas, kurį 
1792 m. balandžio 20 d. Paryžiaus įstatymų leidžiamasis 
susirinkimas paskelbė Austrijai, sudarė ypatingas paskatas 
Rusijai užsiimti Respublikos reikalais. 

Reikia atkreipti dėmesį, kad Ketverių metų seimo depu- 
tatų pastangų organizuoti pasipriešinimą Rusijos agresijai 
neparėmė nė viena Europos valstybė. Respublikos sąjungi- 
ninkė Prūsija taip pat atsisakė suteikti jai pagalbą. 1792 m. 
karą su šimtatūkstantine Rusijos kariuomene Respublika 
pralaimėjo. Valstybėje įsitvirtino Rusijos kariuomenės re- 
miama konfederacinė valdžia“. 

1792 m. rugsėjį-spalį įvyko esminis lūžis antrojo pa- 
dalijimo istorijoje. Revoliucinei Prancūzijos kariuomenei 
pasiekus stebėtiną pergalę prie Valmos bei puolant Reino 
ir Habsburgų Nyderlandų kryptimi, Prūsijos karalius Fryd- 
richas Vilhelmas II pagrasino išstosiąs iš prieš Prancūzijos 
revoliuciją nukreiptos karinės sąjungos, jei negaus kom- 
pensacijos Respublikoje. Į Austrijos interesus jau nebebuvo 
atsižvelgiama. Jekaterina II buvo linkusi padaryti nuolaidų 
Prūsijai. Siekiai išlaikyti antirevoliucinę koaliciją buvo Rusi- 
jos politikos prioritetas. 1792 m. gruodžio 16 d. Jekaterina II 

Mom vu 


Naujieji karaliaus 
As : ž 2 . rūmai Gardine. 
pareiškė sutinkanti, kad Prūsija užimtų Dancingą, Torunę, XVIII a. 


Lenčicą, Piotrkovą, Kališą, Gnezną ir Poznanę, sau pasilik- antroji pusė. Šiuose 
dama žemes į rytus nuo linijos Druja-Pinskas-Chotinas, | rūmuose 1793 m. 
birželio 17 d. - 


1793 m. sausio 23 d. Sankt Peterburge buvo pasirašyta for- Iavieriži 
apkričio 23 d. 
mali antrojo padalijimo sutartis, kuria Prūsija įsipareigojo vyko paskutinysis 


tęsti karą prieš Prancūziją, o Rusija pasižadėjo slopinti bet. Abiejų Tautų 
Respublikos 


kokius neramumus Respublikoje. Jau kitą dieną (1793 m. sau- - 


sio 24 d.) Prūsijos kariuomenė įžengė į Respublikos teri- 
toriją. Rusija užgrobė Kijevo, Braclavo, Podolės, Minsko 
vaivadijų žemes, rytinę Vilniaus vaivadijos dalį, Lietuvos 
Brastos (dabar Brestas) vaivadijos žemes ir rytinę Volui- 
nės dalį. Prūsija gavo vakarines Lenkijos žemes su Gdans- 
ku, Torune, Poznane. Abiejų Tautų Respublika neteko apie 
250 tūkst. km? - maždaug pusės teritorijos. 

Dviejų valstybių - Rusijos ir Prūsijos - susitarimas dėl 
Lenkijos ir Lietuvos valstybės teritorijų aneksavimo Europoje 


43 

R. Šmigelskytė-Stu- 
kienė, Geopolitinė 
situacija Europoje ir 
Lenkijos-Lietuvos 


valstybės padalijimai, 


Lenkijos ir Lietuvos 
valstybės padalijimų 
dokumentai, I dalis: 
Sankt Peterburgo 
konvencijos, sud. 

R. Šmigelskytė-Stu- 
kienė, Vilnius, 2008, 
p. 45-46. 


Ramunė Šmigelskytė-Stukienė 


neturėjo precedento XVIII a. karų ir nukariavimų istorijoje: 
nė vienas pasikeitimas teritorijomis negalėjo prilygti dydžiu 
antrajam Respublikos padalijimui. 

Rusijos ir Prūsijos kariuomenių apsuptyje sušauktas 
1793 m. Gardino seimas buvo priverstas patvirtinti Lenkijos 
ir Lietuvos teritorijų „atidavimą“ Rusijai ir Prūsijai. Tačiau 
1793 m. situacija ne tik neišsprendė konflikto tarp didžių- 
jų Europos valstybių, bet ir negalėjo stabilizuoti padėties 
Abiejų Tautų Respublikoje. Rusijos protektorato primetimas 
„apkarpytai“ Respublikai buvo laikino pobūdžio - Jekateri- 
na II neatsisakė ketinimų visiškai pajungti Respubliką. Tam 
tikrus Respublikos suverenumo požymius naikino jau 1793 m. 
spalio 16 d. sudaryta Rusijos ir Respublikos sąjungos sutar- 
tis, tačiau Jekateriną II piktino tai, kad Rusijos pasiuntinys 
Jokūbas Johanas Sieversas (Jakob Johann Sievers) neužkir- 
to kelio Gardino seimo sprendimams, sugrąžinusiems dalį 
Ketverių metų seimo reformų ir įgalinusiems modifikuoti 
Lenkijos ir Lietuvos valstybę. J. Sieverso atšaukimas ir gene- 
rolo Otto Igelstromo (Otto Igelstrėm) paskyrimas 1793 m. 
gruodį atspindėjo esminius Rusijos užsienio politikos poky- 
čius Respublikos atžvilgiu. Prūsija nesitenkino laimėjimais 
Lenkijoje ir savo dalyvavimą koalicijoje prieš Prancūziją 
siekė kompensuoti naujomis teritorijomis Europos rytuose. 
Frydricho Vilhelmo II ekspansija į Rytus kirtosi su Rusijos 
ir Austrijos interesais. Be to, Prūsijos gautos „kompensaci- 
jos“ pažeidė ankstesnę jėgų pusiausvyrą Europoje, o prieš 
Prancūziją nukreiptos antirevoliucinės koalicijos klausimas 
taip ir liko neišspręstas. Austrija liko tuščiomis rankomis: ją 
šokiravo ne tik slapta Rusijos ir Prūsijos sąjunga, bet ir anek- 
sijų dydžiai. Už sūartėjimą su Prūsija pasisakę austrų politi- 
kai buvo priversti atsistatydinti. Austrijos užsienio politikos 
vairą į savo rankas perėmė atkaklus Prūsijos priešininkas 
Johanas Amadėjus Pranciškus Thugutas (Johann Amadeus 
Franz von Thugut)**. 

Abiejų Tautų 
Respublika po 
antrojo padalijimo 


kuria iš pirmojo įteisinimo. 


padalijimo partnerių Rusijai pavyks pasiekti naują susitari- 


mą. Įvykius paspartino du veiksniai: karinių veiksmų eiga 


Europos vakaruose ir 1794 m. sukilimas Lenkijos ir Lietu- 


vos valstybėje. Kaip pažymi vokiečių istorikas M. G. Miulle- 


ris, nė vienas iš šių veiksnių pats savaime 


nebuvo trečiojo 


padalijimo priežastis. Jie turėjo įtakos tik tam, kad valsty- 


bių „padalytojų“ užsienio interesų svorio centras vėl būtų 


perkeltas iš kovos lauko Vakaruose į Lenkijos ir Lietuvos 

valstybę ir tai paspartintų apsisprendimą dėl galutinio Res- 
publikos padalijimo“. 

Rusija siekė sutelkti kuo didesnę koaliciją prieš Prancū- 
ziją ir skatino Austriją ir Prūsiją suaktyvinti karinius veiks- 
mus. Prancūzijos kariuomenės pergalės ir austrų bei prū- 
sų vilčių pasiekti laimėjimų Europos vakaruose mažėjimas 
proporcingai didino ketinimus gauti kompensacijų rytuose, 
Lenkijos ir Lietuvos sąskaita. Pretekstu intervencijai tapo 
Tado Kosciuškos vadovaujamas sukilimas. 


1794 m. sukilimas ir trečiasis valstybės padalijimas 


Sukilimo, nukreipto prieš Rusijos ir Prūsijos įvykdytą an- 
trąjį padalijimą bei Gardino seimo nutarimus, rengėjai ne- 
pasirinko tradicinio konfederacijos metodo, bet buvo už 
revoliucinį tautos sukilimą. 1794 m. kovo 24 d. Krokuvos 
turgaus aikštėje T. Kosciuškos paskelbtas sukilimo mani- 
festas „Už laisvę, valstybės teritorijų nedalomumą ir tautos 
nepriklausomybę“ kartu brėžė gaires ir radikaliai socialinei 
reformai, aiškiai nukreiptai į valstiečių išlaisvinimą. 1794 m. 
balandžio 4 d. T. Kosciuškos daliniai kartu su Respublikos 
valstiečių būriais įveikė rusų karines pajėgas ties Raclavi- 
cėmis. Balandžio 17-18 d. okupacinė Rusijos kariuomenė 
buvo išvyta iš Varšuvos. 

1794 m. balandžio 16 d. sukilimas prasidėjo Šiauliuose, 
o po kelių dienų, balandžio 24 d. Vilniaus rotušės aikštėje 
sukilę kariškiai, civiliai bajorai ir miestiečiai paskelbė „Lie- 
tuvių tautos sukilimo aktą“. Buvo sudaryta Lietuvos sukilėlių 
vyriausybė - Lietūivos tautinė aukščiausioji taryba. Jau kitą 
dieną (balandžio 25 d.) radikaliai nusiteikę, prancūzų jako- 
binų idėjų paveikti Lietuvos sukilimo vadovai „už tėvynės 
išdavimą atvedant rusų kariuomenę“ mirties bausme viešai 
pakariant nuteisė Lietuvos Didžiosios Kunigaikštystės didįjį 

Lietuvos artilerijos 
korpuso poručikas. 


etmoną Simoną Martyną Kosakovskį. Įvykiai Vilniuje davė 
pavyzdį Lenkijos karalystės sostinės sukilėliams - gegužės 
9 d. ir birželio 28 d. buvo pakarti Targovicos konfederacijos 
lyderiai. Tarp jų ir Vilniaus vyskupas Ignotas Jokūbas Ma- 
salskis. 

Sukilėlių gretos greitai augo: birželio pabaigoje T. Kos- 
ciuška turėjo apie 30 tūkst., Lietuvos sukilėliai - apie 10 tūkst. 
karių. Sukilėliai blokavo Sankt Peterburgo-Berlyno pagrin- 
dinį kelią ties Palanga ir nutraukė Rusijos ryšius su Prūsija, 
užėmė Liepoją ir dalį Kuršo. Nors Varšuvai kurį laiką pavyko 


oo 

sėkmingai gintis nuo rusų ir prūsų, Krokuva prūsams atite- 
ko jau 1794 m. birželio 6 d., o rugpjūčio 12 d. po atkaklios 
kovos sukilėliai buvo priversti Rusijos kariuomenei atiduoti 
Vilnių. 1794 m. spalio 10 d. sukilusios Respublikos daliniai 
patyrė lemtingą pralaimėjimą ties Macejovicėmis“. 
Kaimynines valstybes ypač gąsdino „jakobinizmo“ pliti- 
mas Vilniaus ir Varšuvos gatvėse bei Gegužės 3 d. konstituci- 
jos idėjomis paremta T. Kosciuškos valdžia. Organizuodama 
puolimą prieš Respubliką, Rusija siekė ne tik užkirsti kelią 
galimam antrojo padalijimo revizavimui, bet ir užgniaužti 

Prancūzijos revoliucijos įtaką įvykiams Lenkijoje ir Lietuvoje. 
Suprasdama, jog vien savo jėgomis nesugebės pajungti Res- 
publikos bei pažaboti Prūsijos siekių, Jekaterina II pakvietė 
Austriją bendrai karinei intervencijai į Respubliką. Rusijos 
diplomatijos taktika pasirodė itin sėkminga - ji sukėlė nepa- 
sitikėjimą tarp Austrijos ir Prūsijos. Rusija, Prūsija ir Austrija 
ėmėsi malšinti sukilimą. Prancūzija, 1794 m. vasarą sprendu- 
si sudėtingas vidaus gyvenimo problemas (per 1794 m. liepos 
27 d. Termidoro perversmą buvo nuversta Jakobinų val- 
džia) ir pati kariavusi su didžiosiomis Europos valstybėmis, 


ynės išdavikų 


"tų korimas. 

nesuteikė karinės paramos, kurios laukė sukilėliai. 1794 m. 
rugsėjo pabaigoje - spalio viduryje Rusijos: kariuomenė užė- 
mė visą Lietuvos teritoriją iki Nemuno, Prūsijos kariuome- 
nė - Užnemunę. 1794 m. lapkričio 5 d. kapituliavus Varšuvai, 
sukilimas greitai buvo nuslopintas. Pasibaigė paskutinis ban- 
dymas išgelbėti Abiejų Tautų Respubliką. 

1795 m. spalio 24 d. Sankt Peterburge buvo pasirašytos 
konvencijos dėl trečiojo Abiejų Tautų Respublikos padali- 
jimo tarp Rusijos, Austrijos ir Prūsijos. 1795 m. lapkričio 
25 d. Stanislovas Augustas buvo priverstas atsisakyti sosto. 
Lenkijos ir Lietuvos valstybė buvo sunaikinta. Trečiojo pa- 
dalijimo metu Rusija užgrobė Lietuvos Didžiosios Kuni- 
gaikštystės žemes iki Nemuno. Rusijai taip pat teko Voluinė 
ir Kuršo kunigaikštystė. Rusija ir Austrija pasidalijo likusias 
po pirmojo ir antrojo padalijimo Lenkijos karalystės žemes. 
Užnemunė atiteko Prūsijai. 

Lenkijos ir Lietuvos valstybė buvo brutaliai sunaikinta 
jos pakilimo laikotarpiu. Pastangos apsaugoti valstybę buvo 
bejėgės prieš šimtatūkstantinę trijų absoliutinių monarchijų 
agresiją. Dalis didikų ir bajorų, slegiami valstybės praradi- 
mo ar mėgindami išvengti galimų represijų dėl dalyvavimo 
1794 m. sukilime, emigravo. Tarp pastarųjų buvo Lietuvos 
politinio elito atstovai, paskutinieji Lietuvos Didžiosios Ku- 
nigaikštystės valstybės dignitoriai: didysis iždininkas My- 
kolas Kleopas Oginskis, 1794 m. pabaigoje svetima pavarde 
išvykęs į Veneciją, vėliau - Konstantinopolį, didysis kancle- 
ris Joachimas Chreptavičius, išvykęs į Romą dar prieš suki- 
limo pradžią, ir buvęs didysis dvasinis referendorius Povilas 
Ksaveras Bžostovskis, 1795 m. Lenkijos didžiajam maršalui 
Frederikui Mošinškiui mainais už rūmus Drezdene perlei- 
dęs savo valdas Lietuvoje. 

Tačiau viltys atkurti valstybę ilgai neblėso Lenkijos ir 
Lietuvos bajorijos širdyse: ir tų, kurie liko šalyje, ir tų, kurie 
pasirinko emigracijos kelią. 

Viltys atkurti valstybę 


Lietuvą prijungus prie Rusijos imperijos buvo pradėtas Lie- 
tuvos gyvenimo pertvarkymas pagal Rusijos įstatymus: 
organizuota rusiškoji administracija, įvesta cenzūra ir kraš- 
tą visuotiniam biurokratizavimui pajungianti imperijos ran- 
gų (tarnybos laipsnių) lentelė. Gubernijų administracinėse 
institucijoje aukštus postus užėmė iš Rusijos atvykę valdi- 
ninkai. Bajorų savivalda buvo susiaurinta. 1802 m. seime- 
liuose leista dalyvauti tik turintiems nekilnojamojo turto ir 
150 rublių metinių pajamų, apribota renkamų institucijų 
kompetencija. 

Jekaterinos II įpėdinis Pavelas I (1796-1801) ir Aleksand- 
ras I (1801-1825) pertvarkė buvusios valstybės luomines 
institucijas, reikalavo svarbesnėse valdžios įstaigose šalia 
lenkų vartoti rusų kalbą. Tačiau inkorporavimo į imperi- 
ją sąlygomis Respublikos pasipriešinimo dvasia nepalūžo. 
Buvo kuriamos slaptos pasipriešinimo organizacijos, o dalis 
visuomenės valstybingumo atkūrimą siejo su imperatoriumi 
Aleksandru I. Vienas iš šių idėjų iniciatorių buvo į Lietuvą 
sugrįžęs Mykolas Kleopas Oginskis. Siekdamas išspręsti Lie- 
tuvos-Lenkijos klausimą bei pasinaudodamas Rusijos impe- 
ratoriaus Aleksandro I palankumu Lietuvos Didžiosios Ku- 
nigaikštystės dalinio valstybingumo Rusijos sudėtyje idėjai, 
Mykolas Kleopas Oginskis imperatoriui Aleksandrui I išdėstė 
projektą dėl Lietuvos Didžiosios Kunigaikštystės sukūrimo 
iš Rusijai atitekusių Abiejų Tautų Respublikos žemių“. Pa- 
siūlymas buvo iškeltas laiku ir atitiko paties imperatoriaus 
pažiūras, išsakytas kunigaikščiui Adomui Jurgiui Čartoris- 
kiui 1810 m. pradžioje (tuo metu Aleksandras I buvo pa- 
reiškęs, kad negalint atkurti visos Abiejų Tautų Respublikos 
sąjungoje su Rusija, būtų naudinga tam tikram laikui pasi- 
tenkinti iš Rusijai priklausančių žemių sudarytos Lietuvos 
Didžiosios Kunigaikštystės atkūrimu). 

1811 m. spalio 22 (naujuoju stiliumi lapkričio 3 d.) 


M. K. Oginskis įteikė imperatoriui 11 paragrafų Lietuvos 
Didžiosios Kunigaikštystės įkūrimo įsako projektą. Pagal šį 
projektą turėjo būti atkurta Lietuvos Didžioji Kunigaikštystė, 
susidedanti iš Vilniaus, Gardino, Minsko, Vitebsko, Mogilia- 
vo, Voluinės, Podolės ir Kijevo gubernijų, taip pat Balsto- 
gės ir Tarnopolio sričių. Lietuvos Didžiajai Kunigaikštystei 
vadovauti būtų turėjęs imperatoriaus vietininkas, reziduo- 
jantis Vilniuje, kunigaikštystės sostinėje. Sankt Peterburge 
turėjo būti sudaryta kanceliarija Lietuvos reikalams. Lietu- 
vos statutas liktų civiline teise, Vyriausiasis tribunolas veik- 

tų Vilniuje. Valdžios įstaigų tarnybas būtų galėję užimti tik 


piliečiai, gyvenantys ir turintys žemės Didžiojoje Kunigaikš- 
tystėje. Lenkų kalba, kaip ir prieš padalijimus, turėjo būti 
oficiali kalba“? 

1812 m. pradžioje M. K. Oginskis įteikė imperatoriui 
Aleksandrui I dar vieną projektą - 266 straipsnių Lietuvos 
Didžiosios Kunigaikštystės konstituciją, pavadintą „Valdžios 
nuostatais“. Šį projektą M. K. Oginskis parengė su artimais 
bendradarbiais - Ksaveru Liubeckiu ir Kazimieru Pliateriu“. 

Pažymėtina, kad M. K. Oginskio parengtas Lietuvos kons- 
titucijos projektas bandė sureguliuoti dvarininkų ir valstiečių 

santykius. M. K. Oginskis numatė valstiečius išlaisvinti per 
dešimt metų (1812-1821), kasmet kiekviename dvare dešim- 
tajai daliai baudžiauninkų suteikiant laisvę ir, abiems pusėms 
sutikus, sudarant su jais žemės nuomos sutartis. 

1812 m. Rusijos-Prancūzijos karo akivaizdoje Lietuvos 
atkūrimo planai buvo nustumti į šalį". 1812 m. vasaros 
pradžioje Napoleono armijai ties Kaunu persikėlus per Ne- 
muną, sustiprėjo naujos nepriklausomybės atkūrimo viltys. 
Tačiau liepos 1-11 d. Vilniuje suformuota laikinoji Lietu- 
vos vyriausybė iš esmės tapo prancūzų įrankiu, turėjusiu 
aprūpinti milžinišką prancūzų kariuomenę maistu, pašaru, 
arkliais ir kitokia rekvizicija. Nepaisant Prancūzijos siekių 
užtikrinti kuo efektyvesnį vietinių išteklių panaudojimą 
karo reikmėms, Lietuvos laikinosios valdžios įkūrimas buvo 
naujo valstybinio bei visuomeninio modelio kūrimo pra- 
džia. Būtent to laikotarpio įvykiai, Virgilijaus Pugačiausko 
teigimu, gerokai suaktyvino visus visuomenės sluoksnius, 
suteikė tam tikrų impulsų naujam pasaulėžiūriniam mąs- 
tymui. Bajorijoje su nauja jėga atgijo ne tik išblėsę garbės 
ir tėvynės meilės jausmai. Bendravimas su prancūzų kari- 
ne-civiline valdžia parodė bajorijai kitokią krašto politinio- 
visuomeninio gyvenimo perspektyvą, akivaizdžiai demons- 
travo, jog valstybingumo atkūrimo negalima sieti su grįžimu 
prie buvusio politinio ir visuomeninio gyvenimo, kad reikia 
ieškoti naujos krašto pertvarkymo koncepcijos. Napoleono 
administracijos laikotarpiu bajorijos kreipimasis į savo be- 
teisius valstiečius kaip į „tėvynės sūnus“ parodė, kad buvo 
žengtas dar vienas žingsnis pilietinės visuomenės kūrimo 
keliu. Asmeninės laisvės suteikimo valstiečiams ir luominių 
privilegijų naikinimo idėjos palengva apėmė vis platesnius 
bajoriškosios visuomenės sluoksnius*. 

Žlugus Napoleono imperijai, 1815 m. Vienos kongresas 
pradėjo kitą Europos istorijos etapą. Buvo sudaryta Lenki- 
jos karalystė (į kurios sudėtį įėjo lietuviškos Užnemunės že- 

mės) su plačia autonomija, galiojančiu Napoleono kodeksu 
ir valstiečiams pripažinta asmenine laisve. Lietuva ir toliau 
liko Rusijos imperijos sudėtyje. Viltys atkurti nepriklauso- 
mybę neblėso. Plėtėsi konspiracinis judėjimas, rengęs dirvą 
1830-1831 m. sukilimui prieš Rusijos valdžią. Sukilimo 
aktyvumas, trumpa trukmė nebuvo palankūs svarstyti Lie- 
tuvos ateities modelius, tačiau socialinė sukilėlių sudėtis 
(47 proc. bajorų, 36 proc. valstiečių, 7 proc. dvasininkų ir 
10 proc. miestiečių) atskleidė Lietuvos kaime susikaupusias 
socialines problemas. 

Sukilimo metu atgimė patriotizmo dvasia, kurią P. K. Bžos- 
tovskis ir kiti Apšvietos epochos veikėjai ugdė ne tik bajorijos, 
bet ir valstiečių širdyse. Tyrimai rodo, kad Paulavos respublikos 
valstiečiai ir jų vaikai masiškai stojo į sukilėlių gretas. Sukilimą 
nuslopinus, valstiečiai neišvengė represijų. Tačiau valstietija 
palaipsniui virto pilietinę ir tautinę savimonę ugdančia, pasi- 
tikėjimo įgyjančia jėga. 

POVILAS KSAVERAS BŽOSTOVSKIS - 
PAULAVOS RESPUBLIKA 

1739 m. kovo 30 d. Mosare, Dunilovičių parapijoje gimė Povilas Ksaveras 
Bžostovskis. 

1758-1762 m. P. K. Bžostovskis studijavo Varšuvos kunigų misionierių 
kolegijoje ir Romos Klementino kolegijoje (Collegium Clementinum). 
1765 m. Vilniuje išleistas P. K. Bžostovskio iš prancūzų kalbos išverstas 
ispanų jėzuito Baltazaro Graciano moralinės filosofijos veikalas 
„Diskretusis“ (El Discreto). 

1767 m. liepos 24 d. įsigytą Merkinės dvarą (3040 ha) P. K. Bžostovskis 
pavadino savo vardu - Paulava (Pawlow). 

1769 m. kovo 10 d. jis išleido Paulavos respublikos nuostatus, įvedusius 
savus pinigus, policiją, mokytoją, felčerį ir kt. naujoves. 

1769 m. Vilniuje išleistas pijoro profesoriaus Kazimiero Narbuto veikalas 
„Logika“, padaręs didelę įtaką Lietuvos filosofinės minties proveržiui. 
Knygos leidybą rėmė P. K. Bžostovskis. 

1770 m. P. K. Bžostovskis parengė ir išleido ūkininkavimo pagrindų 
vadovėlį „Apie žemdirbystę, [skirtą] Paulavoje gyvenančių ūkininkų 
patogumui“ (O rolnictwie dla wygody gospodarzy w Pawlowie 
mieszkających) bei populiarų medicinos vadovėlį „Vaistai Paulavoje 
gyvenančių ūkininkų patogumui“ (Lekarstwa dla wygody gospodarzy w 
Pawlowie mieszkających). 

1773 m. Vilniaus universitete P. K. Bžostovskis apgynė teologijos daktaro 
laipsnį. 

1791 m. Paulavos respublikos nuostatus patvirtino Ketverių metų seimas. 
1794 m. sukilime aktyviai dalyvavo Paulavos kariuomenė ir respublikos 
valstiečiai. 

Pralaimėjus Tado Kosciuškos sukilimui, žlugo ir ketvirtį amžiaus klestėjusi 
Paulavos respublika. 

1794-1798 m. P. K. Bžostovskis gyveno užsienyje: Lenkijoje, Saksonijoje, 
Italijoje. 

1798 m. grįžo į Turgelius, kur keliolika metų klebonavo. 

1825-1827 m. buvo Rukainių parapijos klebonas. 

P. K. Bžostovskis mirė 1827 m. lapkričio 17 d., eidamas 89 metus. Buvo 
palaidotas Rukainių bažnyčioje, atstatytoje jo lėšomis. 

Numalšinus 1831 m. sukilimą ir Rukainių bažnyčią pavertus cerkve, 

P. K. Bžostovskio kapas sulygintas su žeme - caro valdžia niekada neatleido 
Bžostovskiui už tai, kad Paulavos valstiečiai ir jų palikuonys dalyvavo kovose 


su Rusijos agresoriais 1794 ir 1831 m. sukilimuose. 

Skilęs akmuo. 


Vidurnaktį pridėjęs 
ausį prie Aimanų 
akmens išgirsi 

varpus ir aimanas. 
Lucijos Jurgelevič 
nuotr. 

stipresnė. Ir nors atėjūnai nugalėjo laisvuosius žmones, tačiau liko 
be grobio - pilis su visais savo gyvybes paaukojusiais gyventojais 
nugrimzdo po žeme. Dabar tik skilęs akmuo primena anuos lai- 
kus. Vidurnaktį pridėjęs ausį prie akmens išgirsi skambančius var- 


pus bei aimanas žmonių, maldaujančių pagalbos. 


Turgelių apylinkėse vyko švedų, Napoleono, Pirmojo ir Ant- 
rojo pasaulinių karų mūšiai, kuriuos primena aplinkiniuose 
laukuose randami šaudmenys. Šiuo metu minėtame muzie- 
juje sukaupta apie 600 įvairių karus menančių eksponatų. 
XIII-XIV a. Mažosios Merkinės regiono centras tikriau- 
siai buvo Šalčininkai. Taip vadinta sritis, kurioje būta ma- 


žiausiai trijų pilių. 

sostinės Katedros 
aikštę iš Turgelių 

metais. Aurelijos 

Tais pačiais metais (1311 m. liepos 2 d.) minėtasis brolis Henri- 
kas, didysis komtūras, ir 150 brolių su stipria kariuomene ir dviem 
tūkstančiais pėstininkų pasuko link Lietuvos, į valsčių, vardu Šal- 
čininkai, kur niekad dar nebuvo pasirodžiusi krikščionių kariuo- 
menė. Čia sudeginę tris pilis, užpuolikai pernakvojo, o kitą dieną 
patraukė namo su dideliu grobiu ir septyniais šimtais nelaisvėn 


paimtų žmonių, o kiek jie ten jų nukovė, vienas Dievas bežino.? 


Šalčininkų žemės buvo puolamos 1378, 1382, 1394 me- 
tais. Nors kryžiuočių kovų aprašymuose legendomis apipin- 
ta gyvenvietė prie piliakalnio ir neminima, tačiau, tyrinėtojų 
nuomone, per karus su užpuolikais ji galėjo turėti gynybinę 
reikšmę“. 

Deja, jau nebėra galimybės ištyrinėti buvusios gyvenvie- 
tės liekanų - ji sunaikinta XX a. 8 dešimtmetyje, kai čia buvo 
įrengtas žvyro karjeras. Būtent iš čia 1973 m. birželį į Vilnių, 
tada šventusį 650-ąsias metines, iškeliavo didžiulis akmuo, 
iki šiol puošiantis sostinės Katedros aikštę. 

Tais pačiais „žvyro karjero“ metais grėsmė buvo iškilusi ir 
Aimanų akmeniui, kurį planuota susprogdinti. Tik vietiniams 
gyventojams gyva grandine jį apsupus ir budint kelias paras iš 
eilės, buvo išsaugotas šis menkai tyrinėtas istorinis paveldas. 

Rašytiniuose šaltiniuose minima, kad nuo XIV a. ši žemė 

dievams. Šiam reikalui jie suvažiuodavę į religinio pobūdžio 
susirinkimus, vadintus „velinio turgeliais“. Ilgainiui velinio 
sąvoka virtusi piktosios dvasios sąvoka: iš čia esą kilęs ir 
„velnias“. 

1711-1773 m. Vilniaus jėzuitų akademinės kolegijos pas- 
toracinės veiklos dienoraštyje užfiksuotas ir toks Turgelių 
pavadinimas: 


Kitoje vietoje, prie upės Jodzia, miškuose, vidutinio aukščio kalne- 
lyje rytojaus dieną po Šv. Petro šventės vykdavo didžiulis žmonių 
susirinkimas, vadinamas „Wialnio Turgialis“; kitaip tas susirin- 
kimas vadinosi „Žaysle“. Jų metu bendrai abiejų lyčių liaudis su 
dideliu prietaringumu atsidėdavo girtuokliavimui, kuris tęsdavosi 
ištisą dieną ir dvi naktis. 'Tuo tarpu visų vyrų prievolė tuose žai- 
dimuose buvo turėti kirvį; jais iš pradžių žaisdavo, o paskui pra- 
dėdavo tokias kruvinas žudynes, kad kiekvienais metais jie skirs- 
tydavosi iš tos vietos, pralieję daug kraujo ir labai retai be žmog- 
žudystės. Kad tie kruvini, neprotingi, iš pagonystės išlikę žaidimai 
nebūtų rengiami, daugiau kaip 100 žmonių buvo atgrasinti pokal- 
biais bažnyčioje ir kaimuose, o per išpažintis paskatinti pažadėti, 
kad jų daugiau nebelankys.“ 


Kiti tyrinėtojai Turgelių pavadinimą kildina nuo žodžio „tur- 
gus“ (targ). Manoma, kad dabartinio miestelio vietoje gyven- 
vietė ėmė kurtis prie anksčiau atsiradusios smuklės ir ten pat 
besirinkusių turgelių. Šią prielaidą sustiprina ir faktas, kad jau 
tada Turgeliuose kryžiavosi svarbūs keliai iš Vilniaus į Šalči- 
ninkus ir Minską bei nuo Merkinės per Valkininkus į Gudiją?. 
Šiandien Turgelių aikštėje susimezga net penki - Tabariškių, 
Medininkų, Vilniaus, Jašiūnų, Šalčininkų - keliai. 

Kad ir iš kokio šaltinio būtų kildinamas šio miestelio pa- 
vadinimas, aišku viena - iki XX a. antrosios pusės čia vyko 
garsūs visoje Lietuvoje turgūs. Miestelio senoliai pasakoja, 
kad čia suvažiuodavę pirkliai net iš užsienio. Buvo prekiau- 
jama grūdais, kitais žemės ūkio produktais, technika, duona 

humanizmu, išmintimi ir triumfu. Tai Povilo Ksavero 
Bžostovskio idėjų simbolis. Vynuogės simbolizuoja atgimi- 
mą, vaisingumą, gyvybę; raudona lūžusi kolona su aplink ją 
apsivijusiomis auksinėmis vynuogėmis - istorinio paveldo 
atgaivinimą ir įprasminimą. Sidabrinė skydo spalva - aliu- 
zija į pro Turgelių apylinkes tekantį Merkį. Turgelių herbo 
etalono autorius Juozas Galkus. 

Lūžusios kolonos idėjos šaltinis - dailininko Fransua 
Ksavje Fabre tapytas paveikslas, kuriame pavaizduotas Po- 
vilas Ksaveras Bžostovskis, 
sielvartaujantis prie lūžu- 
sios kolonos - Paulavos 
griuvėsių (apie paveikslą 
daugiau - 150 psl.). 

Šiandien Turgeliai gar- 
sūs didinga Švč. Mergelės 
Marijos Ėmimo į dangų 
bažnyčia. 

Pirmąją bažnyčią Mon- 


girdų valdose 1500 m. fun- 

naują mūrinę bažnyčią, ir 1789 m. paskyrė jos statyboms 
20 tūkst. auksinų?. Deja, bažnyčia buvo baigta tik po fun- 
datoriaus mirties. Istoriniuose dokumentuose užsimena- 
ma, kad Turgelių šventovės kertinis akmuo buvo iškilmin- 
gai pašventintas 1835 m. Toliau statybomis rūpinosi ku- 
nigas Mykolas Mirinavičius. Nauja mūrinė bažnyčia iškilo 
1836-1837 m.“ Ji buvo vienanavė ir be bokštų. Bažnyčios 
įranga rūpinosi Mažąją Merkinę valdęs Juozapas Kobylins- 

patvirtintą 1897 m. - tais metais carinė valdžia atšaukė drau- 
dimą statyti katalikiškas bažnyčias". 

A. Polozovas išsaugojo didžiąją dalį senosios bažnyčios sie- 
nų, trinavės bažnyčios fasade iškėlė du bokštus ir sukūrė naują 
neobaroko stiliaus architektūros formų apvalkalą. Statybo- 
mis rūpinosi tuometinis bažnyčios klebonas Povilas Šepeckis 
(Szepecki) ir vikaras Leonas Petras Laucevičius (Lawcewicz). 
Bažnyčia pastatyta 1909 m., bet užsitęsė interjero įrengimo 
ir dekoravimo darbai. 1930 m. šventovę konsekravo Vilniaus 
vyskupas Romualdas Jalbžikovskis (Jalbrzykowski). 

Šventovėje buvo įrengtas didysis neobaroko formų alto- 
rius ir du šoniniai neoklasicistiniai altoriai. Didžiajame al- 
toriuje buvo sukurta „Kalvarijos“ skulptūrų kompozicija, 
Švč. Jėzaus Širdies vardo altoriuje - Švč. Jėzaus Širdies skulptū- 
ra, Šv. Juozapo altoriuje buvo Švč. Mergelės Marijos paveikslas. 

1928-1930 m. sienas tapė dailininkai Valdemaras Ka- 
činskis (Kaczynski) ir Skvarčinskis (Skwarczynski), dekoro 

Arlauskienės nuotr. 

priklausančiuose ūkiuose būtų panaikintas lažas“. S. Ma- 
levskis turėjo dvarą Mikniškių Merkinėje. Jo sūnus Feliksas 
artimai bendravo su Adomu Mickevičiumi, lydėjo jį emigra- 
cijos kelionėse. S. Malevskis mirė Vilniuje. Pildant jo valią, 
buvo palaidotas Turgelių kapinėse. 

Mirus S. Malevskiui Mikniškių dvaras atiteko dvarinin- 
kams Koreckiams, kurie pastatė cerkvę, šeimos koplyčią, 
rūpinosi vietos gyventojais, išpažįstančiais pravoslavų ti- 
kėjimą. Čia ir dabar veikia Mikniškių pravoslavų bendruo- 
menė. 


Mažosios Merkinės dvaras 


Vos už kelių kilometrų nuo Turgelių, prie Turgelių-Jašiū- 
nų kelio stūkso dvaro liekanos, koplytėlė, įvažiavimo vartai, 
apleistas parkas. Visa tai primena Abiejų Tautų Respublikos 
laikų Povilo Ksavero Bžostovskio miniatiūrinę valstybę - 


Paulavos respubliką. 

Povilo Ksavero Bžostovskio gyvenimas ir veikla 


P. K. Bžostovskis - LDK didysis raštininkas (tiek Juozapas 
Bžostovskis, tiek ir sūnus Povilas Ksaveras turėjo LDK di- 
džiojo raštininko pareigybę, t. y. užėmė aukštas pareigas 
LDK didžiojo kunigaikščio kanceliarijoje), Vilniaus katedros 
kanauninkas, Stanislovo Augusto laikų Respublikos epochos 
valstiečių santykių reformatorius, mokslo mylėtojas, litera- 
tas, vertėjas, filantropas ir meno mecenatas, rašytojas, švie- 
timo sistemos suaugusiems ir vaikams pradininkas, mokyk- 


los valstiečių vaikams steigėjas, Turgelių parapijos klebonas, 
Paulavos respublikos įkūrėjas - save priskyrė penktajai an- 
trosios linijos kartai. Jo prosenelis Kristupas Bžostovskis iš 
Bžostovo į Lietuvą iš Lenkijos persikėlė Žygimanto Augusto 
laikais, 1550 metais. 

P. K. Bžostovskio tėvas buvo, kaip minėta, LDK didysis 
raštininkas Juozapas Bžostovskis, motina - Slanimo seniūnė 
Liudvika iš Sadovskių. Jų šeimoje augo trys sūnūs - Stanis- 
lovas, Povilas Ksaveras ir Robertas. 


Pirmasis Juozapo sūnus Stanislovas gimė 1733 m. kovo 2 d. Volkolatoje“". Pirmiau jis 
buvo Bistšicos seniūnas ir Petihorų |LDK kariuomenės Tautinės kavalerijos Petihorų 
brigados visas pavadinimas: II Tautinės kavalerijos (Petihorų) brigada. - Aut.] pulki- 
ninkas LDK kariuomenėje. 1767 m. tapo Lietuvos konfederacijos generaliniu maršalu, 
o Baro konfederacijos maršalu tapo Vilniaus vaivada kunigaikštis Karolis Radvila. Vė- 
liau jis gavo Livonijos vaivadiją, Radoškuvo ir Propojo (Propoje) seniūnijas bei Šv. An- 
driejaus ir Aleksandro Neviškio ordinus. Jis buvo įžvalgaus proto ir mėgo populiarumą, 
tad stengėsi toks ir išlikti. Gerai išmanė muziką ir pats grojo įvairiais instrumentais. 
Dabar papasakosiu apie istorines aplinkybes, siekiančias 1767 m. konfederaciją, 
kuri, beje, nei religijai, nei šaliai nebuvo naudinga, tačiau galiu tvirtai teigti, kad apie 
minėtą maršalą esu geros nuomonės, esu tikras, kad jam nebuvo svetimas noras būti 
ištikimam savo monarchui, meilė Tėvynei ir noras palengvinti piliečių gyvenimą, bet 
ir prievartai pasipriešinti jis negalėjo. Mirė nuo džiovos 1769 m. balandžio 8 d. Rubie- 
ževičiuose (Rubiežewicze), būdamas 36 metų. Palaidotas giminės kape Mikailiškėse. 

Povilas Ksaveras, antrasis LDK raštininko Juozapo sūnus, gimė 1739 m. kovo 
30 dieną Mosare, Dunilovičių parapijoje. 1752 m. |tada P. K. Bžostovskiui suėjo 13 
metų. - Aut.] pasirinko kunigo kelią: 1755 m. tapo Vilniaus kanauninku, 1758 m. iš- 
kunigo de Somašo baigė aukštąjį mokslą ir grįžo į tėvynę. 1762 m. tapo LDK raštinin- 
ku. 1763 m. lapkričio 9 d. laikė pirmąsias šv. Mišias viešoje Vilniaus pijorų koplyčioje. 
1767 m. gegužės 8 d. tuometinio karaliaus pagerbtas Šv. Stanislovo ordinu. 1774 m. 
rugpjūčio 8 d., pelnęs to paties karaliaus malonę, tapo LDK referendoriumi. Vėliau 
jam buvo įteiktas Baltojo erelio ordinas. Grįžęs iš Romos į Vilnių vykdyti kanauninko 
pareigų Vilniaus katedroje, įkūrė savo rezidenciją kadaise Kiprijonui Povilui [K. P. 


Bžostovskiui - Aut.] priklausiusiuose rūmuose, kurie jam ir atiteko. 

103 p. spausdinamoje nuotraukoje užfiksuoti rūmai XVI a. 
priklausė Vilniaus vyskupui. Po mūrinį namą stovėjo pietinėje 
ir šiaurinėje posesijos dalyje. Per 1655 m. gaisrą visi šios valdos 
pastatai degė, tačiau savininkas Gotardas Jonas Tyzenhauzas 
1667 m. namus (jam priklausė šiauriniai) pardavė LDK vals- 
tybės sekretoriui Kiprijonui Povilui Bžostovskiui. Pastarasis 
1699 m. nusipirko ir pietinius namus, atstatė pastatus ir juos 
sujungė į rūmus. Po jo mirties 1688 m. rūmus paveldėjo sūnus, 
Trakų pilininkas Jonas Vladislovas Bžostovskis, 1710 m. - anū- 
kas, LDK didysis raštininkas Juozapas Bžostovskis, o 1745 m. - 
proanūkis, LDK referendorius Povilas Ksaveras Bžostovskis“". 

Pijoras J. Ciapinskis 1769 m. parašytoje epigramoje, skirtoje 
Bžostovskio rūmams, juos vadino Dedalo, Atėnų menininko, 
Kretos Labirinto statytojo, meistriškumui prilygstančiu stati- 
niu: „Tas, kuris labai trokšta pamatyti Dedalo meistriškumo 
pavyzdį, / tegul klaidžiodamas ieško Bžostovskio stogų.'*! 


O kadangi šie rūmai buvo dažnai apgadinami dėl Vilniuje kylančių gaisrų, jis 
pirmiausia stengėsi juos restauruoti ir*pašalinti visas architektūros klaidas. Taip 
rūmai įgavo Romai artimą stilių. Restauruoti ir skoningai įrengti rūmai kartu su 
žeme atiteko Nagurskių giminei. 

LDK raštininko Juozapo trečiasis sūnus Robertas, Auksinio liūto ordino kava- 
lierius, gimė 1743 m. birželio 7 d. Mikailiškėse. Jis buvo Petihorų pulkininkas ir 

stulpą. Nuo šio stulpo į kairę iki Merkio upės, o į dešinę per ke- 
liuką, einantį skersai Naugarduko vieškelio, tiesia linija ribas nu- 
statė ir [jas] aprašė. Tokį ribų aprašą tų pačių metų spalio 10 d., 

Didesni atstumai 
LDK matuoti 75 uo- 
lekčių virve (sznur). 
1 uolektis buvo lygi 
65,5 cm. 

Virpstas lygus 
4,78 cm. I virpstas 
lygus 10 virpstelių. 

trimis baudžiauninkais ir ketvirtu tuščiu [baudžiauninko ūkiu], 
t. y. iš viso keturis valakus žemės su tų baudžiauninkų sodybomis 
kunigui grafui Bžostovskiui amžinon nuosavybėn perleidęs, juos 
matininkui aprašyti pavedė. [Tačiau] 1769 m. gruodžio 13 d. atvy- 
kusiam matininkui nepavyko išmatuoti ir nustatyti šių valdų ribų 
dėl netikslumų, išaiškėjusių žymint ribas tarp Karalių kaimo ir Mer- 
kinės (Dunino) arba Paulavos, kaip ir kitų ribų tarp kunigui gra- 
fui Bžostovskiui priklausančio Žemaitiškių kaimo (Žemeydziuki) 
ir pono Chodkevičiaus valdų. Kai abi šalys ginčytinus klausimus 
taikiai išsprendė, o kunigas grafas Bžostovskis iš to paties Karalių 
kaimo valdos perleido pono Chodkevičiaus nuosavybėn pusketvir- 
to valako žemės, sau pasilikdamas du ir tris ketvirtąsias valako, [...] 
buvo prieita prie ribų tarp valdų nustatymo. Abi šalys įsipareigo- 
jo savo valdas nužymėti ir kaupais (kapčiais) atskirti. Tam tikslui 
išsikviestas matininkas, remdamasis abiejų šalių pateiktais doku- 
mentais bei parodytais riboženkliais, ribas nužymėjo, kaupus su- 
pylė, Karalių kaime du ir tris ketvirtąsias valako kunigui grafui 
Bžostovskiui atmatavo ir pažymėjo. Riba tarp Merkinės (Dunino), 
kitaip Paulavos, ir Misiučėnų buvo nustatyta tokia: pirmasis kap- 
čius (kaupas, ežiaženklis) šalia vieškelio, kairėje pusėje, einant iš 
Turgelių į Vilnių, prie senojo kapčiaus po pažymėta pušimi. Už 
šio kapčiaus gilyn į rytus esantys laukai ir miškai iki vieškelio pri- 
klauso kunigui grafui Bžostovskiui, o į vakarus iki Merkio upės 
ir į kairę pusę esantys Merkinės miškai, o dešinėje - Misiučėnų 
kaimas priklauso ponui Chodkevičiui. Nuo pirmo iki antrojo kap- 
čiaus - 5 virvės“?, nuo tų kapčių tiesia linija per Dubelius (Dubiele) 
trečiasis kapčius, taip pat per 5 virves nuo antrojo. Nuo trečiojo 
iki ketvirtojo kapčiaus taip pat 5 virvės. Nuo ketvirtojo kapčiaus, 
esančio prie keliuko iš Merkinės, kitaip Paulavos, į Vilnių - mūri- 
nis stulpas piramidės formos, esantis 1 virvės, 9 rykščių (virpstų) 
ir 9 rykštelių (virpstelių)?“* atstumu. Penktasis kapčius nuo pira- 
midės yra 3 virvių.ir 1 rykštės atstumu. Nuo kapčiaus Nr. 5 per 
3 virves yra šeštasis kapčius, supiltas lauke. Nuo šio kapčiaus iki 
upės - trys su puse virvės. Septintasis ir paskutinysis kapčius tarp 
Merkinės arba Paulavos ir Misiučėnų yra 2 rykščių atstumu nuo 
Merkio upės. [...].? 

Šis Ribų nustatymo dokumentas, sudarytas ir patvirtintas 
1770 m. gegužės 18 d. parašu ir raudoname lake įspaustu 
jo antspaudu su šilko virvele, į Vilniaus žemės teismo aktų 
knygas priimtas ir įrašytas 1770 m. birželio 5 d., galėtų būti 
vedliu tiems, kurie ryžtųsi nustatyti tikslias Paulavos respubli- 
kos koordinates. 


Netrukus, įsigijus Merkinės dvarą Vilniaus vaivadijoje, 1767 m. liepos 24 d. pavadi- 
be jokio noro dirbti žemės ūkyje valstiečius, kurie pono nuosavybe laikė tiek pačius 
save, tiek savo žemes, kurios lyg jiems ir priklausė, bet kuriomis disponavo ponas. 
Taigi pamatęs visiškai kitokią padėtį svetimose šalyse, kurias aplankė, ir sujaudintas 
tikro gailesčio vargšams Merkinės valstiečiams, nusprendė pirmiausia juos išvaduoti 
iš šios vergovės. Tą ir padarė, pasiekė, kad teismas pripažintų juos laisvais ir leistų 
jiems bet kokiu metu persikelti į kitą vietą, prieš tai pranešus dvarui ir savo ūkiui, iš 
kurio išeina, suradus šeimininką - tokį pat laisvą ūkininką. Tai padarius, kai vieni 
tų valstiečių rinkosi činšą, o kiti - baudžiavą, sureguliavus iš tam tikros žemės dalies 
metinį činšą ir darbą, suskirstė juos į tris klases, t. y. činšininkus, bajorus ir baudžiau- 
ninkus, pažymėjo kiekvieną klasę skirtingais ženklais. Kadangi palaipsniui jų norai 
buvo patenkinami, pono pajamos didėjo ir žmonėms sekėsi geriau nei iki šiol. O kad 
Paulavos dvare reikalai klostytųsi gerai ir kad valstiečių visuomenė gyventų darniai, 
buvo išleisti tam tikri įsakymai, geriems žemės ūkininkams ir geriausiai tvarkan- 
tiems namų ūkius buvo skiriamos premijos, o nusikaltėliams, kuriems reikėjo ne tiek 
kankinimo ir skausmo, kiek sugėdinti, buvo skiriamos bausmės. 


Tuo metu Paulavai priklausė kelios dešimtys kaimų, iš kurių 
iki šių dienų išliko Valakininkų (buv. Wolokniniki), Balan- 
diškių (Goląbszczyzna), Malakonių (Malachowie), Ustiškių 
(Usciszki), Žemaitiškių (Zameydziuki), Merkinės kaimai. 
1769 m. kovo 10 d., artėjant 30-mečiui, P. K. Bžostovskis 
parašė garsiuosius Paulavos respublikos nuostatus, pagal ku- 
riuos (taip pat ir pagal 1791-aisiais pakoreguotus bei tais pa- 
čiais metais Ketverių metų seimo patvirtintus nuostatus) Pau- 
lavos respublikos savivalda buvusi tokia: valstiečių atstovai 

sudarydavę žemesniuosius rūmus, 0 pats ponas su valstiečių 
rinktais dvaro tarnautojais - valdininkais = aukštesniuosius 
rūmus. Iš išlikusių 1786 m. sesijos aprašymų matyti, kad 
toji sesija tęsėsi visą savaitę (spalio 16-22 d.). Ji prasidėdavo 
pamaldomis koplyčioje. Prie bažnyčios ir prie abiejų rūmų 
buvo statomos milicijos garbės sargybos. Iš pradžių posė- 
džiai vykdavę atskirai, o paskui jau bendrai. Bendrame iš- 
kilmingame posėdyje būdavo išreiškiama padėka ponui už 
jo tėvišką globą. Po to būdavo iššaunama iš dvaro citadelės 
patrankų - tai būdavo ženklas, kad respublikos įstatymų 
leidimo įstaigos savo darbą baigė. Paskui dvare būdavo 
keliama puota, į kurią suvažiuodavo daug aukštų svečių. 
Drauge su ponais pietaudavo ir 6 pasižymėję bei apdovanoti 
valstiečiai. Kitą dieną bažnyčioje buvo laikomos pamaldos 
už mirusiųjų valstiečių vėles. Kiekvienas gyventojas buvo 
laikomas laisvu ir galėjo būti renkamas net respublikos pre- 
zidentu. Tačiau gyventojai, atsilygindami respublikos stei- 
gėjui, išrinko jį patį prezidentu iki gyvos galvos. Į Paulavą 
suvažiavę smalsuoliai stebėdavosi, kad čia valstiečiai nebuvo 
mainomi į kitus daiktus, nebūdavo plakami rykštėmis?. 

Paulava domėjosi kunigaikščiai, ponai, vyskupai, dvasi- 
ninkai, net svetimtaučiai... Čia atvykdavo Vilniaus universi- 
teto profesoriai studijų tikslais?“. 

Paulavos respublika turėjo vėliavą, herbą, antspaudą, kaldi- 
no monetas; buvo sukurta uniformuota, šautuvais ir keliomis 
patrankomis ginkluota valstiečių milicija (apie 150 žmonių). 

Pradedant 1769 m., P. K. Bžostovskis suteikė valstiečiams 
asmens laisvę, žemę perdavė paveldimam naudojimui; pa- 
mažu naikino ir 1786 m. galutinai panaikino dvaro arimus, 
lažą pakeitė činšus diegė pasiturinčių valstiečių rinkos ūkį 
su pažangia agrotechnika. Valstiečiams leido nevaržomai 
pardavinėti savo gaminius, verstis prekyba ir amatais (kad 
galėtų mokėti činšą), nemokamai naudotis mišku, žvejoti ir 
medžioti; vertė veisti sodus, skatino gyvulininkystę. 

pirkias keitė namai su platesniais langais, su koklinėmis kros- 
nimis juose. Buvo įsteigtas valstiečių bendruomeninis grū- 
dų sandėlis, savišalpos kasa. Nuo 1784 m. Paulavos respubli- 
ka turėjo savo felčerį ir vaistinę, pradžios mokyklą, kurioje 
mokyta žemdirbystės pagrindų, karybos, žiemą valstiečiams 
buvo rengiamas specialusis vakarinis mokymas??. 

Pagal 1769 m. įstatymą buvo įsteigta kredito institucija, 
kuri buvo kuriama panašių kai kuriose baudžiavos apimtose 
žemėse veikusių katalikiškųjų bankų (Mons Pietatis) pavyz- 
džiu. Ilgainiui šie bankai tapo savotiškomis kredito unijo- 
mis. Valstiečiai dažnai naudojosi šių bankų paslaugomis, 
kadangi jiems buvo suteikta galimybė ne tik paimti piniginę 
paskolą, bet ir paskolinti grūdų ar gyvojo inventoriaus. 

Siekdamas apsaugoti valstiečius nuo tarpininkų ima- 
mų didelių palūkanų ir nesąžiningų spekuliantų, 1771 m. 
Bžostovskis įsteigė katalikiškąjį banką. Jis, įnešęs į ban- 
ką 1000 auksinų, buvo ir pirmasis jo klientas. Dalyvaujant 
dviem laiduotojams, valstiečiai galėjo gauti 10-100 auksi- 
nų paskolą. Kiekvienam auksinui buvo taikomos 3,33 proc. 
palūkanos. Iki 1786 m. katalikiškasis bankas veikė kartu su 
grūdų sandėliu, iš kurio valstiečiai skolindavosi grūdus, įsi- 
pareigodami juos laiku grąžinti kartu su trimis visų pasko- 
lintų grūdų procentais (paskolos mokestis, kurio lėšos buvo 
naudojamos sandėlio veikimo mastui didinti). Paulavos res- 
publikos kūrimosi laikotarpiu šios dvi kredito įstaigos buvo 
labai reikalingos, nes pradinių valstiečiams teikiamų para- 
mos formų nepakako: 1767-1769 m. P. K. Bžostovskis nuolat 
turėjo valstiečiams skolinti grūdus, karves ir jaučius, dažnai 
neatlygintinai. 1786 m., kai valstiečių ekonominė padėtis jau 
buvo stabili, katalikiškasis bankas ir grūdų sandėlis Paula- 
vos respublikoje buvo panaikinti. Abiejų įstaigų sukauptas 
kapitalas atiteko Bžostovskio dvarui, jis buvo naudojamas 
teikiant pagalbą dvaro žemių gyventojams ekstremalių situ- 
acijų atvejais: siaučiant stichijoms, epidemijoms ir t. t. 28 

„kuris paleido į laisvę vienos savo valdos valstiečius ir tuo 
taip juos paveikė į gera, kad jie tapo darbštūs, pamėgo švarą, 
yra tokie linksmi ir sąmojingi, kad linksminasi, vaidindami 
kažką panašaus į pastoralę. Aš būtinai aplankysiu tą Lietuvos 
akademiją, nes ji tėra tik už dviejų pašto pastovių nuo čia ir 
aprašysiu Jums tiksliai visa tai, ką galėsiu ten pamatyti '*?. 

Vilniaus akademijos inspektoriui, Poznanės vaivados 
antstoliui Juozapui Vybickiui viešnagė pas P. K. Bžostovskį 
padarė tokį didžiulį įspūdį, kad jis savo potyrius išguldė ei- 
lėraštyje „Keliautojas Paulavoje“: 


Kur tamsuma, palaidos aistros kaip laukinės girios, 
Kur papročiais kaimiečiai labai nuo šlėktų skirias, 
Su nuostaba stebėjau visai dalyką naują - 

Ten tikras žemvaldys iš prigimties šeimininkauja. 
Bžostovski! Nuostabus yra Paulavos dvaras - 

Čia tu gyveni, čia žmonių draugystė tverias. 

Jei pavyzdžiu tavu pasektų gentys gausios, 
Drauge mes sukurtumėm žemę laimingiausią. 
Ateis toks laikas, kai prietarai bus išnykę, 

Ir tavo vardą apgaubs šventi vainikai. 

Greta Chreptavičiaus ir Zamojskio tu atsistoki 
Tai jiems atsirado vieta po bažnyčios stogu. 
Priimk šiuos mano žodžius iš pagarbios malonės, 
Kad jūsų valdiniai, kaip jūs, tokie pat žmonės.?? 


Iš lenkų k. vertė Alfonsas Bukontas 


Deja, Bžostovskio kaimo reformas priešiškai sutiko jo kai- 
mynai žemvaldžiai, taip pat ir tolimesnių šalies regionų ba- 
jorija. Nors jam pritardavo, bet už akių regzdavo pinkles. 
Nes jų valstiečiai, nusižiūrėję į paulaviškius, imdavo bruzdė- 
ti ir reikalauti tokių pat teisių kaip respublikoje*!. Paulavos 
reforma buvo nesuprantama eilinio dvarininko sąmonei - 
kaip galima atsisakyti teisės naudotis priverstiniu jam pri- 
klausančio valstiečio darbu, turtu ir asmeniu? Kaip galima 

parduoti, dovanoti, užrašyti. Dvarininkams buvo suteiktos 
teisės gaudyti ir grąžinti į gyvenamąją vietą savo buvusius 
baudžiauninkus. Bet Statute nebuvo pasakyta apie teisę 
paleisti į laisvę, arba, kaip XVIII a. pabaigoje dvarininkai 
sakė, „išrašyti iš baudžiavos“. Statuto 8 skyriaus 8 straips- 
nyje buvo numatyta, kad testamentu ar kitu raštu dvari- 
ninkas gali paleisti laisvėn savo vergą. Be to, dvaro vergas 
tampa laisvas tuo atveju, jei, išvarytas bado metais, jis pats 
save išmaitintų. 

Teismų knygose yra išlikę užrašai apie „savanorišką“ 
laisvųjų pasidavimą baudžiavon. Laisvasis žmogus T. Ste- 
panavičius, vedęs baudžiauninkę ir negalėdamas išmaitinti 
šeimos, 1765 m. lapkričio 24 d. užsirašė su šeima „amžinon 
baudžiavon“ pas L. Pilsudskį Kvėdarnoje. M. Tarvydas su 
žmona pasidavė L. Šimkevičiaus baudžiavon, nes neturėjo 
lėšų ūkininkauti. Jie atsisakė „nuo kenksmingos laisvės“ ir 
nusprendė „ramiai gyventi baudžiauninkais'**. 

Viso dvaro valstiečių paleidimas laisvėn buvo daug su- 
dėtingesnis reikalas, nei vieno kito baudžiauninko išlaisvi- 
nimas. 1768 m. seime priimtas įstatymas patvirtino senas 
bajorų privilegijas, taigi ir dvarų bei juose gyvenančių bau- 
džiauninkų nuosavybę. 

Pirmieji valstiečių atleidimai į laisvę žinomi jau XVI a. 
pabaigoje ir XVII a. pradžioje, t. y. įsigalėjus baudžiavai. Jau 
minėta, kad 1587 m. testamentu valstiečius laisvėn paleido 
Eustachijus Valavičius. 1592 m. juos išlaisvino kalvinė Sofija 
Vnučkienė, 1606 m. valstiečius iš baudžiavos atleido Švobiš- 
kio savininkas Martynas Švoba“. 


*w- 


žiūrėtojai ir pavaldumo prižiūrėtojai, pavadinti atitinkamais vardais ir pažymėti 


skirtingais ženklais. Netrukus, kai tik šis įsakymas tapo veiksmingas, tie tamsūs 


žmonės irgi pradėjo rodyti tam tikrą inteligenciją, žvalumą, darbštumą, norą dirbti 


žemės ūkyje. Sumažėjo siunčiamų į dvarą skundų dėl vagysčių, sumušimų, žalų 


16— Aurelija Arlauskienė, Lucija Jurgelevič 


savo nuomonę apie žemę, galimybes ir skirtumus, apie puikų žemės dirbimą, apie 

pasėlius, apie žemės ūkio įrankių tobulinimą ar atradimą, kad galima būtų grei- 

čiau ir geriau dirbti žemės ir kitame ūkyje. Šis įvestų susirinkimų metodas sukėlė 

liaudies norą išlaikyti geruosius papročius ir anksčiau buvę niūrūs bei drebantys 

iš baimės nuo Pono žvilgsnio žmonės šiandien ne tik garbingai ir jausdamiesi sau- 

gūs ateina į dvarą ir kukliai, bet drąsiai atsako į klausimus, bet ir linksmindamiesi 

tarpusavyje arba eidami į svečius elgiasi padoriai. Neišgirsi jokių kitų kalbų kaip 

tik apie tai, kaip pagerinti ūkį ir žemę. Šiuo tikslu, o labiausiai norint užkirsti 

kelią ligoms, kurios dažnai kildavo nesveikose, tamsiose, dulkėtose ir suodinose 

trobose, daug padėjo Paulavos valstiečių raginimas statytis patogius namus su 

dideliais langais, su koklinėmis krosnimis, židiniais ir išvestais virš stogo kami- 

nais, tad gyventojai pradėjo gražiau rengtis, patogiau gyvenant, oda tapo svei- 

kesnė, žmonės turėjo daugiau jėgų ir tapo gyvybingesni, be to, sumažėjo gaisrų 
pavojus. 

Higienos ir sveikatos apsaugos lygis tuo laiku buvo žemas. 

P. K. Bžostovskis 1770 m. išspausdino populiarų vadovėlį 

apie pagrindinius vaistus, ligas ir pirmąją pagalbą „Vaistai 

Paulavoje gyvenančių ūkininkų patogumui“ (Lekarstwa dla 

wygody gospodarzy w Pawlowie mieszkających). Šį vadovėlį 

vėliau buvo galima rasti beveik kiekvienuose dvaro žemių 

valstiečio namuose. Kai valstiečiai susirgdavo rimtesnėmis 

ligomis, dvaras iš Vilniaus pakviesdavo felčerius. Kai 1788 m. 

(tikriausiai dėl epidemijos) Paulavos dvaro žemėse mirė 65 

asmenys, P. K. Bžostovskis labai išsigando. Tais pačiais me- 

tais brolio Roberto grąžintus pinigus Povilas Ksaveras skyrė 

nuolatiniams felčerio ir dvaro žemėse veikiančios mokyklos 

daraktoriaus etatams įsteigti. Kiekvienais metais iš Vilniaus 

atsiunčiama 1500 auksinų suma buvo paskirstoma taip: mo- 

kyklos daraktorius gaudavo 500 auksinų, visiems dvaro že- 

mėse gyvenantiems valstiečiams aptarnauti įdarbintas felče- 

ris gaudavo 600 auksinų, o 400 auksinų suma per metus buvo 

skiriama vaistinei išlaikyti ir vaistams įsigyti. P. K. Bžostovs- 

kio sprendimu atitinkamą kvalifikaciją turinčių mokytojų 

ir felčerio įdarbinimu rūpinosi patys valstiečiai, jie taip pat 

Pirkias su stiklo langais, plytinėmis krosnimis (virtuvi- 
nėmis ir šildomomis) bei mūriniais dūmtraukiais keliolika 
pirmųjų P. K. Bžostovskio valdymo metų statė beveik vien 
tik šeimininkai - žemės neturintys valstiečiai tebegyveno 
dūminėse pirkiose. 

Tačiau situacija ilgainiui gerėjo: tarnai pradėjo gyventi 
kartu su šeimininkais. Paulavos respublikoje žmonės, visų 
pirma amatininkai, gyveno vis geriau, todėl tokių namų 
buvo vis daugiau. Nemažos įtakos gyventojų sveikatai turėjo 
ir vietos šuliniai su švariu ir geru vandeniu“. 

XVIII a. 10 dešimtmečio pradžioje, praėjus 23 metams 
nuo Paulavos respublikos įkūrimo, joje buvo 90 valstiečių 
ūkių, apie 800 gyventojų, keli malūnai, milo vėlykla, degti- 
nės varykla, 3 smuklės“. 

Pasak Arimetos Aleksandros Vojevodskaitės, dvaras buvo 
dešinėje Merkio pusėje, pakilioje vietoje, apvestas žemės pyli- 
mu, sudarančiu tvirtovės vaizdą. Prieš šią tvirtovę, kitoje Mer- 
kio pusėje - Paulavos miestelis, kur stovėjo medinė Šv. Petro 
ir Pauliaus bažnyčia, dviejų aukštų rotušė su joje įsikūrusia 
valstiečių mokykla. Tarp miestelio ir dvaro ant Merkio upės 
stovėjo 3 ratų malūnas. Paulavos miestelyje būta 12 dūmų ir 
smuklė. Vidury miestelio - medinė, ketvirtainė gerai pasta- 
tyta bažnyčia, dengta malksnomis. Bažnyčios priebutis buvo 
su dviem mūrinėmis kolonomis, geležine skarda dengtomis, 
4 dideli langai ir du mažesni langeliai apšvietė į dvi dalis per- 
tvertą bažnyčios rūmą. Altoriaus viršuje - nedidelis drobėje 
tapytas Pono Jėzaus paveikslas, apačioje - Švenčiausiosios 
Motinos. Abu mediniuose rėmuose. Šone panašiai įrėminta 
12 graviūrų. Virš koplyčios — bokštelis, prie jos varpinė su 
dviem varpais. Miestelyje - smuklė su stalais, taip pat medinė, 
ant pamūrijimo, su kaminais. Būta čia ir turgaus aikštės“. 

Ne kartą Paulavoje lankėsi žymus XVIII a. antrosios pu- 
sės Lietuvos Didžiosios kunigaikštystės pamokslininkas, pe- 
dagogas, publicistas, Vilniaus universiteto teologijos profe- 

jums atnešė laisvė? - klausė pamokslininkas ir čia pat atsa- 
kė. - Ogi viską, ką turite. Turėti maisto, bet ne savo, turėti 
būstą, bet svetimą, turėti turtą, bet nuolat bijoti, kad jo neat- 
imtų, yra tas pats, kas nieko neturėti. Turėti nors mažai, bet 
turėti kaip neabejotiną nuosavybę, į kurią niekas nesikėsina 
ir už kurią niekam neturi būti dėkingas, vien Dievui, teisin- 
gumui ir sau, laisvai ir saugiai ja naudotis - štai koks yra 
tikras turtas ir žmogaus vertas gyvenimas“*?. 

Šiame pamoksle tartas žodis ir apie valstiečių laisvės ribas: 
protą ir teisingumą. Perspėta, kad jie netinginiautų ir nedy- 
kinėtų, darbu įgyto turto nešvaistytų, nekenktų savo sveika- 
tai nesveiku maistu ir nešvara. Aiškinta, kada žemdirbys taps 
laisvesnis („Tada, kai daugiau įgysite mokslo, kai palengvin- 
site sau žemės darbus, kai išmoksite dar geriau ūkininkauti“) 
ir kada praras laisvę, t. y. taps bausmės arba skurdo belaisviu 
(„Kai elgsitės priešingai protui ir teisingumui, kai leisitės nu- 
galimi tinginystės, girtuokliavimo ir kitų nusižengimų“). 

Pamoksle apie mokslų naudą žemdirbiams V. Kalinskis 
aiškino, kad žmogus nuo gyvulio skiriasi protu ir valia, o 
mokslas skatina protą, ir kas mokosi, tas darosi išmintin- 
gesnis. Mokykloje mokoma kalbėti, o su mokymu kalbė- 
ti mokoma ir galvoti. Geriausi mokytojai yra knygos. Jas 
skaitydamas, artojas pailsi ir daug naudingų dalykų sužino. 
Žemdirbystė taip pat esanti mokslas“, 

Taigi Paulavos respublikoje mokslui teko didelis dėmesys - 
valstiečiams skirtoje mokymosi programoje buvo ir skaity- 
mas, ir skaičiavimas ir, žinoma, rašymas. 


Pagaliau, kad laukinės tradicijos ir stačiokiška tamsuma galutinai išnyktų, buvo 
apsvarstyta, kaip išlaikyti daraktorių čia - mokytojas. Nuo spaudos draudimo 
laikų mokytojai vadinti daraktoriais. - Aut.], kuris nuo Šv. Martyno iki Šv. Jur- 
gio mokytų Paulavos vaikus. Tėvai, užuot leisdami mažai naudingiems ūkyje vai- 


kams tinginiauti ir daryti, kas šauna į galvą, siųsdavo juos mokytis. Vaikai buvo 


mokomi skaityti, rašyti ir skaičiuoti. Išmokę tai, jie turėdavo atmintinai mokytis 

darbo autoriui buvo numatyta 15 dukatų, t. y. 270 auksinų 
dydžio premija, tačiau norą dalyvauti konkurse išreiškė tik 
keletas Lenkijos ir užsienio autorių*!. 

Pasak literatūros istorikės, humanitarinių mokslų dakta- 
rės Reginos Jakubėnas** , P. K. Bžostovskis palaikė draugiškus 
ryšius su Martynu Počobutu (Marcin Poczobut Odlanicki, 
1728-1810), žymiu astronomu, Vilniaus universiteto astro- 
nomijos profesoriumi, šios aukštosios mokyklos rektoriumi 
(1780-1799). Žmogumi, aktyviai dalyvavusiu Edukacinės 
komisijos veikloje, švietimo idėjas skleidusiu laikraštyje 
„Gazety Wilenskie“, kurio redaktoriumi buvo 1774-1790 m. 
(savaitinis laikraštis „Gazety Wilenskie“ leistas lenkų kalba 
Vilniuje 1764-1793. Ėjo su priedais „Suplement do Gazet 
Wilenskich“; „Addytament do Gazet Wilenskich“). 

1774 m. gruodžio 24 d. numeryje randame informaci- 
ją apie „Paulavos dvarą, priklausantį Jo Malonybei Kunigui 
Lietuvos Didžiosios Kunigaikštystės Referendoriui“. Apie tai, 
kaip jis „didžiai ir maloniai gerbia, vertina ir garbina šiuos 
žmones, kurie jo nuolankumo, tėviško gerumo vaisių saldu- 
mą dabar ragauja, gaudami savo luomui deramą švietimą, 
turėdami pagerintus ūkininkavimo ir žemdirbystės būdus, 
padidintus turtus, ramų ir mielą gyvenimą“. Ten pat infor- 
muojama, kad prieš kurį laiką laikraštyje buvo išspausdintas 
gražus padėkos gestas - žmonių padėkos raštas Jo Malony- 
bei Kunigui Referendoriui, vertam nemirtingo atminimo ir 
amžinos garbės. „Ši dovana buvo vertinga ne tik dėl to, kad 
tai buvo padaryta iš širdies mandagumo ir širdies paprastu- 
mo, bet ir iš paprastų rankų“, - informuoja laikraštis. 

Apie Paulavos respubliką rašyta įvairiomis temomis; re- 
daktorius gyrė respublikos valdymo būdą, mokyklos (tiek 
vaikų, tiek suaugusių) organizavimą, valstiečių dalyvavimą 
visuomeniniame gyvenime. Kartais spausdinti P. K. Bžostovs- 
kio pranešimai apie Paulavos įvykius, ypač tuos, kurie buvo 
susiję su visos šalies visuomeniniu gyvenimu. Paulavoje, 

kaip ir kitose vietovėse, minėtos religinės ir valstybinės 
šventės. Tad spaudoje informuota ir apie karaliaus Stanis- 
lovo Augusto vardadienio arba gimtadienio šventimą Pau- 
lavoje“. 2 

1783 m. gegužės 24 d. „Gazety Wilenskie“ šeštadienio 
priede „Suplement do Gazet Wilenskich“ skaitome: „Mus 
pasiekė žinia iš Jo Malonybės Kunigo, Lietuvos Referen- 
doriaus P. Bžostovskio Paulavos valdų, kad gegužės 8 d. 

Laikraščiai informuodavo apie Paulavos respublikai 
būdingas realijas, pvz., apie valstiečių teatrą. Teatro atsira- 
dimas buvo viena iš visapusiškų valstiečių luomo švietimo 
formų - valstiečiai galėjo ne tik stebėti pasirodymus, bet ir 
vaidinti juose**. 

1783 m. rugsėjo 19 d. „Gazety Wilenskie“ (Nr. XXXVIII) 
pranešė apie dar vieną P. K. Bžostovskio iniciatyvą: „Jo Malony- 
bė kunigas Lietuvos referendorius P. Bžostovskis, iš prigimties 
būdamas uolus visuomenės gėrio puoselėtojas, sumanė įkurti 
naują Koloniją, skirtą trisdešimčiai bežemių bajorų, tuo tikslu, 
jog kiekvienas bajoras, mokėdamas atlikti karinę tarnybą, būtų 
pasirengęs su ginklu rankose pasitarnauti Respublikai; kitos 
šio bendro susitarimo sąlygos bus detaliau aprašytos sutartyse. 
Jeigu vis dėlto tie 30 bajorų nesusirinktų, tokiu atveju bus pri- 
imami šalyje gyvenantys totoriai. Šios Kolonijos steigimui Jo 
Malonybė Referendorius skiria 30 valakų žemės, apaugusios 
giria ir esančios jo Paulavos valdoje. Tačiau perspėja, kad nei 
su keliais, nei su keliolika bajorų net į jokias derybas neis, o 
tik iš karto su trisdešimčia, kurie visų pirma turės įrodyti, jog 
išmano karo meną“. 

Kaip teigia R. Jakubėnas, yra žinoma, kad P. K. Bžostovs- 
kis laikraščius gaudavo iš M. Počobuto. Viename iš savo laiškų 
redaktoriui P. Bžostovskis prašė, kad tas atidėtų jam atskirai 
laikraščius, kol jis grįšiąs iš Varšuvos. Neaišku tik, ar minty tu- 
rėtas tik laikraštis „Gazety Wilenskie“, ar ir užsienio spauda. 

P. K. Bžostovskis ne kartą kvietė M. Počobutą į savo val- 
das - 1775 m. vasario 22 d. laiške iš Paulavos rašoma: „Jūsų 
Malonybe, malonėkite atvykti į Paulavą per šias Užgavėnes. 
Jei ne dėl mūsų bičiulystės, tai dėl įdomumo, nes tuomet 
Paulavos teatre:mano valstiečiai komediją statys. Lauksiu su 
nuolankiu širdingumu.“** 

Paulava domino ir kitus šviesuolius. Žanas Ševalje (Jean 
Chevalier, 1732-1780), Vilniaus universiteto profesorius, 
šio universiteto rektorius (1779-1780 m.) laiške, siųstame 

V. Drėma, Pranciškus 
Smuglevičius, Vilnius, 
1973, p. 164, 165. 


Viena jų simbolizuoja laisvę, o kita - gerovę“. Lenkų tyri- 
nėtojas Zyg-muntas Przychodzenis šias alegorines moterų 
figūras vadina Taika ir Žemdirbyste. Alegorinės moterų fi- 
gūros šalia P. K. Bžostovskio turėjo pabrėžti jo ideologinį 
priklausymą švietėjiškai, fiziokratinei srovei. Kaip ir dauge- 
lis to meto mąstytojų šis reformatorius buvo įsitikinęs, kad 
būsima socialinė-valstybinė santvarka, papildyta valstiečių 
luomo nobilitavimu (lot. nobilitatio. Nobilitavimas reiškė ba- 
joriškų teisių suteikimą kito luomo atstovui - Aut.) bei nau- 
jąja žemdirbystės vystymosi politika gali tautoms užtikrinti 
gerovę ir taikią egzistenciją. P. K. Bžostovskio reforma siekta 
maksimaliai suintensyvinti ūkį. Tai buvo galima padaryti iš- 
augus rinkai. Jau minėta, kad 1767 m. iki reformos Merkinės 
ir Turgelių dvarai davė 6 097 auksinus metinių pajamų, iš jų 
tik 791 auksiną iš činšo. 1784 m. pajamos išaugo iki 15 213 
auksinų. P. K. Bžostovskis buvo įsitikinęs, kad į činšą galima 
pervesti tik turtingus valstiečius. Jis nustatė sąlygas: valakas 


32 — Aurelija Arlauskienė, Lucija Jurgelevič 


akmeniu ir jame palikti man kažkokį atminimą. Jei darote tai Dievui Jo šventykloje, esu 
jums labai dėkingas. Bet jei darote tai tik man, bijau, kad už tuos norus nebūtų atlyginta 
tinginyste. Darykite tai širdimi ir protu, kaip aš dariau viską jums, ir pajausite, kad ne 
pasigirti norėjau ir ne šlovės sau siekiau, o dariau tai iš tikro tikėjimo, kuris liepia mylėti 
Dievą ir savo artimą. Myliu ir trokštu mylėti amžinai mano Kūrėją. Ir jus pamilau dėl 
tos pačios priežasties, nes mūsų visų Dievas taip norėjo. Norėčiau tol, kol man Dievas 
leis, remti jūsų buitį, padėti auklėti jūsų vaikučius ir išpildyti jūsų poreikius! Myliu jus 
kaip savo artimuosius dėl Šventojo Tikėjimo, myliu jus - visus žmones - kaip į save pa- 
našius kūrinius ir todėl stengiuosi matyti jus ir jūsų vaikus, išvaduotus iš tamsumos ir 
artėjančius prie tautos, prie laisvų ir be prietarų krikščioniškų papročių. Teišpildo Gai- 
lestingasis Dievas mano ketinimus ir tepalaimina jūsų troškimus! Dėkingas esu jums už 
tą mintį, apie kurią išgirdau, - ir ne todėl, kad norite mano garbei marmurą pastatyti, 0 
todėl, kad matau jumyse žmogiškumo požymių. Žinote, ką jūs - brangiausieji mano - 
man padarysite? Štai nuolankiai tarnaukite Dievui ir Jo bažnyčiai, vykdydami pirmą- 
jį ir antrąjį įsakymą, būkite ištikimi mūsų gailestingajam ponui Karaliui, nuoširdžiai 
vykdykite savo pareigas, mylėkite vyresniuosius, žmonas, vaikus ir visą savo šeimynėlę, 
ieškokite didžiausio turto savo protingai dirbamame žemės ūkyje, kukliai naudokite 
savo turtą, nenorėkite svetimo, vaikus auklėkite pagal Dievo įsakymus ir užtikrinu, kad 
padarysite man gerokai daugiau, nei padėję akmenį su užrašu. Tebūna Dievas pagalbi- 
ninkas jūsų ūkio darbuose, o aš, Jam leidus, nenustosiu jūsų rėmęs.“ 


50 Nors P. K. Bžostovskio idėjos bei darbai buvo pažangūs, ta- 
J. Jurginis, Lietuvos 
valstiečių istorija. 

Nuo seniausių laikų kų ir skelbti valdinius nuomininkais atrodė ne tik rizikinga, 
iki baudžiavos panai- 


kinimo, Vilnius, 1978, 427 al pa rs 0 arą“ 
p. 105. gus, jeigu jie ims maištauti ir išnuomotą žemę savintis? Be 


čiau, kaip jau minėta, pasekėjų jis nerado. Atsisakyti palivar- 
bet ir pavojinga. O kaip iš valstiečių surinksi nuomos pini- 


valstybinės valdžios prievartos suvaldyti jų nebus galima“. 
Tai buvo klausimas, į kurį reikėjo ieškoti atsakymo. 

Didelio džiaugsmo aplinkiniams dvarininkams nekėlė ir 
iš Paulavos juos pasiekianti informacija apie visuotinį res- 
publikos piliečių švietimą, nes nuo amžių amžinųjų buvo 
aišku, kad arklas skirtas baudžiauninkui, o knyga - jo po- 
nui. Jie priekaištavo P. K. Bžostovskiui dėl santykiuose tarp 
kaimo ir dvaro egzistavusių teisių laužymo. Vis pabrėždavo, 

Negaliu slėpti, kad išgirdus apie naują Paulavos ekonomiką, ne tik artimoje kaimy- 
nystėje, bet ir tolesnėse apylinkėse pradėta garsiai niurnėti. Vieni peikė, kad vals- 
tiečiai buvo išvaduoti iš vergovės, atseit suteikta laisvė atveria jiems kelią palikti 
šią vietą, kiti laikė šią padėtį juokinga, dar kiti manė, jog iš viso buvo pažeista 
viešoji tvarka. Tačiau už bet kokias tautų teises svarbesnė yra meilė artimajam, 
kuri nekenčia vergovės tarp krikščionių, bei žmonių teisė, kuri liepia mylėti į save 
panašų kūrinį. Pabrėšiu, kad ne tik joks Paulavos valstietis nepaliko savo žemės, 
bet ir su didesne ištikimybe bei palankumu dvarui vis daugiau naujų ūkių glaudėsi 
ir kūrėsi arčiau Paulavos. Gana pasakyti tik tai, kad tuomet valdantis Jo Šviesybė 
Stanislovas Augustas, kuris labai išsamiai išnagrinėjo šią padėtį, nusprendė patvir- 
tinti šią ekonomiką. Norėjo žinoti apie ją viską. Jis parašė Paulavos dvarininkui: 
„Gerbiamas LDK kunigaikšti referendoriau! Padarei man labai malonų darbą, kad 
atsiuntei, kaip ir prašiau, Paulavos dvaro įsakymus ir darbą apie ekonomiką, kurią 
aš mielai priimu, nes mano sielos troškimas yra padaryti visuomenę laimingą. Jau- 
čiu savo širdyje džiaugsmą, kai kilnus pilietis panaudoja savo žinias šiuo tikslu ir 
atsiduoda visuomenei. Varšuva, 1775 m. vasario 20 d.“ 

Povilas Ksaveras neketino apsiriboti tik Paulavos valstiečių išvadavimu iš vergovės 
ir padarymu juos laimingus, bet norėjo dar būti naudingas visai šaliai. Taigi su malonu- 
mu paaukojo lėšų atspausdinti lenkų kalba „Lenkijos istoriją“, kurią Solinjakas parašė 
prancūzų kalba, „Logiką“, kurią lenkų kalba parašė kun. Narbutas, ir Senekos traktatą 
„Apie gailestingumą ir pyktį: Surinko iš savo senelio Vilniaus vyskupui Konstantinui 
[Konstantinui Kazimierui Bžostovskiui. - Aut.) popiežiaus rašytus laiškus ir nuostatas 
bei liepė juos perspausdinti, kad toks įdomus ir naudingas kūrinys, apie kurį žmonių 
atmintyje vos kibirkštėlė belikusi, neišnyktų greitai. Nenorėdamas vien tenkintis kitų 
žmonių darbu, turėdamas laiko, pats vertė prancūzų ir italų knygas, kurias laikė nau- 
dingomis šaliai. Taigi išvertė ir išleido in publicum Duhamelio kūrinį apie žemės ūkį 
„Universalusis žmogus“, Baltazaro Graciano kūrinį „Pamokymas naujiesiems išpažin- 
tojams“ ir pagaliau kūrinį „Padoraus žmogaus žaislas“. Rašė odę tuometinio karaliaus 
karūnavimo proga, laišką LDK generalinės konfederacijos maršalui 1767 metais, rašė 
eilėraštį, kuris nebuvo atspausdintas dėl valstybėje 1771 m. lapkričio 3 dieną įvykusios 
nelaimės. Paskui, besidžiaugdamas neveltui sugaištu laiku ir gerais savo intencijų vi- 
suomenei rezultatais, o labiausiai - savo pono malone jam, pastatė Paulavoje, kurioje 
buvo jo rezidencija, nedidelius, tačiau labai gražius ir skoningai Romos stiliumi įrengtus 
rūmus, kurių architektūra buvo priskiriama prie dorėnų stiliaus. 

Respublikos klestėjimo metais Paulavoje buvo pastatyti 


nauji rūmai. Istoriografijoje paprastai teigiama, kad nebe- 
galima nustatyti, kokie yra buvę P. K. Bžostovskio statyti 
rūmai, ir kiek minėtas P. Smuglevičiaus paveikslas, kuriuo, 
beje, naudojosi prancūzų dailininkas Fransua Ksavjė Fabre 
(Francois Xavier Fabre, 1766-1837) (plačiau apie šį pa- 
veikslą 150 psl.), 1798 m. tapęs P. K. Bžostovskio portretą, 
atitinka tikrovę. 

Inventorinio rūmų aprašo analizė rodo, kad centriniai 
rūmai paveiksle nutapyti tiksliai - atitinka architektūros rit- 
mas (angos), belvederio forma, belangiai aukšti visų pastatų 
pamatai. Atitinka ir kitų pastatų išsidėstymo ašinė schema 
bei įtvirtinimų, buvusių iš dviejų Merkio neapsaugotų pu- 
sių, kryptis. Taigi P. Smuglevičiaus ir F. K. Fabre paveikslai 
laikytini pirmąja gana autentiška ikonografine medžiaga. 

Paulavos respublikai sėkmingai gyvuojant radosi ir tei- 
giamai vertinusių P. K. Bžostovskio reformas. Tarp tokių 
buvo Joakimas Chreptavičius, Juozapas Vybickis (lenkų tau- 
tinės giesmės kūrėjas), Laurynas Svinarskis, Petras Svitkovs- 
kis, Andžejus Zamoiskis, Stanislavas Malachovskis, Feliksas 

Potockis, vyskupas Ignotas Jokūbas Masalskis, kunigaikštis 
Adomas Čartoriskis, kunigaikštienė Ona Jablonovska ir kiti. 

P. K. Bžostovskį, jo kaimo baudžiavinių santykių refor- 
mą, kaip minėta, palaikė ir pats karalius Stanislovas Au- 
gustas Poniatovskis, įvertinęs Paulavos respublikos įkūrėją 
aukščiausiais valstybės apdovanojimais: Baltojo Erelio ir 
Šventojo Stanislovo ordinais. 

Taip pat žinoma, kad susirašinėdamas su kunigu P. K. Bžos- 
tovskiu ir klausydamas J. Vybickio patarimų, karalius 1778 m. 
nutarė išplatinti svarbiausius Paulavos reformos elementus, 
ypač visišką dvarų žemių padalijimą, savo sūnėno valdose 
Olševnicoje, prie Varšuvos?*. 

P. K. Bžostovskio reformomis po keliolikos metų ypač su- 
sidomėjo jo giminaitis Karolis Bžostovskis (1796-1854), 
kurį laiką tarnavęs Varšuvos kariuomenėje. Jis Štabine, 
Suvalkų apylinkėje, įkūrė pavyzdingą ūkį, 1853 m. panaikino 
savo dvaruose baudžiavą““. 

Ji pripažino reikalinga, kreipiantis į valstiečius, vartoti jų 
prigimtąją, vadinasi, lietuvių kalbą. Tuo metu tai buvo ne- 
paprasta naujiena, nes nuo XVII a. pabaigos, kai lenkų kalba 
tapo Lietuvos Didžiosios Kunigaikštystės oficialiąja kalba, 
nepaisant visų bandymų ginti valstybės savarankiškumą, 
lietuviško žodžio kelias į viešąjį gyvenimą tapo dar sunkes- 
nis. Lietuvių raštija toliau ribojosi daugiausia konfesiniams 
reikalams skirtais spausdintais ir nespausdintais dalykais. 
Kitų tradicijų beveik nebuvo. Aukščiausioji valdžia (šiuo 
atveju karalius ir kunigaikštis Vladislovas IV Vaza) vos du 
kartus (1639 ir 1641 m.) į savo pavaldinius raštu kreipėsi 
lietuviškai. Iki pat XVIII a. pabaigos tik sporadiškai pasirodė 
pasaulietiški raštai - proginės eilės, laiškai, teismų priesaikų 
tekstai ir kitos smulkmenos. Tolydžio be lietuvių kalbos tapo 
nebeįmanoma išsiversti, kai su valdžios raštais buvo būtina 
susipažinti valstiečiams ir smulkiesiems bajorams, kurie, iš- 
skyrus gimtąją lietuvių kalbą, kitos kalbos nemokėjo“. 

Kiek tiksliai atsišaukimų lietuvių kalba buvo išleista, ne- 
žinia. Štai 1794 m. balandžio 30 d. „aciszaukimas“ „Roda 
naididžiausia naradaus Lietuvos unt visus gaspadorius, kat- 
rie gyvena ulyčios ir miesteliuos unt žemės Lietuvos“: Vaina 
strošna Lietuvai! Maskoliai mums ją pirm dviejų metų užsa- 
kė, zdraičiai tėvykščios ją įvedė, slabastė su nevėrnaste mūsų 
sulančyta buvo pritlumyta; dabar prispaudimas ir nevalia 
strošna primusija mus iš sunkios nevalios atsistot drusiai ir jos 
neprietelius išgurdint. Pameskim uvožioti ant rožnasties stonų: 
žmonės esma visi lygūs, bo visi ant tos pačios žemės gyvenam! 
Ratavokimės kaip kas gali, ginkim gyvenimą savo kožnas! 

Tėvus, brolius ir sūnus jūsų nemielaširdingas maskolius 
mučija, kamoja ir užmuša... 

Motinas jūsų, seseres, mergas ir prietelkas tironai žalnieriai 
išveda,tusa ir mučija! Vaikus jūsų ir kūdikius kuo mažiausius 
ant dzidų pikti kazokai nešioja ir drąsko! Pažariai ir ugnios 
strošnos iš visų šalių: degina maskoliai ulyčias, miestus, mies- 

telius ir karčiamas, plėšia ir ima. 

jis parėmė kariuomenę. Galima daryti prielaidą, kad, be di- 
džiulės finansinės paramos, Bžostovskis labai gerai pasirū- 
pino Paulavoje neilgai buvusia kariuomene, maitindamas 
karius ir parūpindamas pašaro arkliams“*. 

Liepos 3 dieną šešiasdešimt kazokų užpuolė Paulavą. 
Valstiečiai atrėmė priešo ataką, bet jau kitądien kazokai grį- 
žo. Antrąją ataką pavyko atremti padedant generolo Viel- 
horskio vadovaujamai Lenkijos kariuomenei, kuri laikinai 
stovėjo netoli Paulavos dvaro žemių. Liepos 14-ąją, kai 
niekas nenujautė sukilėlių pralaimėjimo, P. K. Bžostovskis 
išvyko į Varšuvą. Manoma, kad pakalbėti apie Vilniaus vys- 
kupiją, kuri buvo likusi be valdžios - 1794 m. birželio 28 d. 
Varšuvoje gatvės minia pakorė vyskupą Ignotą Jokūbą Ma- 
salskį. Vadovauti Paulavos milicijai buvo pavesta respublikos 
tarnautojams, kurie gerai išmanė kariuomenės reikalus ir 
netgi turėjo karininkų laipsnius. 

Liepos 24 dieną Paulavos gyventojus užpuolė didelis ca- 
rinės kariuomenės dalinys: šį kartą Paulava negalėjo tikėtis 
neseniai išvykusios reguliariosios kariuomenės pagalbos. 
Respublikos gyventojai, panaudodami likusią amuniciją ir 
ginklus, atrėmė beveik tūkstančio rusų karių ataką. Kiek 
vėliau P. K. Bžostovskis laiške T. Kosciuškai rašė, kad Pau- 
lavos citadelės sandėliuose anuomet buvo dvi statinės pa- 
rako, trys statinės patrankos sviedinių trims smulkaus ka- 
libro patrankoms, penkiolika tūkstančių karabinų šovinių 
(po šimtą penkiasdešimt kiekvienam milicininkui). Tuo 
laiku Paulavos milicijoje tarnavo šimtas penkiasdešimt 
žmonių, kurių kiekvienas turėjo vienodo kalibro karabiną. 
Likusieji Paulavos gyventojai gynybai naudojo ietis, kir- 
vius - karabinų pritrūko. Taigi Paulavą gynė visi jos gy- 
ventojai“". 

Nedaug laiko praėjo nuo pirmiau aprašyto užpuolimo, 
kai prie Paulavos pradėjo artėti generolo Cicianovo vado- 
vaujama didelė kariuomenė su sunkiąja artilerija. Paulava 

Paulavos kaimus užėmė keli tūkstančiai generolo Knoringo 


korpuso rusų kariuomenės karių, kurie pradėjo grobstyti 
Paulavos gyventojų turtą: maisto atsargas, grūdus, pašarus, 
gyvąjį inventorių. 1794 m. liepos 27 d., t. y. iš Paulavos išva- 
rius visus gyventojus, generolas Cicianovas laiške Repninui 
rašė: „Paulavoje piliečių nėra““!. 

Šaltiniuose nėra žinių apie Paulavos žemių nusiaubimo 
ir valstiečių represijų mastą, tačiau galima daryti prielaidą, 
kad valstiečiai buvo smarkiai nubausti už šaudymą į Rusijos 
kariuomenės karius. Kai kurie dvaro žemių gyventojai buvo 

Nulaužta kolona - aiškus pralaimėjimo ir kartu atmi- 
nimo simbolis. Cokolio scena, papildyta užrašu, primena 
prabangos laikus, kuriuos apmąsto kanauninkas. Antrajame 
paveikslo plane - degantys Paulavos namai, dangų dengia 
sunkūs pilki debesys, dvaro rūmai apgriauti, bet saulės spin- 
dulių nušviesti. Nulaužtą koloną apsivijęs alyvmedžio me- 
delis - lyg P. K. Bžostovskio idėjų vystymosi simbolis. 

Manoma, kad šį E. K. Fabre paveikslą 1798 m. grįždamas 
į Lietuvą, parsivežė pats P. K. Bžostovskis. Vėliau paveikslas 
atiteko jo giminaičiams. 1947 m. iš privataus kolekcininko 
kūrinį nusipirko Varšuvos nacionalinis muziejus. 

Taigi po ketverių užsienyje praleistų metų P. K. Bžostovs- 
kis grįžo į Lietuvą. Nusipirkęs Turgeliuose nedidelį namą, 
čia klebonavo. Daug dėmesio skyrė ganytojiškai ir kūrybinei 
veiklai. 

ir arkidiakonas, Turgelių klebonas Povilas Ksaveras Bžostovs- 
kis. Paskutiniaisiais savo gyvenimo metais nuolat siuntė Jonui 
Sniadeckiui savo eilėraščius ir nuostabius gaminius iš beržo 
tošies, kuriuos puošdavo įspausdamas įvairias astronomines 
figūras. Vieną tokią tabakinę turime savo rinkinyje iki šiol.“ 
Pasak M. Balinskio, šie du garbaus amžiaus vyrai (J. Sniadec- 
kis mirė 1830 m. lapkričio mėn., t. y. lygiai trejus metus per- 
gyvenęs Paulavos įkūrėją) bendravo tik laiškais, nes „abiems 
senukams blogais keliais buvo sunku vienas kitą lankyti““?. 
Beje, J. Sniadeckis ir M. Balinskis yra palaidoti Jašiūnuose, 
Mokslininkų kapinėse, šalia kitų iškilių asmenybių. 

1825 m. kunigas P. K. Bžostovskis tapo Vilniaus arkidia- 
konu, į savo arkidiakonijos teritoriją įtraukė ir Rukainių pa- 
rapiją, kurioje gyvenimo pabaigoje klebonavo. Deja, jokių 
P. K. Bžostovskio veiklos pėdsakų iš Rukainių laikotarpio 
nepavyko rasti. 

Mirė P. K. Bžostovskis būdamas 88 metų - 1827 m. lap- 
kričio 17 d. Palaidotas Rukainių bažnyčioje, kurią buvo at- 
statęs savo lėšomis. Jo laidotuvėse dalyvavo ir Turgelių pa- 
rapijiečiai. 

Neilgai trukus Lietuvą ir Lenkiją sukrėtė naujas sukilimas — 
1831 metais Lenkijos Erelis kartu su Lietuvos Vyčiu pakilo į 
kovą prieš Rusiją. Šio sukilimo idėjinis simbolis buvo „lietu- 
viškai-lenkiška“ Orleano mergelė - Emilija Pliaterytė". 

Deja, sukilėliai buvo prastai ginkluoti, stokojo vienybės, 
todėl 1831 m. žiemą sukilimas nebeįstengė pasipriešinti ge- 
rai ginkluotai, daug kartų didesnei Rusijos armijai. Impe- 
rinė valdžia, numalšinusi sukilimą, siekė užgniaužti Lietu- 
vos ir Lenkijos bajorų puoselėjamas valstybingumo idėjas. 
Buvo panaikinta Lenkijos karalystės autonomija, uždarytas 
Vilniaus universitetas, panaikinta Vilniaus švietimo apy- 
garda, sugriežtinta cenzūra, panaikintas Lietuvos Statutas, 
valdžios įstaigose įvesta rusų kalba, uždaromos katalikų 
bažnyčios. Viena tokių buvo Rukainių bažnyčia, kuri buvo 

paversta cerkve. Kunigo P. K. Bžostovskio antkapinis pa- 
minklas buvo sudaužytas, jo kapas iš pradžių išniekintas, 
o vėliau visiškai sulygintas su žeme. Caro valdžia niekada 
neatleido P. K. Bžostovskiui už tai, kad Paulavos valstiečiai 
ir jų palikuonys dalyvavo kovose su Rusijos agresoriais 1794 
ir 1831 metų sukilimuosė"!. 

1795-1832 m. kraštą ir jo ūkį niokojo T. Kosciuškos su- 
kilimą nuslopinusi ir Lietuvą okupavusi Rusijos kariuome- 
nė, kontinentinė blokada, 1812 m. karas, 1831 m. sukilimas, 
nederliai. Gana tiksliai padėtį apibūdino to meto įvykių 
liudininkas: „Prasidėjo karai, plėšikavimai, kontribucijos, 
engimas, badas ir netektys, tūkstančiai nuolatinių nelaimių. 
Mūsų žemė vaitojo.“"? 

Kraštas ypač nukentėjo 1812 m. nuo didžiulių prancū- 
zų ir rusų armijų plėšikavimų, rekvizicijų - tų metų rugsėjį 
Napoleono dekretu iš buvusios Lietuvos Didžiosios Kuni- 
gaikštystės pareikalauta 600 tūkst. cnt rugių, 6 mln. saikų 
avižų, po 15 tūkst. cnt šiaudų ir šieno, 30 tūkst. jaučių, 

tikslą įgyvendinti pavyzdinę santvarką, atitikusią to meto pažan- 
giąsias socialinės minties tendencijas.“ 


Visuomeninės-ūkinės reformos 


Paulavos Respublikos įkūrimas. Baudžiavos panaikinimas ir 
valstiečių asmeninės laisvės pripažinimas. Valstiečių ir jų turtų 
apsauga, teisinių garantijų suteikimas, paremtas ginkluotosiomis 
pajėgomis. Žemės perdavimas amžinam naudojimui su palikuo- 
nių teise ją paveldėti. Darbo kulto, kaip aukščiausios asmeninės ir 
pilietinės vertės, įvedimas. Draudimas žeminti valstiečius. 

Visiškas mokesčių atidėjimas valstiečiams, palaipsniui ap- 
sigyvenantiems apleistuose ūkiuose. Činšinių ūkių kūrimas vie- 
tiniams mažažemiams bei valstiečiams, pabėgusiems nuo bau- 
džiavos. 

Sėkminga kova su girtuokliavimu, vagiliavimu, lupikavimu, 
avantiūrizmu ir apsileidimu. Stiprios valstiečių šeimos apsauga. 
Valstiečiams suteiktos privilegijos medžioti dvarininkų miškuose, 
kirsti medžius statyboms ir būsto apšildymui, rinkti miško gėrybes, 
meškerioti, laikyti avilius - su teise parduoti tokiu būdu gautas ža- 
liavas ir maisto produkciją. 


Švietimas, materialinis ir socialinis valstiečių rėmimas 


Privalomas valstiečių vaikų pradinis ir profesinis mokymas. 
Įsteigtas šalpos, paskolų fondas. Teorinis žemdirbystės mokymas 
ir ūkininkų pilietinis auklėjimas sueigų ir akademinių dienų 
metu valstiečius supažindinant su didžiaisiais dvaro bibliotekos 
fondais bei gamtos mokslų kabineto kolekcija. Valstiečių armijos, 
vadinamos dvarininkų milicija, įkūrimas, siekiant kariškai ir pi- 
lietiškai auklėti valstiečius, Paulavos respublikos ir valstybės gy- 
nėjus. Pagalba šeimęms, auklėjančioms našlaičius. Žemdirbystės 
ir gyvulininkystės eksperimentai Paulavos dvare bei praktinis vals- 
tiečių mokymas, per kuriuos jie atidirbdavo nuomos mokesčius. 
Žemdirbystės ir pirmosios medicinos pagalbos vadovėlių, skirtų 
Paulavos valstiečiams, parengimas ir spausdinimas. P. K. Bžostovs- 

MAŽOSIOS MERKINĖS 
PAVELDAS 

1794-1799 m. Paulava priklausė Frederikui Mošinskiui. 

1799 m. ji atiteko Augustui de Šuazel-Gufjė (August de Goufler Choisseul), 
vėliau - jo sūnui Oktavijui. 

Nuo 1834 m. (daugiau nei 50 metų) Paulavą valdė Kobylinskių šeima. 
1862 m. Paulavoje buvo 11 kaimų, kuriuose gyveno 744 gyventojai. 
1887-1900 m. dvarą valdė Henrikas Zabiela. 

1900 m. Paulavos Merkinės dvarą nupirko baronas Ernestas 
Aleksandrovičius von Delvigas, po trejų metų Paulavą bankui įkeilęs už 19 
tūkst. rublių. 

1912-1939 m. Paulavos savininkas — Vytautas Vagneris (Witold Wagner), 
nuo 1940 m. - Lucija Vagnerienė. 1940 m. dvaras ir žemė (206 ha) 
nacionalizuota. 

Apie 1942 m. kilus gaisrui dvaro pastatai buvo suniokoti. 

Sovietmečiu dvaro griuvėsiai priklausė Šalčininkų rajono tarybiniam ūkiui 
„Turgeliai“. 

1989 m. Paulavos dvaro liekanos perduotos Lietuvos Martyno Mažvydo 
valstybinei respublikinei bibliotekai. - 
Planuota įrengti 1,11 mln. vnt. knygų saugyklas, skaityklas, atstatyti salės, 
įrengti kambarius poilsiui, butus. 

1992-1993 m. biblioteka, restauravusi tik koplytėlę, ilgam „pamiršo“ šį 
turtą. 

Iki 2010 m. Šalčininkų rajono savivaldybei nesisekė turto perimti savo 
nuosavybėn - Vilnius laikėsi nuostatos privatizuoti. 

2012 m. rajono savivaldybė pradėjo tvarkyti dvaro teritoriją: pastatė 
paminklinį akmenį P. K. Bžostovskiui ir jo įkurtai Paulavos respublikai. 
Merkinės dvaro sodybos pastatai turi tik registrinio (ne valstybės saugomo) 
kultūros paveldo objekto statusą, todėl valstybė jo nefinansuoja — tai tik 


vietos savivaldybės reikalas. 

Gausioje Lenkijos istoriografijoje (apie P. K. Bžostovskį ir 
jo įkurtą Paulavos respubliką šioje šalyje parašyta ne viena 
knyga) ir fragmentinėse pastabose Lietuvos istorijos vei- 
kaluose, enciklopedijose, kelionių vadovuose minima, jog 
1799 m. Frederikas Mošinskis Paulavą pardavė grafui pulki- 
ninkui Oktavijui de Šuazel-Gufjė (O. de Choiseul-Gouffier). 
Jis čia įkūrė Maltos ordino komandoriją ir jo valdymo metu, 
tikėtina, buvo perstatyti dvaro rūmai. Tačiau Vilniaus Ste- 
pono Batoro universiteto Lietuvos teisės istorijos semina- 
ro dokumentų kolekcijoje saugomas 1811 m. lapkričio 4 d. 
rankraštis liudija, kad grafas O. de Šuazel-Gufjė savo žmo- 
nai grafienei Viktorijai ir vaikams Edvardui, Aleksandrui, 
Artūrui bei Matildai užrašė iš savo tėvo, slaptojo patarėjo, 
grafo Augusto de Šuazel-Gufjė (Marie-Gabriel-Florent-Au- 
guste de Choiseul-Gouffier) paveldėtas Molėtų ir Paulavos 
Vilniaus paviete bei Velbutovo (Wialbutow) Ašmenos pa- 
viete valdas su visais kaimais ir vienkiemiais!. Todėl dary- 
tina išvada, kad 1799 m. Paulavą pirko ar kaip nors kitaip ji 
atiteko grafui Augustui de Šuazel-Gufjė, buvusiam Liudviko 
XVI ambasadoriui Konstantinopolyje, po Pancūzijos revo- 
liucijos persikėlusiam į Rusiją, kur tapo slaptuoju patarėju ir 
gavo nemažai turtų, tarp kurių buvo ne tik minėti dvarai, bet 
ir Žemaitijoje esantys Plateliai. 

Paulava smarkiai nukentėjo Prancūzijos-Rusijos karo me- 
tu 1812-1814 m. Net keturias savaites čia marširavo kariuo- 
menė. 

Powiecio YZ/mareizm na Parafi 
siaat de Damduns Palangos 


Iš 1818 m. Vilniaus paviete esančių Paulavos dvaro ir Vik- 
toriškių palivarko inventoriaus surašymo bylos? (ji sudaryta 
O. de Šuazel-Gufjė išvykstant į Prancūziją ir dvarą pavedant 
patikėtiniams) žinoma, kad dvaro rūmuose buvo prabangos 
dalykų: stilingų baldų, šviestuvų, didelė biblioteka su istori- 
jos, geografijos, antikos veikalais, gausia grožine prancūzų 
literatūra. Dalis jų galėjo būti perimta iš P. K. Bžostovskio 
laikų. Užfiksuoti ir Paulavos dvaro pastatai: mediniai rūmai 
ant plytų pamūtijimo, apkalti lentelėmis, dengti malksno- 
mis, su raudonai dažytais lietvamzdžiais, keturiais dažytais 
kaminais, švediškomis glazūruotų koklių krosnimis. Šalia 
rūmų - oficina svečiams iš tašytų rąstų, su dviem virš sto- 
go iškeltais kaminais, mažoji medinė oficina arba kavinė, 

kurios viduje buvo didelis mūrinis židinys kavai virti. Taip 
pat medinė virtuvės oficina, medinis malksnomis dengtas 
svirnas, plytų mūro arklidė, vežiminė, arklininko namas, 
daržovių rūsys, ledainė iš tašytų rąstų, skalbykla, daržinė. 
Parke iš tašytų rąstų ant pamūrijimo pastatyta stačiakampė 
oranžerija malksniniu stogu, su šešiais mūriniais kaminais 
ir 28 langais. Dar buvo lentpjūvė ir tašytų rąstų malūnas. 
Ten pat aprašytas ir Paulavos vaismedžių sodas (didelis 
plotas apie oranžeriją, serbentais, agrastais, įvairiais vais- 
medžiais apsodintas), besiribojantis su iš Merkio tekan- 
čiais kanalais, per kuriuos vienas dažytas tiltas ir keli maži 
tilteliai permesti. 

Šis dokumentas taip pat padeda įsivaizduoti gana tikslų 
rūmų vidaus planą: į centrinę priemenę vedė priebutis su 


MAŽOSIOS MERKINĖS PAVELDAS 


mūriniais laiptais. Kairėje priemenės pusėje buvo išsidės- 
čiusios reprezentacinės patalpos: salonas, biblioteka, bili- 
jardinė, glaudėsi keli kabinetai su drabužine. Kairėje buvo 
miegamasis su drabužine, dvi vonios ir su miegamaisiais 
nesusisiekianti valgomoji salė. Inventorius nurodo centrinė- 
je ašyje buvus du priebučius: iš kiemo pusės su laipteliais ir 
gėlių dėžėmis šonuose, o parko pusėje priebučio stogelį laikė 
dvi kolonos. 

Rūmų interjeras iš pirmo žvilgsnio kuklus, dvelkė rimti- 
mi ir funkciniu komfortu. Sienos visur buvo tinkuotos, kam- 
bariuose - parketas, dalyje pagalbinių patalpų grindys buvo 
plytinės arba lentinės. Visur baltų koklių plytos su geležine 
įranga, kurios dalis - misinginė. Du židiniai - salone kampi- 
nis apvalus ir šeimininko miegamajame - marmurinis“. 

Kadangi Bžostovskio laikų Paulavos dokumentai dingo 
sukilimų liepsnose, šis inventorinis surašymas gali padėti 
susidaryti bent šiokį tokį anuometinio dvaro ir jo aplinkos 
vaizdą. Tiesa, nuo to laiko, kai dvare gyveno P. K. Bžostovs- 
kis, jau buvo praėję 24 metai, tačiau neabejotina, kad so- 
dybos struktūra ir bent keli dokumente užfiksuoti pastatai 
buvo išlikę nuo Paulavos įkūrėjo valdymo laikų. 

Po Bžostovskio naujieji Paulavos šeimininkai dvare ne- 
berezidavo - jo naudmenys buvo nuomojami, užmaršties 
plėnys vis storesniu sluoksniu dengė buvusios respublikos 
laikus... Iš Gufjė laikų žinomas Paulavos valstiečių skundas 
Vilniaus generalgubernatoriui A. M. Rimskiui Korsakovui 
dėl baudžiavos sąlygų. 1824 m. sausio 19 d. skunde rašoma, 
kad grafui O. de Šuazel-Gufjė priklausančio dvaro valstiečiai 
privesti iki „didžios biednystės tiek, kad net neturi kuo užsi- 
mokėti nustatytų mokesčių“. Kad valdytojai daro spaudimą 
reikalaudami didesnio činšo, kad visaip savivaliauja. Vals- 
tiečiai skundžiasi čia esančiu „egzekuciniu engimu““. 

Iškalbingas faktas - į gubernatorių kreipėsi devyni ne- 
raštingi valstiečiai, pasirašę trimis kryžiukais, o jų žodžius 

surašė kažkoks Zaleskis. Tai įrodo, kad Bžostovskio min- 
tys apie visuotinį jo valstiečių raštingumą, visuomenines 
reformas jau buvo palaidotos. Paulavoje augo nauja, rašyti 
nemokanti karta... Nors, užbėgant faktams už akių, būtina 
paminėti, kad iki pat 1915 m. vokiečių okupacijos Rusijos 
valdžia mokėjo iš P. K. Bžostovskio palikto fondo Merkinės 
mokytojui 10 rublių priedą, felčeriui - net 200 rublių. Deja, 
apie buvusio savininko įsteigtą stipendiją nežinojo nei buvę 
jo valstiečiai, nei tie pareigūnai, kuriems ji buvo mokama“. 
1828 m. Matilda de Šuazel-Gufjė-Kudaševa Paulavos 
dvarą pardavė Juozapui Kobylinskiui už 45 150 sidabrinių 
rublių, iš kurių naujasis savininkas asmeniškai sumokėjo 
9000, o kitus pinigus pasižadėjo sumokėti tokia tvarka: 9150 

sidabrinių rublių skoloms padengti, iš kurių 4500 - moky- 


tojui ir felčeriui, 3000 - akmeninės bažnyčios Turgeliuose 
statybai ir 1650 - komandorijos kapitalui apmokėti. 7500 
sidabrinių rublių penkeriems metams įnešta į banką. Ir ga- 
lop 19 500 sidabrinių rublių paliekama skoloms apmokėti 
iki 1831 metų“. 


— 169 


6 

Matildos de Šuazel- 
Gufjė-Kudaševos 
įgaliojimas parduoti 
Paulavą Juozapui 
Kobylinskiui. 1828 m. 
balandžio 30 d., LMA 
VB RS, f. 260-418. 


170 


Henrikas Zabiela — 
Paulavos 
savininkas. 


R. Smilgevičiūtė, 
Vietinės reikšmės 
istorijos paminklas 
(IV-238) buv. Merki- 
nės dvaras Šalčininkų 
raj. Ledainės restau- 
ravimo koncepcija ir 
pritaikymo pasiūly- 
mai, 1992 m., VAA, 
1085-15. 


Aurelija Arlauskienė 


Manoma, kad pagrindinės mūrinės statybos Merkinės 
dvare vyko 1830-1890 m. - Juozapo Kobylinskio ir jo žmonos 
Kotrynos Puslovskaitės-Kobylinskos valdymo laikotarpiu. 
Kaip jau minėta 97 šios knygos puslapyje, vieną anksti mirusį 
sūnų jie palaidojo Turgelių kapinėse ir 1850 m. čia pastatė iki 
šių dienų išlikusią rotondinę Šv. Felikso de Valua koplyčią. 

Greičiausiai tuo pačiu metu, t. y. XIX a. pirmoje pusėje 
(apie 1830-1850 m.), Merkinės dvare pastatytas ir aštuonia- 
kampis lobynas-ledainė. Vėliau daryti tam tikri pakeitimai, 
užmūryta dalis langų. 1912-1939 m. dvaro sodyboje vyko 
remontai. Tuo metu galėjo būti remontuojama ir ledainė - ji 
nutinkuota, langų nišose nupiešti rėmai". 

Valdant Kobylinskiams, Paulavoje buvo 11 kaimų, juo- 
se - 78 kiemai, kuriuose gyveno 744 gyventojai. Pavyzdžiui, 
Valakininkų kaime tuomet buvo 14 kiemų, o juose 134 žmo- 


MAŽOSIOS MERKINĖS PAVELDAS — 171 


1903 m. Paulava 
daugiau kaip 66 
metams įkeista 
bankui. LVIA, 

t. 542, ap. 1, b. 592. 

nės, išjų 131 valstietis ir 3 samdiniai". Šiuo metu Valakinin- 


S 2 S B | , . Paulavos pardavimo 
kuose gyvena 87 žmonės. Dešimtyje Malakonių kaimo kie- IP pesdavimo:skšai, 
mų gyveno 94 žmonės (82 valstiečiai ir 12 samdinių). Dabar 1828 m. balandžio 
x: R "+ Ę 30d., LMA VB RS, 
šiame sename kaime yra 53 gyventojai. Paulavos dvare ir < 540 418 


miestelyje būta 13 kiemų, juose gyveno 36 dvariškiai ir 111 
valstiečių. XXI a. Merkinės kaime gyvena 50 žmonių. 

Po Kotrynos Kobylinskos mirties (1887 m.) Mažosios paukš 


Merkinės dvaras atiteko dukters Matildos Kobylinskaitės- 
Zabielienės sūnui Henrikui Zabielai (1842-1903), kuris 
pirmasis pradėjo dalimis išparduoti prieš daugiau kaip 100 
metų P. K. Bžostovskio supirktas ir Paulavos respublika pa- 
vadintas žemes. 

1900 m. Paulavos Merkinės dvarą nupirko baronas Er- | 
nestas Aleksandrovičius von Delvigas, kuris po trejų metų Paulavos įkeitimo 
liudijimas, 1903, 
LVIA, t. 542, ap. 1, 
Valstybiniam bajorų žemės bankui". b. 592. 


už 19 tūkst. rublių Paulavą 66 metams ir 6 mėnesiams įkeitė 


14 Aurelija Arlauskienė 


Įvažiavimo vartai 
apie 1939 metus. 


A gs pas Aa ii sn Us AAS 
sa aa š AL S 
2013 m. sausis. 

Aurelijos > 


Arlauskienės nuotr. 

Prieš rūmus 
driekėsi apvali veja 
su žemai pakirpto 
bukmedžio 
oramentu, kurio, 
deja, šioje 1939 m. 
nuotraukoje 


neįmanoma 
įžvelgti. 


Žvilgsnis į veją po 

beveik 100 metų... 

Aurelijos 

Arlauskienės nuotr. . 

1912 m. Paulavos dvarą nupirko Didžiųjų Šalčininkų sa- 
vininkas Vytautas Vagneris, valdęs iki 1939 m. rudens. 

Valdant V. Vagneriui, aistringam meno mylėtojui ir ko- 
lekcionieriui, atliktas rūmų remontas. Kai kuriuos kamba- 
rius šeimininkas papuošė Vilniaus Vanickio firmos lipdi- 
niais, įvedė centrinį šildymą, palikdamas tik vieną klasicis- 
tinį židinį. Salone stovėjo ampyrinio stiliaus raudonmedžio 
baldai, kabinetas buvo apstatytas oda muštais baldais, jame 


buvo saugomas gipsinis P. K. Bžostovskio rankos atspau- 
das. 


0 177 


Šviestuvas su 
ereliu. 1939 m. 


i— 


Dvaro interjero 


detalė, saugoma 
Turgelių 


P. K. Bž 


žostovskio 


kraštotyros 
muziejuje. 
Lucijos Jurgelevič 


nuotr. 

A. Vojedovskaitė, 
Mažosios Merkinės 
istorinių tyrimų 
ataskaita, 1991 m., 
VAA, f. 1019, ap. 11, 
b. 3316, p. 32. 

Rūmus puošė keli prabangūs šviestuvai. V. Vagneriui 
priklausė seno sidabro dirbinių rinkinys, monetų kolekcija, 
persiški kilimai ir didelis „Aubusson“ firmos (Prancūzijoje 
XV a. dirbtuvėlių vietoje 1665 m. įsikūrusi karališkoji ma- 
nufaktūra, veikusi dar XX a. pradžioje) gobelenas, pagal pie- 
šinį - geltonos rožės turkio fone - greičiausiai priskirtinas 
XVIII a.!? 

1940 m. Merkinės dvaro, kuriam priklausė 206 ha že- 
mės, savininke tapo Lucija Vagnerienė. Tų pačių metų va- 
sarą Lietuvos miestuose ir kaimuose prasidėjo sovietinės 
sistemos diegimas. Žemės reformą vykdyti buvo pavesta 
valstybinei žemės komisijai, sudarytai 1940 m. liepos 26 d. 
Komisija dirbo 'iš peties, mat turėjo „greitai ir teisingai“ 
nuspręsti, kuriuos vakarykščius žemvaldžius paleisti plikus 
basus, o kuriems iš jų valdytų šimtų hektarų palikti bent šiek 
tiek žemės. Kai kuriems dvarų valdytojams („valstiečių kil- 
mės“, „patiems ūkyje dirbantiems“) likimas buvo palankus. 

Centrinių rūmų 


įėjimas. 
XX a. pirmoji pusė. 

Pavyzdžiui, Ildefonsui Anuševičiui iš Kleboniškio dvaro 
(Panevėžio vals.) grėsė likti bežemiu, tačiau komisija, atsi- 
žvelgusi į tai, kad Anuševičius buvo „iš valstiečių“, paliko 
jam 30 ha žemės. Taip pat pasisekė ir Kazio Žvirblio šeimai 
iš Šilėnų vienkiemio (Seinų apsk., Lazdijų vals.), nes darkart 
susirinkusi komisija leido Žvirbliams, kaip „valstiečių kil- 
mės ir patiems ūkyje dirbantiems“, palikti visus jų valdytus 
30 ha. Dar būdavo pasigailima valdininkų, tarnautojų žmo- 
nų, paliekant joms po dešimt hektarų žemės!!. 

Iš pateikiamo protokolo matyti, kad Jašiūnų ir Turgelių 
valsčiuose tokių laimingųjų buvo vos keli. Merkinės dvaro 
savininkės Lucijos Vagnerienės tarp jų nebuvo - visa jos val- 
dyta žemė (206 ha) buvo nacionalizuota. 


Pagrindinis rūmų 
fasadas prieš 
Antrąjį pasaulinį 


karą. 


11 

Lietuvos TSR 
valstybinės žemės 
ūkio komisijos proto- 
kolai, 1940 m. = 
Ilpomokonoi 
20cydapcmBeKnKoU 
3EMEJIbHOU KOMUCCUU 
/Iumosckoū CCP 
1940, spaudai pa- 
ruošė Aleksandras 
Jefremenka, Vilnius, 
1976, p. 172. 

Valstybinės žemės ūkio komisijos posėdžio, 


Posėdyje dalyvavo: 


įvykusio 1940 m. rugpjūčio 22 d., Protokolas Nr. 27', 


pirmininkas agr. A. Žukauskas, vicepirmininkas K. Didžiulis, 


nariai: agr. P. Vasinauskas, agr. R. Žebenka, inž. A. Guogis, 


D. Pundzius ir J. Grigalavičius. 


8 kl. Svarstyta Vilniaus apskrities dvaruose ir ūkiuose nor- 


mų palikimo klausimas. [Iš viso posėdyje svarstyta 840 sa- 


vininkų. Čia pateikiama tik su šia knyga susijusi informa- 


cija. - Aut.]. 


JA Jašiūnų Sultonienė Ona Jašiūnų 210 - 
(2. | Buikų Konteris Vladimiras ši 86 10 
Age Rios PO A 3 O AAB "eo P 
3 Vadaginės Ladauskienė Marė iš 266 - 
ae Bare 1-2 D A ATBA A TA 2 li ———5 RMS 
4. | Skynimų Soltanas Jurgis * | 234 - 
i Rae a sa RS i i 
15. | Gudelių | Daugelienė Elena , 103,5 = 
| Į 
k sis —— T BE —— S O =" = = i 
Šalčininkėlių | Pliater-Zyberk Stasys | - 230,5 - 
salies a M = 5 5 su B 
| | 
7. | Jašiūnų Bažnyčios žemės | p | 10 3 
: bažnyčios žemės 
E Ber! = 2 B =P ——>>— 
8. Tabariškių Kulieša Mečys Turgelių 232 - 
10. | Vilkiškių Geritz Teodoras ir š 36,90 š 
| Marija 
S m: "mA . | 
11. | Viktorinės Kazakevičius Vytautas ) 35 30 
| 12. Bažnyčia (Romos | Turgelių klebonas „ | 30,30 3 
katalikų) | 

V. Zonnas, Buvusio 
Merkinės dvaro lie- 
kanų konservavimas- 
restauravimas ir teri- 
torijos sutvarkymas. 
Priešprojektiniai dar- 
bai. Architektūriniai 
apmatavimai, 1982 m., 
VAA, 1085-2. 


14 

1989 m. gruodžio 

14 d. Šalčininkų rajo- 
no liaudies deputatų 
tarybos sprendimas 
Nr. 207. 


15 

R. Smilgevičiūtė, 
Vietinės reikšmės 
istorijos paminklas 
(IV-238) buv. Merki- 
nės dvaras Šalčininkų 
raj. Priešprojektiniai 
darbai: pastatų pri- 
taikymo pirminiai 
pasiūlymai, 1991 m., 
VAA, 1085-9. 

Pasak Juzefo Prokopovičiaus, gyvenusio dvare kartu su 
mama, dvaro virėja, ir tėvu, vežiku, Lucija Vagnerienė, mirus 
vyrui, išvyko į užsienį. Antrojo pasaulinio karo metais pir- 
mame dvaro aukšte gyveno tarnautojai, čia pat buvo laikomi 
ir grūdai. Antrame aukšte, ten, kur gyveno vienuolės, dažnai 
besimelsdavusios prie žvakių, kartą kilo gaisras. Merkinės 
dvaras sudegė (kalbos, kad į dvarą karo metu pataikė bomba 
ar kad jį padegė apsivogęs tarybinio ūkio direktorius, tėra 
jokiais šaltiniais nepagrįstos fantazijos). Ilgainiui nyko ir kiti 
dvaro pastatai, galop virtę griuvėsiais. 

Sovietmečiu dvaro griuvėsiai ir kai kurie pastatai priklau- 
sė Šalčininkų rajono tarybiniam ūkiui „Turgeliai“. 1982 m. 
minėto tarybinio ūkio užsakymu Paminklų konservavimo 
instituto specialistai, vadovaujami grupės vadovo Vladimi- 
ro Zonno, atliko kai kurių buvusio Merkinės dvaro liekanų 
architektūrinius matavimus. Prieš daugiau nei 30 metų buvo 
užfiksuota štai tokia rytinės oficinos būklė: „Sienos - plytų 
mūro medinės (17-18 cm storio), iš abiejų pusių tinkuotos; 
lubos - tinkuotos, rūsyje - skliautai ir lubos, prikaltos len- 
tomis; Grindys - medinės; Stogo konstrukcijos - medinės, 
laiptai - mediniai, krosnys - baltų glazūruotų koklių.“ 

1989 m. istorijos paminklą - Paulavos dvaro liekanas - iš 
Turgelių tarybinio ūkio perėmė... Lietuvos nacionalinė bib- 
lioteka, ketindama jas pritaikyti bibliotekos depozitarinei 
saugyklai bei socialinės paskirties objektams įrengti “. 

1990 m. vasario 19-ąją, iki Lietuvos Respublikos Aukš- 
čiausiosios Tarybos Akto Dėl Lietuvos nepriklausomos 
valstybės atstatymo likus nepilnam mėnesiui, Lietuvos na- 
cionalinės Martyno Mažvydo bibliotekos (LNB) direktorius 
dr. Vladas Bulavas kreipėsi į Paminklų restauravimo projek- 
tavimo instituto (PRPI) direktorių Aleksandrą Stasį Lukšą, 
prašydamas 1990-1991 m. parengti buvusio Paulavos (vi- 
suose tuometiniuose dokumentuose minimas Pavlovo pa- 
vadinimas. - Aut.) dvaro „restauravimo ir pritaikymo LNB 
reikalams projektinę-sąmatinę dokumentaciją“". 

Neįtikėtinai greitai judėjo dokumentai: 1990 m. birželio 
mėn. sudaryta minėto objekto Tyrimų ir projektavimo dar- 
bų programa; dar po keturių mėnesių Paminklotvarkos de- 
partamentas leido bibliotekai vykdyti restauravimo darbus 
„pagal paruoštą ir atitinkamai suderintą projektinę ir moks- 
linę dokumentaciją“; 1991 m. rugpjūčio 6 d. PRPI vadovau- 
jantys specialistai apsvarstė šio objekto teritorijos sutvarky- 
mo pirminius pasiūlymus, oficinos ir arklidės restauravimo 
koncepciją bei pritaikymo knygų saugykloms projektinius 
pasiūlymus ir t. t.“ 

1991 m. rudenį buvusio Merkinės dvaro statinius bei 
daugiau kaip 18 hektarų žemės sklypą, ant kurio jie stovi, 
bibliotekai suteikė jau nepriklausomos Lietuvos respublikos 
vyriausybė". 


1991 m. planuota 


visų pirma 
„gelbėti“ oficiną - 
geriausiai 
išsilaikusį dvaro 
pastatą. 


16 
Ten pat. 


17 
Lietuvos Respublikos 
Vyriausybės 1991 m. 
lapkričio 14 d. po- 
tvarkis Nr. 852p. 

Buvusi dvaro rytinė 
oficina XX a. 
aštuntajame 
dešimtmetyje... 


Oficina XXI a. 
antrajame 
dešimtmetyje. 
Aurelijos 
Arlauskienės nuotr. 

LNB planavo atkurti centrinius rūmus, arklidę, restau- 
ruoti oficiną, ledainę, koplytėlę, vartų bokštus. Iškelti verši- 
dę, remonto dirbtuves, garažus, sandėlį, benzino kolonėlę, 
karvidę... 

Tai, jog minėti planai nebuvo tik popieriuje įstrigusi sva- 
joklių užgaida, įrodo dokumentai. Savo darbo žinovai: Ari- 
meta Aleksandra Vojevodskaitė, Regina Smilgevičiūtė, Milda 
Aidukaitė, Vidmantas Vaitiekūnas, Robertas Zilinskas, Živilė 
Mačionienė per gana trumpą laiką atliko dvaro sodybos isto- 
rinius, oficinos, arklidės, ledainės, koplytėlės architektūrinius 
tyrimus, geodezinius, geologinius ir oficinos mūro stiprumo, 
dendrologinius ir visokius kitokius tyrimus. 

Šiandien ypač įdomu atversti 1992 m. bylas, saugomas 
Vilniaus apskrities valstybės archyve -— tikrų tikriausia- 
me lobyne. Jeigu jo duris šiandien dažniau pravertų ne tik 


1992 m. planuota 
atstačius šiuos 


centrinių rūmų 
griuvėsius, įrengti 
juose ne tik 
knygų saugyklas, 
skaityklas, bet 

ir gyvenamąsias 
patalpas. 


1868w— 


Sovietmečiu pro 


buvusius dvaro 


vartus koplytė 
link vingiavo 


kelias. 


| 


ės 

mokslininkai, rašytojai ar nuosavybės labirintuose pasiklydę 
ir be dokumentų nebejstengiantys iš jo išeiti artimieji, bet ir 
šiandienos specialistai, kuriantys įvairių pastatų bei vietovių 
gaivinimo vizijas, rečiau tektų stvertis už galvų nuo jų savi- 
veiklos. 

Iš minėtų profesionalų kruopščiai parengtų bylų aiškė- 
ja, jog prieš du dešimtmečius buvusio Paulavos dvaro pas- 
tatuose planuota įrengti knygų saugyklas, skaityklas, atsta- 
tyti sales, įrengti kambarius poilsiui, butus. Iš viso knygų 
saugykloms buvo numatyta 2778 m? (centriniuose rūmuose - 
423 m?, oficinoje - 1403 m?, arklidėje - 814 m*, ledainė- 

je - 138 m?). Šiose saugyklose planuota saugoti 1,11 mln. 
vienetų knygų“*. Palyginimui, 2012 m. Lietuvos nacionali- 
nė Martyno Mažvydo biblioteka turėjo tris saugyklas, viena 
iš jų - Raseinių rajone. Nacionalinės bibliotekos fondą tais 
metais sudarė 6,65 mln. fizinių vienetų, 1,77 mln. pavadini- 
mų knygų. 

Atstačius Paulavos dvaro centrinius rūmus (apie 2000 m*), 
juose planuota įrengti ne tik knygų saugyklas (423 m?), skai- 
tyklas (56 m*), sales (308 m?), bet ir gyvenamąsias patalpas 
bibliotekos darbuotojams - kambarius poilsiui, butus (344 m?), 
pagalbines gyvenamosios dalies patalpas (320 m?), darbo 
kambarius (92 m?) ir kt. 

1992 m. specialistai siūlė restauruoti ir neogotikinius var- 
tų bokštus. Taip pat buvo numatyta įrengti taką, jungiantį 


2013 m. pavasaris. 


Aurelijos 
Arlauskienės nuotr. 

Vietinės reikšmės 
istorijos paminklas 
(IV-238) buv. Merki- 
nės dvaras Šalčininkų 
raj. Priešprojektiniai 
darbai: pastatų pri- 
taikymo pirminiai 
pasiūlymai, 1991 m., 
VAA 1085-9. 

Manoma, kad 
vienintelis 
autentiškas 

P. K. Bžostovskio 
laikų pastatas — 
arklidės. 2013 m. 
žiema. 

Aurelijos 
Arlauskienės nuotr. 


Arklidžių 
atstatymo brėžinys. 
1992 m. 

R. Zilinskas, Buv. 
Merkinės dvaras Šal- 
čininkų raj. Arklidės, 
ledaunė. Architektūri- 
niai tyrimai, 1992 m., 
VAA, 1085-12. 

Iš Algirdo Tamulevi- 
čiaus, Nacionalinės 
M. Mažvydo bibliote- 


kos direktoriaus pava- 


duotojo administraci- 
jai ir žmogiškiesiems 
ištekliams, atsakymo 
į klausimą apie Paula- 
vos respublikos dvaro 
liekanas. 2012 m. 
liepos 25 d. 

centrinius rūmus su vartų bokštais ir vedantį pro šiuos var- 
tus prie restauruojamos koplytėlės ir pylimų, kuriuos, atli- 
kus archeologinius tyrimus ir patvirtinus jų autentiškumą, 
žadėta atitinkamai eksponuoti. 

Atlikus kruopščius tyrimus, prieita prie išvados, jog 
vienintelis autentiškas P. K. Bžostovskio laikų pastatas yra 
arklidės, kurių mūras būdingas XVIII a. viduriui. Arklidės 
galėjo būti statomos Paulavos respublikos laikais, tarp 1769 
ir 1794 metų, greičiausiai šio laikotarpio pradžioje. 1818 m. 
inventoriuje arklidės aprašomos kaip vienintelis dvaro mū- 
rinis pastatas. Centrinė dalis buvusi su frontonais, keturiais 
langais pirmame aukšte, dideliais dvivėriais vartais. Į arkli- 
des, kuriose tilpo 12-16 arklių, vedė dvejos durys. Apie 
1816-1817 m., O. de Šuazel-Gufjė valdymo laikotarpiu, 
prie arklidžių pastatyta vienaaukštė plytų mūro vežiminė. 
Po Antrojo pasaulinio karo pastatas naudotas kaip karvidė. 
Septintajame dešimtmetyje pastatas konservuotas, klojant 
silikatinių plytų eilę ant sienų viršaus (maždaug tuo metu 
įgriuvo stogas ir perdangos)". 1992 m. konstatuota, kad 
pastatas yra avarinės būklės ir būtina kuo skubiau pradėti 
darbus. 

Kaip matyti, Nacionalinės M. Mažvydo bibliotekos už- 
mojų būta didelių. Tačiau 1992-1993 m. biblioteka restaura- 
vo tik koplytėlę ir iš dalies oficiną, kurioje buvo pastatyta net 
keletas lentynų. Tačiau šie darbai greičiausiai atlikti atmesti- 
nai, nes labai greitai restauravimo darbų neliko nė pėdsako. 
Dar daugiau. Beveik dvidešimt metų Paulavos respublikos 
dvaro liekanos buvo paliktos likimo valiai. Mat „Nacionali- 
nei bibliotekai pradėjus priestato statybą Vilniuje, tapo aiš- 
ku, kad dviem statyboms lėšų tikrai nebus skiriama. Todėl 
norint sukoncentruoti pinigų, buvo atsisakyta planų prikelti 
naujam gyvenimui Paulavos dvaro pastatų liekanas“??. 

1998 m. pavasarį Vyriausybės nutarimu visa tai, kas dar 
buvo likę iš Merkinės (Paulavos) dvaro valdyti, naudoti ir dis- 

ponuoti patikėjimo teise perduota Šalčininkų rajono savival- 


dybei?!. Pastaroji savo lėšomis atlikusi šio kultūros paminklo 
kadastrinius matavimus, įregistravusi daiktines teises nekilno- 
jamojo turto registre, siuntė raštus į Vilnių, prašydama šį turtą 
perduoti jos, Šalčininkų rajono savivaldybės, nuosavybėn??. 
Toks prašymas buvo grįstas noru atnaujinti šį unikalų valsty- 
bės kampelį ir pritaikyti jį turizmo bei rekreacijos reikmėms. 
Tačiau tai daryti, kiekvieną žingsnį derinant su Vyriausybe, 
buvo labai keblu. 

Koplytėlė XX a. 
Pasak žinovų, 

ji galėjo būti 
pastatyta XIX a. 
pirmoje pusėje, 
perdirbta 

du kartus. 
Ankstesnieji etapai 
sunkiai atsekami. 

1998 m. kovo 24 d. 
Vyriausybės nutari- 
mas Nr. 347. 

2007 m. rugsėjo 20 d. 
Šalčininkų rajono 
vicemero Zdzislavo 
Palevičiaus raštas LR 
kultūros ministerijai 
Nr. S-1819; 2008 m. 
spalio 31 d. Šalčinin- 
kų rajono savivaldy- 
bės mero Leonardo 
Talmonto raštas LR 
kultūros ministerijai 
Nr. S (S.23)-1801; 
2008 m. lapkričio 21 d. 
Šalčininkų rajono 
savivaldybės mero 
Leonardo Talmonto 
raštas LR ūkio mi- 
nisterijai Nr. S(5.23)- 
1963). 

Koplytėlė XXI a. 
Aurelijos 
Arlauskienės nuotr. 

2008 m. gruodžio 2 d. 
LR ūkio ministerijos 
valstybės sekreto- 
riaus Gedimino Miš- 
kinio raštas 

Nr. (13.9-25)-3-7963; 
2009 m. kovo 5 d. 

LR aplinkos minis- 
terijos sekretoriaus 
Aleksandro Spruogio 
raštas Nr. (13-5)-D8- 
1991. 


Aurelija Arlauskienė 


Deja, Vyriausybės nutarimas dėl Merkinės (Paulavos) 


dvaro perdavimo Šalčininkų rajono savivaldybės nuosa- 
vybėn strigo kelerius metus - Ūkio ir Aplinkos ministeri- 
jos nepritarė tokiam projektui, nes laikėsi nuomonės, kad 
„Merkinės (Paulavos) dvaro sodybą reikėtų perduoti valsty- 
bės įmonei valstybės turto fondui ir privatizuoti“?. 
„Privatizuoti“ - toks buvo Vilniaus verdiktas, tačiau dau- 
gialypio ir daugiataučio Šalčininkų rajono vadovai nesudėjo 
ginklų ir toliau tęsė žygius per sostinės kabinetus, įrodinėda- 

mi, kad Paulava - tai ne tik griūvantys pastatai ir ne kelias- 


dešimt hektarų žemės nuostabiame Merkio vingyje, o visų 
pirma valstybės istorija. Neperkama. Ir neparduodama. 

2010 m. vasarą Merkinės (Paulavos) dvaras galų gale 
perduotas Šalčininkų rajono savivaldybės nuosavybėn*“, 

2012 m. liepą rajono savivaldybės biudžeto bei Europos 
Sąjungos lėšomis, kurias savivaldybė pritraukė savo iniciatyva, 
pradėta gaivinti iki šiol daugiau kaip dvidešimt metų netvarky- 
ta Paulavos dvaro teritorija. Pagal ikonografinius duomenis 
bei natūros tyrimus atkurta centrinė alėja su apvažiavimo 
ratu ties rūmų liekanomis; pastatytas paminklinis akmuo 
P. K. Bžostovskiui ir jo įkurtai Paulavos respublikai, įrengti 
pėsčiųjų takai, automobilių stovėjimo aikštelė, informaciniai 
stendai prie visų išlikusių pastatų, taip pat Turgelių-Jašiūnų 
kelyje. 


Kol Ukio ir Aplinkos 
ministerijos delsė 
perduoti Paulavos 
dvaro liekanas 
Šalčininkų rajono 
savivaldybės 
nuosavybėn, 

laikas ir toliau 

jas negailestingai 
naikino. 

2010 m. liepos 7 d. 
Vyriausybės nutari- 
mas Nr. 1011. 

Aurelija Arlauskienė 


Kas toliau? 

Paulavos dvaro rūmų atstatymas? Ar tik lobyno-ledai- 
nės, kur galėtų persikelti dabar Turgelių P. K. Bžostovskio 
vidurinėje mokykloje įsikūręs, retais eksponatais garsėjantis 
kraštotyros muziejus, prikėlimas naujam gyvenimui? O gal 
vieningiausios, Paulavos laikus menančios vietos - parko 
su kanalų ir tvenkinių sistemos - atgaivinimas? Arba sodų, 
supusių dvaro sodybą, atkūrimas? Ar svarbiausio Paulavos 
respublikos visuomeninio pastato - ekonomo namo ir rūsio 
vietos paieškos? Ar bandymai nustatyti Paulavos Merkinės 
žemės riboženklių - mūrinių stulpų - vietą?.. 

Klaidžioti šių klaustukų labirintuose kur kas lengviau 
atsivertus jau minėtus 1992 m. tyrimus, kuriuose patyrę 
specialistai jau tada konstatavo, kad konkrečių Paulavos res- 
publikos laikotarpio materialinių reliktų Paulavos Merkinės 
sodyboje maža tėra išlikę. Svarbiausia - beveik nepakitusi 
dvaro planinė struktūra. Tada specialistai pabrėžė, kad res- 
tauruojant ypatingą dėmesį tektų sutelkti kaip tik į planinės 
struktūros, reljefo atgaivinimą. Tai būtų visų buvusio rūmų 

kiemo pastatų vietų nustatymas ir simbolinis jų pažymėji- 
mas, parko bei sodų atkūrimas, gynybinių įtvirtinimų silue- 
to paieškos ir pažymėjimai“. 

Vienintelis išlikęs P. K. Bžostovskio laikų pastatas — 
akmens mūro arklidžių stačiakampis - turėtų būti vizualiai 
išskirtas, galbūt kokia nors spalva. 

Bene geriausiai išsilaikęs dvaro pastatas - lobynas-le- 
dainė. Šiuolaikinė ideali pastato paskirtis - Paulavos res- 
publikos muziejus, kuriame galėtų būti įrengta Paulavos 
respublikos bei Merkinės dvaro istorinės raidos koncepcija. 
Tada čia, į Merkinę, atvykusiems turistams būtų suteikta ga- 
limybė susipažinti su Turgelių P. K. Bžostovskio kraštotyros 
muziejaus lobiais - unikaliais žemėlapiais, dokumentais, re- 
tomis knygomis, maldaknygėmis, dvaro apyvokos daiktais. 
Čia savo vietą tikrai rastų ir labai senas, bet labai skambus 
mokyklinis varpelis. Kas žino, gal būtent jis kviesdavo laisvų 
piliečių vaikus ir suaugusiuosius į Paulavos respublikos mo- 


kyklos pamokas... 

Paulavos dvaro 
liekanos nuo 
Jašiūnų- Turgelių 
kelio. 

Aurelijos 
Arlauskienės nuotr. 


25 

A. Vojedovskaitė, 
Mažosios Merkinės 
istorinių tyrimų 
ataskaita, 1991 m., 
VAA, f. 1019, ap. 11, 
b. 3316. 

1992 m. specialistai 
siūlė vienintelį 
išlikusį Paulavos 
respublikos laikų 
pastatą - akmens 
mūro arklidžių 
stačiakampį - 
vizualiai išskirti. 
Deja, nei tada, nei 
kelis dešimtmečius 
po to tuometiniams 
turto valdytojams 
tai nerūpėjo. 
Buvusio pastato 
liekanos 2013 m. 
Aurelijos 
Arlauskienės nuotr. 


Lobynas-ledainė 
XXI a. 

Aurelijos 
Arlauskienės nuotr. 

Ledainės atstatymo 
schema. 1992 m. 


FASADAS A-B M 150 
E] 

ASDP STADIJOJE 


Dar prieš kelis dešimtmečius tyrinėtojai perspėjo, kad 
sodybos kieme,'po žeme ir paviršiuje - visur yra pastatų lie- 
kanų. Dirbant bet kokius žemės darbus būtina tai prisiminti. 
Jie aiškino, kad „reikia atidžiai ištyrinėti visą plotą ties loby- 
nu bei abipus arklidžių, nustatyti buvusios oranžerijos vietą. 
Labai svarbus yra parko „natūralios promenados“ su kanalų 

ir tvenkinių sistema atgaivinimas bei Merkio upės su buvu- 


siomis patvankomis ir salomis sutvarkymas“. Nes tai esanti 
vieningiausia P. K. Bžostovskio laikus menanti vieta. 

Kelis kartus šiame leidinyje minėta, kad Paulava garsėjo 
savo sodais ir parku. Ypač gausiai čia derėjo Lietuvoje re- 
tos kininės alyvos tamsiai violetiniais žiedais, užfiksuotos ir 
1992 m. dendrologiniuose tyrimuose“. 

Deja, šios nuostabios alyvos su šaknimis išrautos 2012 m. 
vasarą, kai buvo tvarkoma Paulavos dvaro teritorija... Šis fak- 
tas tą vasarą paskatino į kelionę laiku pakviesti kraštovaiz- 
džio specialistę Mildą Aidukaitę, 1991 m. lapkričio-gruo- 
džio mėnesiais tyrusią Paulavos dvaro želdinius ir istorijai 

Turgelių 
P. K. Bžostovskio 


kraštotyro: 


muziejuje 
saugomas šis labai 
skambus senas 
varpelis. Lucijos 


Jurgelevič nuotr. 

Vietinės reikšmės 
istorijos paminklas 
(IV-238) buv. Merki- 
nės dvaras Šalčininkų 
raj. Ledainės restau- 
ravimo koncepcija 

ir pritaikymo pasiū- 
lymai,1992 m., VAA 
1085-15. 

M. Aidukaitė, Vieti- 
nės reikšmės istorijos 
paminklas (IV-238) 
buv. Merkinės dvaras 
Šalčininkų raj. Den- 
drologiniai tyrimai, 
1992 m., VAA 1085- 
13: 

28 
Ten pat. 


palikusią štai tokias išvadas: „Čia yra vertinga, perimetrinę 


dvaro sodybos medžių sodinimo laikus menanti liepų alė- 
jos eilė. Šiuo metu ji apaugusi savaiminiais klevais ir žemais 
krūmais. Rastos senos vertingos keturios liepos. Aptikti ir 
medžiai-senoliai. Jie yra senosios dvaro sodybos želdinių 
vienetai. Vakarinėje centrinių rūmų dalyje užfiksuotas ne- 
paprasto grožio skirpstas. Jo laja taisyklinga, kamienas ne- 
pažeistas. Šį medį siūlau įtraukti į saugomų gamtos pamin- 
klų sąrašą. Medžio aplinką 8-10 metrų spinduliu valyti nuo 
savaiminių medelių jau dabar [1991 m. - Aut.]. Už degali- 
nės, šalia asfaltuotų dangų auga keturi seni klevai. Galima 
galvoti, kad tai buvusios klevų alėjos medžiai.“** 

Po 21 metų į tas pačias vietas grįžusi specialistė nedžiūga- 
vo - daugelio anuometinio tyrimo metu aprašytų medžių šian- 
dien jau nebėra. Ir ne vien laikas dėl to kaltas - labiau žmogus. 

Tačiau dar išliko liepų alėja. Negailestingai žalojama, ta- 
čiau kažkokiu stebuklingu būdu ištverianti išbandymus ir 
pavasariais vis dar apsipilanti žaluma. Pasak specialistės, su- 
tvarkius šią alėją, Paulavos trauka tik dar labiau sustiprėtų. 
Nes į Mažąją Merkinę, į Paulavos respubliką, žmones trau- 
kia nenusakoma vietos dvasia. 

Kartą apsilankius čia, visada norisi sugrįžti. Nes debesys 
čia kitokie ir vėjas kitoks. Ir saulė. Ir medžiai čia šlama kitaip. 
Ypač tos liepos. Degintos ir nesudegintos. Kirstos ir nenu- 
kirstos... Lyg paminklas žmogaus rankoms - gyvenimą me- 
džiui suteikiančioms, gyvenimą iš medžio atimančioms... 

Dažnas žmogus važiuoja čia ne pažiūrėti buvusių dvaro 
liekanų, o išgirsti... save. Savo tylą. Jam ir tik jam skirto laiko 
tiksėjimą bei pamėginti atsakyti į klausimą, čia paties Povilo 
Ksavero Bžostovskio paliktą: „Ką šiandien gero AŠ padariau 

„Žiemą. 


Aurelijos 
Arlauskienės nuotr. 

savo artimui?“ Jeigu būtų kitaip, ar atvažiavęs čia žiemą, ei- 
linės darbo dienos rytmetį, rastum sniege gausius vakarykš- 
čius žmonių pėdsakus. Ir sušalusią rožę prie Bžostovskio 
paminklinio akmens... 

Jeigu būtų kitaip, ar niūrią rudens popietę, kai sunkūs 
debesys, įsipainioję į Paulavos rūmų griuvėsius, praplium- 
pa lietumi, sutiktum lėtai vaikštančią pagyvenusią porą, au- 
tomobilyje palikusią lietsargį, ir dėl jo nė kiek nesukančią 
galvos... 

Jeigu būtų kitaip, ar galėtų nuostabia suknele vilkinti 
nuotaka dėl boružės priklaupusi ant pavasario žolės ir išsite- 
pusi vestuvinį rūbą dėl to nė kiek nenusiminti ir toliau tęsti 
linksmą savo gražiausios dienos fotosesiją... 

Dvidešimt penkerius metus buvo lemta gyvuoti kunigo 
P. K. Bžostovskio įkurtai ir klestėjusiai Paulavos respubli- 
kai. Kur skurde ir nepritekliuose paskendusiam, vergovės 
darbais apkrautam žmogui buvo leista pažinti laisvę, oru- 
mą, garbę. Mylėti savo artimą ir savo namus. Paulavos res- 
publikos valdymo sistema savo pilietį ne gniuždė, o skatino 
dirbti, mokytis, siekti, nepasiduoti laikiniems nepritekliams. 
Jos negriaužė korupcijos, kyšininkavimo, išlaidavimo, tingi- 
nystės, girtuokliavimo kinivarpos. Ir per ketvirtį amžiaus, 
ieškodamas geresnio gyvenimo, Paulavos nepaliko nė vie- 
nas jos pilietis... 

Taigi Paulava - ne tikistorija (2014 m. minimos 275-osios 
P. K. Bžostovskio gimimo ir 245-osios Paulavos respublikos 
įkūrimo metinės), bet ir patirtis, galinti būti labai vertinga 
XXI amžiaus Lietuvai. Ar sugebėsime iš jos ko nors pasimo- 
kyti, priklausys tik nuo mūsų pačių. 


2012 m. liepą 


Šalčininkų rajono 
savivaldybės 
rūpesčiu pastatytas 
paminklinis akmuo 
P. K. Bžostovskiui 
ir jo įkurtai 
Paulavos 
respublikai. 
Aurelijos 
Arlauskienės nuotr. 

1791 m. 
pakoreguoti 
Paulavos 
respublikos 
nuostatai. Tais 
pačiais metais juos 
patvirtino Ketverių 
metų seimas. LVIA, 
f. SA, b. 4220, 
1919-1926. 


Povilas Ksaveras Bžostovskis 


PAULAVOS RESPUBLIKOS NUOSTATAI, 
1769 m. kovo 10 d.! 


Pratarmė 


Įsakymas romiai (ir) sėkmingai vykdyti šiuos įsakymus - iš- 
mintingo ir tikra krikščioniška dvasia alsuojančio žmogaus 
dorybės, vertos, kad jomis būtų sekama, todėl, kad taip da- 
ryti - tai reiškia padaryti laimingus ir save, ir patikėtus žmo- 
nes. 

Kadangi Dievas taip patvarkė, kad jūs, Paulavos žmonės, 
tapote patikėti mano valdžiai, tai pirmas mano rūpestis yra 
taip ramiai kartą visiems laikams patvarkyti, ir tuos patvar- 
kymus, skirtus jūsų laimei, nuolat išlaikyti, todėl, kad ne- 
tvarka ne tik viską painioja ir gadina, bet ir liaudžiai kenkda- 
ma nelaimingą ją daro, priešinasi jos ramybei, nepritekliuje, 
tinginystėje ir paskutiniame storžieviškume laiko. Radau 
šią netvarką, mačiau daugelio jūsų skurdą, pastebėjau per 
didelį prastumą, negalėjau savęs įtikinti, kad galėčiau ilgiau 
pakęsti šią nelaimingą krikščioniškos liaudies būklę, liau- 
dies, mano valdžiai patikėtos, liaudies, mano mylimos. Kai 
pradėjau šį reikalą vykdyti, gerai prisiminiau, kad liaudžiai 
turiu valdžią, todėl ne smurtu, ne griežta prievarta padariau 
savo sprendimus, o jus pačius visus ir kiekvieną skyrium 
klausinėjau, ar priimsite su noru tai, ką nusprendžiau, siek- 
damas gero valdymo, ir radau jūsų gerus norus, valią. Gali 
būti, kad ne visi jūs gerai suprasite, ko mano nuostatai siekia, 
bet aš jums pasakysiu: kad būtumėte saugūs dėl savo turto, 

Pirmą kartą prof. 
Valdo Rakučio 
parengtas 1769 m. 
Paulavos respublikos 
nuostatų vertimas į 
lietuvių kalbą buvo 
paskelbtas leidinyje 
„Praeities pėdsakais. 
Skiriama profe- 
soriaus daktaro 
Zigmanto Kiaupos 
65-mečiui“ (Vilnius, 
2007, p. 404-415). 
Publikacijos autoriui 
maloniai sutikus, 
šioje knygoje patei- 
kiamas jo paties pa- 
taisytas ir patikslintas 
Nuostatų vertimas. 

Povilas Ksaveras Bžostovskis 


PAULAVOS RESPUBLIKOS NUOSTATAI, 1769 m. kovo 10 d. 


kad būtume išlaisvinti nuo naujų mokesčių baimės, kad gy- 
ventumėte, kaip žmonės turi gyventi, pagal įstatymus, koks 
yra mano sprendimų galutinis tikslas kartą visiems laikams. 
Nebus jums to, ką matote kituose, kad kiekvienais metais 
naujas mokestis ir visada didesnis. Turtingesnis daugiau už 
tai, kad turi, yra verčiamas mokėti, ir kitos nuolatinės nau- 
jovės, kuriomis siekiama engti žmogų; aš to nenoriu ir, prie- 
šingai, siekiu, kad turėtumėte kuo daugiau turto, norėčiau 
tik, kad, pažindami gerai mano širdį, užuojautos jums pilną, 
patys stropiai prisidėtumėte prie to, kurlink mano sprendi- 
mas veda. 

Reikia kiekvienam pirmiausiai žinoti, kad jokie įstaty- 
mai, net ir geriausi, nebus tinkamai patikrinti, kol nebus iš- 
bandyti praktikoje, todėl vykdykite kuo stropiau savo prie- 
voles ir viskam, kas yra parašyta, stenkitės nenusižengti net 
menkiausioje vietoje. 

Jeigu dėsite daug pastangų, ir mane paskatinsite labiau 
stengtis padaryti jus laimingus. Gali ir taip būti, kad ne vie- 
nas iš jūsų nustebs dėl mano elgesio su jumis, kuris skiriasi 
nuo įprasto elgesio su paprastais žmonėmis; jei taip yra, tuo 
labiau dėkingi man turėtumėte būti. Dėkingumo ženklu te- 
būnie savanoriškas, atkaklus ir kruopštus parašytų taisyklių, 
sutvirtintų antspaudu ir mano rankos parašu, vykdymas 
šiuo būdu. 

Visuotiniai nuostatai 


Krikščioniška pareiga. Visi turi stengtis pirmiausia, kad ne 
tik vardu, bet ir iš tikrųjų kad būtų tikri katalikai, elgda- 
miesi visur ir visada dievobaimingai, savo vaikams, kurie 
yra paklusnūs tėvams ir drausmingi, diegtų tikėjimo tiesas. 
Mokykite gerbti ir mylėti kleboną, savo ganytoją, išlaikyti 
šventąją Bažnyčią; privalote Šventas mišias sekmadieniais 
ir šventomis dienomis klausyti, tik Dievo garbei ir poilsiui 
skirtais šventadieniais nuo sunkių darbų susilaikyti ir vi- 
sokių išsišokimų vengti, kad visi laikytųsi, o nesilaikantieji 
pagal kiekviename kaime paskirtų dešimtininkų skundus 
bus dvare pagal nusižengimo dydį įspėti, nubausti ir grąžinti 
savo prievolių vykdyti. 

2-ra. Žmonės, atvykstantys lažo eiti, prieš pradėdami 
darbą ir jį pabaigę, suklaupę ir persižegnoję visi garsu sukal- 
bės Tėve mūsų, Sveika Marija, Tikiu Dievą ir Dešimt Dievo 
įsakymų. 

3-čia. Pareigybės. Pareigybės ir jų vykdymo tvarka taip 
nustatoma: 1-ma. Ponas gubernatorius, kurio visi Paulavos 
žmonės klausyti ir jį gerbti privalo kaip asmenį, pono skirtą 
visiems valdyti, kurio pareiga bus žmones paklusnume lai- 
kyti, pono taisykles ir nurodymus įgyvendinti; 2-ra. Ponas 
vietininkas arba raštininkas; 3-čia. Prisiekęs dvaro tijūnas; 
4-ta. Prisiekęs cenzorius; 5-ta. Prisiekęs Paulavos burmistras; 
6-ta. Du suolininkai; 7-ta. Degtinės monopolio nuomotojas; 
8-ta. Du girininkai; 9-ta. Du tiltininkai (kelininkai); 10-ta. 
Dešimtininkai, kurių skaičius pagal poreikį gubernatoriaus 
bus didinamas arba mažinamas. Visiems šiems pareigūnams 
priskiriamos pareigos bus detaliau aprašytos. 


26w— 


Povilas Ksaveras Bžostovskis 


PAULAVOS RESPUBLIKOS NUOSTATAI, 1769 m. kovo 10 d. 


Tarnybas turintys arba iš jų atleidžiami, taip pat patvir- 
tinti joms, jeigu gerai susitvarkė, bus aptariami komisijoje, 
kuri kas ketveri metai bus šaukiama, kurioje taip pat naujai 
įsikūrę ūkininkai (gaspadoriai) ir naujiems žemės plotams 
kontraktai ir inventoriai bus surašomi. Kasmet per Šv. Ka- 
lėdas pono paskirtą dieną visa bendruomenė dvare susi- 
rinks, kur bus skaitomos taisyklės ir pareigos; taip pat, jei 
po ūkinių reikalų sprendimo dar pasirodys, kad ką nors, 
siekiant geros tvarkos, reikėtų pono ediktu paskelbti, o jei 
pats ponas savo asmeniu negalėtų dalyvauti, ką nors savo 
vietoje paskirs. Paskirti į cenzoriaus, burmistro, suolinin- 
ko, girininko, dešimtininko ir tiltininko pareigas jokio at- 
lyginimo, atleidimo nuo jokios pareigos negali tikėtis, bet 
dėl visuotinio gėrio, meilės kiekvienas iš jų savo pareigas 
su noru turi eiti, išskyrus dvaro pareigūnus ir tarnus, ku- 
rie sutartą atlyginimą gaus; be to, reikia žinoti, kad jei ku- 
ris pareigūnas tinkamai nevykdys pareigų, toks gali būti 
pirma laiko atleistas, o į jo vietą ponas kitą paskirs. Gerai 
savo pareigas einantiems bus apgalvotas apdovanojimas, 
pavyzdžiui, ketvirtas grašis nuo iždo bus skirtas cenzoriui, 
pusės medaus nereikės duoti dvarui, nebus galima šaukti 
į Žemesniųjų rūmų teismą, bet pirmąja instancija į pono 
teismą. Tokiu pačiu būdu ir kiti pareigūnai, jei gerai eis 
pareigas, galės gauti panašius paskatinimus. Šalia cenzo- 
riaus pareigybės leitenanto, prie burmistro pareigybės vė- 
liavininko pareigos prijungiamos, t. y. kas yra cenzorius, 
tas bus leitenantas, kas burmistras, tas ir vėliavininkas; 
savaime suprantama, vadovaus tas, kuris tuo metu bus pa- 
skirtas mokyti rikiuotės (muštro). 

Skirtumas, arba tvarka tarp Paulavos piliečių, jų ginklai 
ir apsauga. 

4-ta. Tarp žmonių, gyvenančių kaime, nustatoma tokia 
tvarka: 1-ma. Činšininkai (piniginiai); 2-ra. Bajorai. 3-čia. 
Lažininkai; 4-ta. Kampininkai. 

O kad būtų galima vienus nuo kitų atskirti, taip tarp savęs 
skirsis. Činšininkai turi turėti kepures su žaliu viršum, aptai- 
sytas baltu avikailiu, ir šautuvą. Bajorai - tamsiai mėlynas ke- 
pures, aptaisytas baltu avikailiu, ir šautuvą. Lažininkai - tam- 
siai mėlynas kepures, aptaisytas juodu avikailiu, ir ietį trijų 
uolekčių ilgio. Visi iki vieno turi ginti savo žemes ir sienas, 
gavus sutartą ženklą iš dvaro. Tam, kad ne tik dvarui, bet ir 
visam kraštui, kurio vientisumui kiekvienas pilietis gyvybės, 
sveikatos ir turto gailėti neturi, būtų naudingi, tai visuotinei 
tarnystei turi būti pasiruošę ir tam tikslui kiekvienas ūkinin- 
kas šventadieniais po pamaldų su savo kariauna ir kampinin- 
kais mokysis karinės tarnybos ir rikiuotės iš tam skirto vado 
(komendanto). Kasmet po du kartus pono skirtu metu bus 
visuotinis (generalinis) surašymas ir revizija. 

5-ta. Teisingumas. Dvaro teismai, po kurių nepaten- 
kinta šalis visada galės apeliuoti pačiam ponui, tokiu būdu 
nustatomi: 1-mas. Gubernatorius; 2-ras. Ponas vietininkas 
arba raštininkas; 3-čias. Tijūnas; 4-tas. Du suolininkai. 

Pirmasis, tai yra gubernatorius, galės spręsti, kiti tik pa- 
tarti galės, raštininkas dekretus ir apeliacijas į protokolą už- 
rašinėti turi. Bausmės gali būti šios: 1-ma. Mokestis į iždą; 
2-ra. Kūno mušimas; 3-čia. Kalėjimas. 

Piniginė bauda negali būti didesnė kaip nuo vieno grašio 
iki šeštoko. Kūno mušimas ne daugiau kaip 15 kirčių. Kalėji- 
mas vieną valandą, o jeigu nusižengimas reikalautų didesnės 


— 219 


220" 


Povilas Ksaveras Bžostovskis 


PAULAVOS RESPUBLIKOS NUOSTATAI, 1769 m. kovo 10 d. 


bausmės, dvaro teismas tuokart pono teismui nusiųsti turi. 
Bylos, priklausančios dvaro teismui, yra šios: jeigu tarp pačių 
Paulavos žmonių kiltų ginčai dėl žemės, arimų, plėšimo, 
mušimo, mušimosi, vagysčių ir kt. Už nepaklusnumą dvarui 
ir įžūlius atsakus žmones bausti pačiam ponui gubernatoriui 
priklauso. Kai Jo malonybė ponas išvyksta, kad teisingumas 
neužsitęstų, tam laikotarpiui Jo malonybės pono reskriptu 
dvaras turės leistą didesnę valdžią. Bus du protokolai: vienas 
pavadinimu Žemieji rūmai, kuriame raštininkas dekretus 
(t. y. teismo nutartis) ir apeliacijas užrašyti turi. Kitas pro- 
tokolas pavadinimu Aukštieji rūmai, kuriame raštininkas 
ūkinių reikalų sesijas, nutarimus, apeliacines bylas, įsakus, 
liudijimus, žemėlapius, kontraktus surašyti turi; o kai pro- 
tokolinės knygos tinkamai užpildytos bus, jos bus perra- 
šytos ir atiduotos cenzoriui saugoti. Jeigu kuris ūkininkas 
norėtų kokį dokumentą išsiimti, cenzorius neturi išrašinėti, 
o ūkininkas, kuriam reikalingas dokumentas, iš originalaus 
protokolo turės išimti. Kaina kanceliarijai nustatoma tokiu 
būdu: nuo kiekvieno dekreto 2 auksinai, nuo kiekvieno lapo 
1 auks., nuo teismo šaukimo 1 grašis, nuo smuklių nuomos 
kontraktų (sutarčių) 20 auks. 

Mokykla. Kad iš didelio nežinojimo apie tikėjimą ir pa- 
pročius, kuris visuotinai prastuomenėje viešpatauja, Paula- 
vos piliečiai greičiau išeiti galėtų, visi ūkininkai turi susidėti 
direktoriaus [čia - mokytojas. Iš spaudos draudimo laikų 
daraktoriai. - Vert.] samdymui, kuris jų vaikus bent jau žie- 
mą skaityti mokytų. 

Prabanga. Kad būtų išvengta nusigyvenimo ir prasisko- 
linimo, draudžiama visiems ūkininkams išlaidauti, kad jie ne- 
drįstų sūnus savo apvesdindami ar dukras už vyro išleisdami, 

ar krikštynas keldami, ar laidotuves rengdami apie prabangą 
galvoti. 

Gaisras. Kad būtų išvengta žalos, kurią gaisras atneša, 
kiekvienas ūkininkas vasaros laiku turi savo kieme turėti di- 
delį indą su vandeniu ir keletą kibirų, jei kas užsidegė, grei- 
tai užgesinti. 

Malkos. Kad būtų išvengta laiko sąnaudų, didesnių už 
galimą naudą, draudžiama visiems ūkininkams važiuoti į 
Vilnių malkų pardavinėti. 

Kaimynystė. Įsakoma jokių vaidų kaimynystėje nepradėti 
ir draudžiama savo žemes svetimiems žmonėms išnuomoti. 

Atvykėliai. Visiems ūkininkams įsakoma, kad visų savo 
kampininkų vardus ir dvaro žmonių skaičių dvaro registre 
užrašytų, taip pat apie tuos, kurie kelioms dienoms atkeliavę 
smagiai laiką leistų, dvarui praneštų, ypač apie nuominin- 
kus, smuklėse sėdinčius. 

Namai. Jei kas naujus namus sumanytų statyti, turės 
kaminus išvesti ir uolekties dydžio kvadratinius langus su 
stiklais įstatyti. 

Sodai. Kiekvienas ūkininkas turi turėti sodą; todėl lau- 
kinukų pasodinęs turi pranešti dvarui, o dvaras pasiųs sodi- 
ninką skiepyti. 

Lauko tręšimas. Kad žemės būtų derlingos ir namai šva- 
rūs būtų, kiekvienas šeimininkas turi turėti savo kieme iš- 
kasęs duobę, į kurią mes atliekas ir srutas, kurias paskui ant 
dirvos veš. 

Atlyginimas. Skatinant žmones tinkamai šeimininkauti, 
nustatoma, kad jei ūkininkas geriausiai šeimininkavo ir jo 
malonybės pono gubernatoriaus pastebėjimu ir kaimy- 
nų liudijimu tokiu buvo pripažintas, toks per Šv. Kalėdas 

bendruomenės akivaizdoje, be pagyrimo, gaus už tai, kad 
yra geras ūkininkas, kepurę su raudonu viršum, juodu avi- 
kailiu aptaisytą; tokią kepurę nuo šiol visiems draudžiama 
(nešioti), išskyrus tuos, kurie ją gaus kaip pono dovaną. 

Apskaita. Pasiuntusi jo malonybės pono gubernatoriaus 
apskaitai komisarą, visa bendruomenė, davus iš dvaro žen- 
klą, turi susirinkti, į klausimus turi atsakyti ir savo skundus 
teisingai išdėstyti. 

Samdyti žmonės. Dvarui prireikus, Paulavos žmonės 
turės savo noru samdytis, jiems skiriamas atlyginimas to- 
kiu būdu: viena diena pavasarį ir rudenį 20 grašių, vasarą 1 
auksinas, pėsčiam žiemą 20 grašių, su arkliu 1 auksinas. Kai 
dvarui reikės samdinių, tarnų ar kitų pagalbininkų, kadangi 
tinkamą gaus atlyginimą, kenkti ir atsisakinėti neturi. 

Girininkai. Paskirtieji du girininkai turi stropiai saugoti 
sienas ir visą valdą. Jei kas iš kaimynų brautųsi, turi kaip ga- 
lima greičiau pranešti dvarui ir jį perspėti, kad ne tik svetimi 
nepjautų girios, bet ir savi ūkininkai nekirstų, ypač medžių 
drevėms, statybai ir tašams, taip pat, kad laužų po miškus ir 
girias nekūrentų, o prasižengusius atvesdinti arba pranešti 
dvarui, kad tinkamai nubausti būtų. 

Tiltai, keliai, užtvankos. Viešųjų kelių, t. y. vieno nuo 
dvaro į Vilnių, kito iki Turgelių, priežiūra, taip pat užtvankų, 
senų tiltų priežiūra, naujų tiesimas, medžių jiems vežimas 
skirtomis dienomis yra visų ūkininkų prievolė. Šios prievo- 
lės vykdymą turi prižiūrėti du tiltininkai, ir jei ko reikėtų tai- 
symui ar naujai statybai, nedelsdami praneš dvarui. Taip pat 
turi stebėti, kad kaimuose gatvės būtų medžiais apsodintos 
tiek vykstančių keliautojų patogumui, tiek ūkininkų trobe- 
sių priežiūrai. Visi turi saugoti, kad tvoros prie viešųjų kelių 

ir pasodinti medžiai nebūtų gadinami, bet ypač nepaleisti jų 
iš akių turi tiltininkai. 

Nuomotojai. Degtinės monopolio nuomotojai neturi 
skolinti žmonėms daugiau nei 10 auksinų, o kad žmonės 
iš kitur gėrimų neimtų, nė vienas ūkininkas, neturėdamas 
dvaro leidimo, nedrįs smuklės laikyti ir apskritai gėrimų 
pardavinėti. 

Skolos. Jei kas prireikus skolinsis iš dvaro tiek grynais 
pinigais, tiek gyvuliais, grūdais ar provizija, dvarui tokiu 
būdu atlyginti turi: už vieną talerį vieną dieną šienauti, už 
ketvirtį javus vieną dieną pjauti, už ketvirtį daržovių taip pat 
vieną dieną; atėjus terminui skolas turi punktualiai atiduoti, 
kitaip bus pasiųsta egzekucija [lot. executio - įvykdymas. Čia 
skolos išieškojimo pareigūnai, turintys įgaliojimą reikalingą 
sumą išieškoti parduodant skolininko turtą arba jo dalį. — 
Vert.) ir nepunktualūs dvare daugiau nebegaus kredito. 

Upė. Kas turės užtvankas Merkio upėje, sumokės dvarui 
3 auksinus kranto mokesčio. 

Malūnas. Malti į kitą malūną važiuoti negalima, visi turi 
malti Paulavos malūne ir prievolių metu privalo jį taisyti. 

Medus. Kiekvienas ūkininkas privalo dvarui atiduoti 
pusę medaus. 

Dykros. Kas užsės dykrose pėdinę [Pėdinė - užuogana, 
ant kurios statomi pėdai - Vert.], privalės dvarui atiduoti. 

Įsakai. Kad ir kokiu laiku pasirodytų įsakai su pono ran- 
kos parašu, bus pritvirtinti skirtoje vietoje, Paulavoje; juos 
vykdyti visi privalo. 

Žemės valdos. Žemės valdas turintis ūkininkas jokios jų 
dalies pats apleisti negalės, nebent komisijos metu jam būtų 
leista. 

Medžių kirtimas. Be gauto raštiško dvaro leidimo niekas 
nedrįs retinti, o kai gaus leidimą, turi laikytis visų nurodytų 
taisyklių. 

Mokesčiai į Respublikos iždą. Visi privalo laiku mokėti 
į Respublikos iždą mokesčius, tiek senus, tiek, jeigu Seimas 
nustatys, naujus. 

Matininkas. Esant reikalui dvaro išlaidoms tiksliai žemę 
išmatuoti bus pasiųstas matininkas, kuriam žmonės bus 
įpareigoti visas savo žemes patikimai ir nuoširdžiai paro- 
dyti. 

Vaznys. Vaznys yra privilegijuotas savo pareigų vykdy- 
mu, jei dvaro interesus patenkins, visada gaus iš dvaro tin- 
kamą atlyginimą arba grynais pinigais, arba išskaitant juos 
iš činšo, kurį dvarui mokėti privalo, t. y. 128 auks. nuo va- 
lako, ir taip pat kaip činšininkai turi paklusti visuotinėms 
taisyklėms. 

Prekyba. Jeigu kas iš ūkininkų norėtų pirklių amatu 
užsiimti, t. y. be savo nuosavo užsiėmimo, atvežtų įvairių 
prekių, tokių kaip audiniai, kailiai, šaknys, cukrus, druska, 
tabakas ir kt. ir jas pardavinėtų, toks privalo pirmiau gauti iš 
dvaro leidimą ir už jį sumokėti. 

Pabėgėliai. Jei kas iš dvaro pabėgtų, visi ūkininkai at- 
kakliai turi stengtis sugauti bėglį, kas jį atves, už tai gaus 
padorų atlyginimą. 

Svetimšaliai. Jei kas iš svetimšalių norėtų įsikurti Pau- 
lavoje, tokiam bus duota atskira teisė ir teismo pripažintas 
kontraktas. 

Nauji ūkininkai. Atvykstantys apsigyventi nauji ūkinin- 
kai turės mokėti činšą ar įprastas prievoles vykdyti ir pa- 
klusti visuotiniams nuostatams. Jei kuris iš ūkininkų norėtų 


—229 


2320 


Povilas Ksaveras Bžostovskis 


Še 


PAULAVOS RESPUBLIKOS NUOSTATAI, 1769 m. kovo 10 d. 


išsikelti, tai galėtų padaryti tik pranešę dvarui ir į savo vietą 
kitą laisvą ir patikimą žmogų, kuris vykdytų tas pačias prie- 
voles, suradę. Pastatą, kurį pats savo lėšomis pastatė, galės 
parduoti savo vietoje įsikuriančiajam, bet tik tada, kai par- 
davimo sutartis bus parodyta dvaro vyresnybei ir raštininko 
ar vietininko į protokolą įrašyta. O jei kas toks nesąžiningas 
atsirastų, kad įsikūręs kumetyne ir žemę naudodamas, ne- 
pastatęs namo sumanytų pabėgti, toks išdavikas bus tinka- 
mai nubaustas. Įsikuriančiam ant kelmo [neįdirbtame lauke 
be pastatų — Vert.] kumetynas bus duodamas iki penkerių 
metų, 0 įdirbtame lauke, kad turėtų laiko pasistatyti, tik iki 
3 metų. 

Cenzorius. Paskirtasis cenzorius privalo stropiai ste- 
bėti, kad šių visuotinių nuostatų ir neviešų prievolių net 
ir smulkmenose būtų laikomasi, ir dvaro vyresnybei, kuri 
prieš prasižengėlius sau leistą valdžią panaudos, pranešti. Be 
to, priklauso cenzoriui žinoti apie visų gyventojų išteklius ir 
įpročius, o kad tai lengvai atliktų, dešimtininkus pagalbon 
pasitelkti. Akylai žiūrėti, kad nebūtų žemdirbystėje tingi- 
nystės, girtuokliavimo, ypač šiokiadieniais, gyvenimo vien- 
gungystėje be priežasties, be reikalo užsitrauktų skolų, o jei 
kas nors iš šių reiškinių būtų pas ūkininką cenzoriaus pa- 
stebėta, toks prie žemiausio sluoksnio, t. y. kampininku, bus 
prijungtas. Ūkininkų sueigose tie, kurie tik amatu verčiasi ir 
neturi dirbamos žemės, vietos ir balso neturėtų turėti. Taip 
pat cenzorius turi pareigą šventomis dienomis, skambučiu 
davęs ženklą, rinkti pareigūnus ir tartis pagal laiką ir aplin- 

Atskirieji Paulavos miestelio nuostatai 


Jei kas norėtų įsikurti Paulavoje, negalės turėti žemės dau- 
giau nei ketvirtį valako, už kurią turi sumokėti 4 talerius ir 
visuotiniams nuostatams paklusti. Jokiam žydui Paulavoje 
įsikurti nebus leidžiama, kadangi žydams skiriama vieta 
prie smuklės prie senojo Naugarduko vieškelio. Ši vieta va- 
dinsis Ksaverovas. 

Miesto teismai. Vienas iš Paulavos gyventojų išrinktas 
burmistras turės savo teismus ir juose teis tik tuos, kurie 
miestelyje triukšmą kels, kurių kitaip bausti nebus galima, 
kaip pasodinant į miesto kalėjimą. Burmistro sprendimas 
gali būti nepatenkintos šalies apskystas, esant ponui - mar- 
šalkai, o jam nesant - dvarui. 

Pastatai. Jei kas pastatą statyti norėtų, pirmiausia turės 
dvarui pranešti, o dvaras nurodys pastato vietą ir planą. Vi- 
suose pastatuose, kurie bus statomi, sienos būtinai turi būti 
skliautuotos, stogai gontais dengti. Kaminai turi būti į stogą 
įvesti, krosnys koklinės, langai įstiklinti; kas savo lėšomis 
pasistatys namą, už būstą nemokės, tik už žemės ketvirtį, o 
kas dvaro name gyvens, toks, be žemės mokesčio, sumokės 
kasmet po 8 auks. už namą. 

Ugnis. Kad būtų išvengta nelaimės dėl gaisro, be visuoti- 
niuose nuostatuose išreikšto atsargumo, Paulavos gyventojai 
turi pareigą kiekvienas savo namuose turėti geležinį kablį, už- 
dėtą ant ilgo koto, skirtą, jei ugnis suliepsnotų, pastatui ardyti. 

Sargyba. Paulavos gyventojų saugumui paeiliui kiekvie- 
nas ūkininkas ar jo vietoje bernas turi eiti naktį sargybą, 
laikydamas ant pečių užtaisytą šautuvą, uždaręs vartus nuo 
saulės laidos iki saulėtekio. 

Švara. Kaip namuose taip ir gatvėse turi būti laikomasi 
švaros, kiekvienas šeimininkas priešais savo namą turi šluoti 
ir į krūvas surinkti aukščiau aprašytu būdu šiukšles. Paula- 
vos gyventojai turi prižiūrėti miesto vartus, tvoras, pasodin- 
tus gatvių medžius. 

Apranga. Paulavos miestelio gyventojų apranga turi 
būti tokia: melsvas medžiaginis žiponas be kontušo, juos- 
ta raudona, kepurė žalia su baltu avikailiu. Prie šono jokio 
ginklo negalima turėti, be nendrės ar lazdos, o savo namuose 
kiekvienas turi turėti šautuvą. Žmonos ir dukros turi nešioti 
melsvus sijonus, tos pačios spalvos liemenes, baltą drobinę 
prijuostę, savo nuožiūra galvos apdangalą. 

Burmistras. Burmistras privalės stebėti, kad Paulavos 
gyventojai laikytųsi juos įpareigojančių nuostatų, ir už savo 
pareigas bet kuriuo laiku privalės duoti dvarui ataskaitą. 

Činšininkai. Dvarui činšininkai turi mokėti nuo valako 
kasmet 16 muštinių talerių, kas sudaro 120 lenkiškų auk- 
sinų, taip pat per pusę medų su dvaru dalintis ir paklusti 
visuotinėms normoms, o nuo dvaro darbų yra atleidžiami. 
Jeigu kas iš bajorų arba lažininkų ar kitos visuomeninės 
padėties žmonių norėtų tapti činšininku, valake žemės ap- 
gyvendintas turi turėti 4 jaučius, 4 arklius, 6 karves ir gerai 
sutvarkytą visą ūkį. 

Bajorai. Bajorai kasmet dvarui turi mokėti nuo valako 40 
auksinų, už pagalbinį darbą ir už maistą 8 auks., taip pat turi 
atlikti 20 kelionių per metus į Vilnių su dvikinkiu vežimu, o jei 
kuris neatliktų ar dvaras nereikalautų, už kiekvieną kelionę tu- 
rės sumokėti 8 auks. Be to, kiekvienas turi atitarnauti 12 gvoltų 
per metus, t. y. grūdus ar šieną vežti 3 dienas, arti tris dienas, o 
per javapjūtę šešias dienas po du žmones, be to, dėklos 4 vištas 

ir 40 kiaušinių, pusę medaus dvarui turi atiduoti. Mėšlą iš dva- 
ro į dvaro laukus turi vežti dvi dienas, o jei per vieną dieną visą 
išvežė, už kitą dieną neturi būti į kitą darbą traukiami, pagaliau 
visuotiniams nuostatams visi turi paklusti. 

Lažininkai. Lažininkai nuo vieno valako turi dvarui ati- 
dirbti per savaitę 6 dienas tokiu būdu: vyras dvaro liepimu 
3 dienas, moteris 3 dienas, nuo pusės valako vyras 2 dienas, 
moteris 1 dieną, be to, turi atlikti 4 gvoltus per metus nuo 
valako po du žmones, nuo pusės valako po vieną pėsčią, 
mėšlavežiui savo dienomis turi atitarnauti valakininkas dvi 
dienas, pusvalakininkis 1 dieną. Tie patys lažininkai nuo va- 
lako turi duoti dvarui tą pačią dėklą, 4 vištas ir 40 kiaušinių, 
be to, už panaktinę ir sargybą sumokėti kasmet po 8 auks. 
Ir pusę medaus atiduoti. Į lažą dvare visi turi ateiti saulei 
tekant, o iš lažo išeiti saulei leidžiantis, kad dvaras per ne- 
rangumą nuostolio neturėtų. 

Kampininkai. Kampininkai po vieną žmogų nuo trobos 
turi javapjūtėje dvarui tarnauti per vasarą 12 dienų, be to, 
kiekvienas kampininkas dvarui kasmet turi sumokėti po 2 
auksinus ir atiduoti vieną vainiką grybų. Jei kas pagal lei- 
dimą slabadoje [XIX a. taip vadintos gyvenvietės, kuriose 
apsigyvendavo ne baudžiauninkai valstiečiai ir kitų luo- 
mų žmonės. Pavadinimo kilmė iš slavų k. žodžių c10600a, 
C60600a, c60600n0e nocenenue — „laisvė“, „laisva gyvenvie- 
tė“. — Vert.] įsikurtų, laisvi bus nuo visokių prievolių iki pa- 
sibaigs numatytas terminas, po kurio susitarę su dvaru turi 
mokėti arba lažą dvare eiti. Šios aukščiau minėtos prievolės 
turi būti taikomos tik valakui ir pusei valako žemės. Jei kas 
daugiau nei vieną valaką arba mažiau naudotų, toks mokėti 
ar lažą eiti turės proporcingai žemės dydžiui. 

Mokėdamas činšą kiekvienas ūkininkas turi primokėti 
kvitų mokesčio 3 grašius popieriaus išlaidoms. Činšui ati- 
duoti nustatomas terminas visą laikotarpį nuo Šv. Mykolo 
iki Šv. Martyno [Šv. Mykolas - rugsėjo 29 - derliaus rinkimo 
pabaiga; Šv. Martynas - lapkričio 11 d. - Vert.]. 

Tijūno priesaikos tekstas: Aš, PP, prisiekiu Dievui, 
vienam Švč. Trejybėje, kad man patikėtas tijūno parei- 
gas ištikimai, be jokios apgaulės, melagystės, vagystės ir 
sąmokslo pono nenaudai eisiu, tinkamais matais grūdus 
teisingai sversiu, vienodais matais jaujoje ir malūne turiu 
imti ir išduoti. Visokios žalos ponui dėl mano nestropu- 
mo vengsiu. Jokių sąmokslų ir su niekuo pono nenaudai 
nedarysiu, bet, priešingai, pačiam ponui ar jo atstovams 
teisingai pranešiu. Tame, ką teisingai prisiekiu, Pone Die- 
ve, man padėk. 

Burmistro priesaikos tekstas: Aš, PP, prisiekiu Ponui 
Dievui, vienam Švč. Trejybėje, kad man patikėtas burmistro 
pareigas ištikimai eisiu, besiteisiančias šalis teisingai teisiu, 
savo pareigas vykdysiu remdamasis padorumu bei įvairiais 
laikais leistais įstatymais. Tame, ką teisingai prisiekiu, Pone 
Dieve, man padėk. 

Cenzoriaus priesaikos tekstas: Aš, PP, prisiekiu Ponui 
Dievui, vienam Švč. Trejybėje, kad man patikėtas cenzo- 
riaus pareigas ištikimai eisiu. Prisiekiu pranešti ponui apie 
kiekvieną pareigūną ir ūkininką, jei kuris jų nesilaikytų savo 
pareigų, ir nė vieno, ponui žalą darančio, nenuslėpsiu, bet 
tuojau pat ponui pranešiu. 

Povilas Ksaveras Bžostovskis, LDK referendorius, Vil- 
niaus katedros kanauninkas, Šv. Stanislovo ordino kavalie- 
rius, Paulavos arba Merkinės dvaro ponas ir savininkas. 

Šiuo liudijimu pranešu visiems ir kiekvienam sky- 
rium, kam apie tai priklauso žinoti, kad nuolatinės mano 
pastangos siekiant visuotinio mano valdinių, gyvenančių 
Paulavoje arba Merkinėje, gėrio buvo ir yra dedamos. No- 
rėdamas palaikyti gerą tvarką, jaučiu poreikį, kad tam tikri 
nuostatai būtų nustatyti ir aprašyti. Nes jokia karalystė, jo- 
kia respublika, draugija be įstatymų tinkamai valdoma būti 
negali. Kad vienas ją valdytų, būtinumas paremtinas Dievo 
teise, to reikalauja. Tikėjimas įsako aiškiai valdžiai paklus- 
ti ir moko, kad Dievo išmintimi karaliai karaliauja ir įsta- 
tymų leidėjai teisingai įstatymus leidžia, tai yra tvirčiausi 
žmogiškosios visuomenės saitai. Iš piliečių žemės gabaliu- 
kų formuojasi platūs kraštai, jei jie kiekvieno piliečio valia, 
remiantis Dievo, natūraliąja ir civiline teise bus valdomi, 
susikurs geros tvarkos karalystė. Tam, kad aukščiau išdės- 
tyti nuostatai ir prievolės nebūtų pažeisti, o valdiniai jų lai- 
kytųsi, šią privilegiją tvirtinu savo rankos parašu ir įsakau 
pridėti antspaudą. 

P. K. Bžostovskis. Rašyta Paulavoje 1769 metų kovo 10 
dieną. Valdant Šviesiausiajam Ponui Stanislovui Augustui. 

ŽMONIŲ, GYVENANČIŲ TURGELIŲ 
MIESTELYJE IR VIKTORIŠKIŲ 
DVARELYJE, VILNIAUS VAIVADIJOJE, 
PRIKLAUSANČIŲ TURGELIŲ 
KLEBONIJAI, GEROS TVARKOS IR 
PAREIGŲ NUOSTATAI, PARENGTI 
1772 METAIS. 


Žmonių gerovę užtikrina žmonių gerumas ir pastovi teisė. 


-— 


„ Kiekviena protingoji būtybė pirmiausia turi žinoti savo Kūrėją, 
mylėti Jį visa savo siela, garbinti jį iš visų savo jėgų, eiti kiekvieną 
Dievui garbinti skirtą sekmadienį ir šventės dieną į bažnyčią, ne- 
dirbti jokių darbų, mylėti savo artimą ir vykdyti Dievo įsakymus. 


M 


Spręsti nepatenkintų žmonių ginčus galės: 1) Viktoriškių eko- 
nomas, kurio visi klebonijos žmonės privalo klausyti ir gerbti 
kaip Pono pasiuntinį, 2) Turgelių viršaitis, 3) Viktoriškių vaiskis. 
Pirmasis, t. y. ekonomas, priiminės sprendimus, kiti galės tik pa- 
tarti. 


“ 


„ Kiekvienas šeimininkas privalo turėti kepurę tamsiai mėlynu 
viršumi, apsiūtą juoda avies vilna, ir ilgą trijų uolekčių ietį. Visi 
privalo saugoti savo Ponus, o šventės dienomis, po pamaldų baž- 
nyčioje kiekvienas šeimininkas turės mokytis karinės taktikos. 
Du kartus per metus bus tikrinama, ko išmokė. 

4. Kad stačiokiškiems žmonėms būtų lengviau išaiškinti tikėjimą ir 
jų pareigas, visi šeimininkai turi susidėti ir pasamdyti darakto- 
rių, kuris mokytų jų vaikus skaityti. 

5. Siekiant išvengti žalos, kiekvienas šeimininkas vasarą turi prieš 

savo namus turėti indą vandens, kad galėtų užgesinti gretimai 

kilusį gaisrą. 

6. Savo namuose turės mūryti kaminus ant stogų ir įrengti uolek- 

ties dydžio langus. 

7. Kiekvienas šeimininkas privalo turėti vaismedžių ir daržą. 

8. Jei kuris pabėgtų, kiti turi dėti visas pastangas jam surasti. 

9. Visi privalo mokėti mokesčius į Respublikos biudžetą. 

10. Kiekvienas Turgeliuose gyvenantis šeimininkas privalo dirbti 
dvi dienas per savaitę tai, ką lieps dvaras. Taip pat gali keturias 
dienas per metus Viktoriškių dvarelyje šienauti ir turi duoti 
penkis auksinus. 

11. Viktoriškių dvarelyje gyvenantys bajorai privalo mokėti dvarui 
dvidešimt keturis auksinus per metus, be to, dešimt dienų per 
metus važiuoti į Vilnių. Jei kartais dvarui jų nereikėtų, bus grą- 
žinami trys auksinai už kelionę. Kiekvienas turi atidirbti dvyli- 
ka dienų per metus, t. y. tris dienas vežioti javus arba šieną, tris 
dienas arti, po du žmones šešias dienas pjauti javus. Be to, kas 
turi vištų, dvidešimtį jų privalo atiduoti dvarui. 

12. Nuolatiniai Viktoriškių dvarelio gyventojai privalo tris dienas 
per savaitę dirbti dvare, vyrai dirba dvi dienas, ką dvaras lieps, 
moterys - vieną dieną. 

13. Į darbą pas Poną visi privalo ateiti labai anksti, saulei patekant, 
ir išeiti saulei leidžiantis. 

14. Visi šeimininkai privalo taisyti užtvankas, senus ir naujus til- 
tus, vežti medieną statybai. 

15. Pirmiau išdėstytos pareigos yra proporcingos turimam žemės 
plotui. Jei kartais kas turėtų daugiau, jis privalo dirbti atitinka- 
mai pagal turimą žemės plotą. 

16. Kiekvienas šeimininkas privalo mokėti trijų grašių činšą popie- 
riui, činšo mokėjimo terminas neribotas, nuo Šv. Mykolo iki 


Šv. Martyno dienos. 
17. Kad būtų įvykdytas kiekvienas šių nuostatų punktas, paskirtas 
Turgelių viršila ir Viktoriškių vaiskis galės panaudoti savo dva- 
4 ro suteiktą valdžią prieš tuos, kurie šių nuostatų nevykdo. 


Žmonių, gyvenančių Turgelių miestelyje ir Viktoriškių dvarelyje, Vilniaus vaivadijoje, 

Šie nuostatai priimti žmonių sutikimu, patvirtinti antspaudu. Ant- 
spaudas uždėtas klebonijos rezidencijoje tūkstantis septyni šimtai sep- 
tyniasdešimt antrųjų metų sausio tryliktąją dieną. 

P K. Bžostovskis, 

Didysis Vilniaus kanaunijos raštininkas. 


Turgelių klebonas. 

Varšuvos nacionalinis muziejus. 
<http://info-poland.buffalo.edu/classroom/ 
kosciuszko/schwerkert.html>. 

Lietuvos sukilėlių vadas Jokūbas Jasinskis. 
<http://lt.wikipedia.org/wiki/ 
Vaizdas:Jakub Jasi0oC50684ski.PNG >. 
Povilas Ksaveras Bžostovskis liūdi dėl Paula- 
vos žlugimo. 1798/99 m. Dailininkas Fran- 
sua Ksavje Fabre. Varšuvos nacionalinio 
muziejaus Vilanovo rūmų Lenkijos žymių 
asmenybių portretų galerija. 

1831 m. sukilimo idėjinis simbolis - „lietu- 
viškai lenkiška“ Orleano mergelė - Emilija 
Pliaterytė. 
<http://www.bernardinai.lt/straips- 
nis/2011-09-1>. 


MAŽOSIOS MERKINĖS PAVELDAS 


Matilda Kobylinskaitė-Zabielienė, Paula- 
vos dvaro paveldėtoja. R. Aftanasy, Ma- 
terialy do dziejow rezydencji, Warszawa, 
1987, t. 4. 

Manoma, kad lobynas-ledainė pastatyta XIX a. 
pirmoje pusėje, valdant Juozapui ir Kotrynai 
Kobylinskiams. A. Vojevodskaitė, Mažosios 
Merkinės istorinių tyrimų ataskaita, 1991 m. 
VAA, f 1019, ap. 11, b. 3316. 

Henrikas Zabiela — Paulavos savininkas. 
R. Aftanasy, Materialy do dziejow rezyden- 
cji, Warszawa, 1987, t. 4. 

XX a. pirma pusė (apie 1939 m.). Įvažiavimo 
vartai. R. Aftanasy, Materialy do dziejow re- 
zydencji, Warszawa, 1987, t. 4. 


2607 


45. 


48, 


49, 


50. 


51. 


52. 


53. 


54. 


Pagrindinio Merkinės dvaro fasado frag- 
mentas 1939 m. R. Aftanasy, Materialy do 
dziejow rezydencji, Warszawa, 1987, t. 4. 


„Prieš rūmus driekėsi apvali veja su žemai pa- 


kirpto bukmedžio oramentu, kurio, deja, šio- 
je 1939 m. nuotraukoje neįmanoma įžvelgti. 
R. Aftanasy, Materialy do dziejow rezyden- 
cji, Warszawa, 1987, t. 4. 


. Šviestuvas su ereliu. 1939 m. R. Aftanasy, 


Materialy do dziejow rezydencji, Warszawa, 
1987, t. 4. 
Merkinės dvaras prieš nacionalizavimą. A. Vo- 
jedovskaitė, Mažosios Merkinės istorinių tyri- 
mų ataskaita, 1991 m. VAA, f. 1019, ap. 11, 
b. 3316. 

P. K. Bžostovskio laikais Paulava garsėjo so- 
dais ir parku. Nors jis po daugiau nei pusan- 
tro šimto metų ir nunyko, tačiau pavienių 
senų medžių šešėlyje skendintys rūmai atro- 
dė paslaptingai. A. Vojedovskaitė, Mažosios 
Merkinės istorinių tyrimų ataskaita, 199] m. 
VAA, f 1019, ap. 11, b. 3316. 

Centrinių rūmų įėjimas. XX a. pirma pusė. 
A. Vojedovskaitė, Mažosios Merkinės istori- 
nių tyrimų ataskaita, 1991 m. VAA, f. 1019, 
ap. 11, b. 3316. 

Pagrindinis rūmų fasadas prieš Antrąjį 
pasaulinį karą. R. Aftanasy, Materialy do 
dziejow rezydencji, Warszawa, 1987, t. 4. 
Žvilgsnis nuo Jašiūnų- Turgelių kelio į bu- 
vusio dvaro liekanas — sovietmečiu dvaro 
teritorijoje buvo išdygusios veršidės, karvi- 
dės, garažai, sandėliai. A. Vojedovskaitė, Ma- 
žosios Merkinės istorinių tyrimų ataskaita, 
1991 m. VAA, f. 1019, ap. 11, b. 3316. 

1991 m. planuota visų pirma „gelbėti“ ofi- 
ciną - geriausiai išsilaikiusį dvaro pastatą. 
A. Vojedovskaitė, Mažosios Merkinės isto- 
rinių tyrimų ataskaita, 1991 m. VAA, f. 1019, 
ap. 11, b. 3316. 

Buvusi dvaro rytinė oficina XX a. aštunta- 
jame dešimtmetyje... A. Vojedovskaitė, Ma- 
žosios Merkinės istorinių tyrimų ataskaita, 
1991 m. VAA, f. 1019, ap. 11, b. 3316. 

1992 m. planuota atstačius šiuos centrinių 
rūmų griuvėsius, įrengti juose ne tik knygų 
saugyklas, skaityklas, bet ir gyvenamąsias 
patalpas. A. Vojedovskaitė, Mažosios Merki- 
nės istorinių tyrimų ataskaita, 1991 m. VAA, 
f.1019, ap. 11, b. 3316. 

Sovietmečiu pro buvusius dvaro vartus 
koplytėlės link vingiavo kelias... A. Voje- 
dovskaitė, Mažosios Merkinės istorinių tyri- 
mų ataskaita, 1991 m. VAA, f. 1019, ap. 11, 
b. 3316. 

Arklidžių atstatymo brėžinys. R. Zilinskas, 
Buv. Merkinės dvaras Šalčininkų raj. Arkli- 
dės, ledaunė. Architektūriniai tyrimai, 1992, 
VAA, 1085-12. 
Koplytėlės Kristus 1939 metais. A. Vojedovskai- 
tė, Mažosios Merkinės istorinių tyrimų atas- 
kaita, 1991 m. VAA, f. 1019, ap. 11, b. 3316. 
Koplytėlė XX a. Pasak žinovų, ji galėjo būti 
pastatyta XIX a. pirmoje pusėje, perdirbta 
du kartus. Ankstesnieji etapai sunkiai atse- 
kami. A. Vojedovskaitė, Mažosios Merkinės 
istorinių tyrimų ataskaita, 1991 m. VAA, 
f. 1019, ap. 11, b. 3316. 

Kol Ūkio ir Aplinkos ministerijos delsė per- 
duoti Paulavos dvaro liekanas Šalčininkų 
rajono savivaldybės nuosavybėn, laikas jas 
negailestingai naikino. A. Vojedovskaitė, Ma- 
žosios Merkinės istorinių tyrimų ataskaita, 
1991 m. VAA, f. 1019, ap. 11, b. 3316. 
Ledainės atstatymo schema (1992 m.). R. Smil- 
gevičiūtė, Vietinės reikšmės istorijos paminklas 
(IV-238), buv. Merkinės dvaras Šalčininkų raj. 
Priešprojektiniai darbai: pastatų pritaikymo 
pirminiai pasiūlymai, 1991, VAA, 1085-9. 
Senoji liepų alėja 1939-aisiais... R. Aftanasy, 
Materialy do dziejow rezydencji, Warszawa, 
1987, t. 4, 

O tej ksiąžce 


W 2014 roku będziemy obchodzič 275-tą rocznicę urodzin 
urzędnika panstwowego, pisarza, filantropa, duchownego Pawla 
Ksawerego Brzostowskiego (1739-1827). W tym samym roku 
minie 245 lat (1769-1795) od založenia przez tę wybitną osobę i 
funkejonującej przez 25 lat Rzeczpospolitej Pawtowskiej — zjawi- 
ska niemającego precedensu w Europie Wschodnio-Šrodkowej 
XVIII w. Utworzone przez PK. Brzostowskiego panstwo mialo 
wlasne ustawodawstwo, flagę, herb, pieczęč, pieniądze; funk- 
cjonowala tu skladająca się z chlopow umundurowana milicja 
uzbrojona w karabiny i armaty, ktora w powstaniu w 1794 bo- 
hatersko sprzeciwiala się rosyjskim agresorom. Oprocz rozwoju 
gospodarki P. K. Brzozowski dužo uwagi pošwiecal dzialalno- 
šci ošwiatowej — sam pisal, a takže thumaczyl dziela wybitnych 
myšlicieli. Utworzone przez P.K. Brzozowskiego panstwo mialo 
na celu realizację wzorcowego systemu spelniającego postępowe 
tendencje 6wczesnej myšli spotecznej, a wpojone przez niego dą- 
ženie do wolnošci inspirowalo chtopow do wstępowania w szeregi 
powstancow 1831 roku. 

Ksiąžka „Pawel Ksawery Brzostowski - Rzeczpospolita Pa- 
wlowska" to pierwsza wyczerpująca opowiešč w języku litewskim 
oparta na przechowywanych w litewskich archiwach dokumen- 
tach przedstawiająca tego wybitnego dyplomatę, pisarza, filan- 
tropa, duchownego Pawla Ksawerego Brzostowskiego oraz jego 
dziela. W wydaniu zostalo wyczerpująco našwietlone Wielkie 
Księstwo Litewskie XVIII wieku, historia Malego Merecza, szcze- 
gėlne cechy rozwoju dworu, omėwiona jego wartošė jako pomni- 


ka historycznego. 

About this book 


2014 will mark the 275th birth anniversary of a public officer, 
writer, educator and priest Povilas Ksaveras Bžostovskis (1739- 
1827). This same year will also commemorate the 245th anniver- 
sary of the Republic of Paulava (1769-1795) established by this 
prominent person, which existed for 25 years - an unprecedented 
phenomenon in the eighteenth century Central and Eastern Eu- 
rope. The state established by Povilas Ksaveras Bžostovskis had its 
own laws, a flag, coat of arms, seal, also, it minted coins; the state 
had a uniformed peasant militia armed with rifles and cannons, 
which was able to heroically resist the Russian aggressors in the 
rebellion of 1794. In addition to economic development, Povilas 
Ksaveras Bžostovskis focused on educational activities - he was a 
writer himself and also translated the works of other prominent 
thinkers. The state established by Povilas Ksaveras Bžostovskis 
had the goal of implementing a model regime complying with the 
advanced trends of social thought of that time, while the strive for 
freedom instilled by him encouraged the peasants of Paulava to 
join the ranks in the rebellion of 1831. 

The book “Povilas Ksaveras Bžostovskis - Republic of Paulava" 
tells the first comprehensive story in the Lithuanian language about 
the eminent statesman, writer, educator, priest Povilas Ksaveras 
Bžostovskis as well as his works, illustrating it by the documents 
stored in the Lithuanian archives. The publication overviews the 
Grand Duchy of Lithuania in the eighteenth century, history of 
Mažoji Merkinė, development features of the estate and discusses 


its memorial value, 


Aurelija Arlauskienė - žurnalistė. Baigė žurnalistiką 
Vilniaus universitete. Dirbo specialiąja „Lietuvos aido“ 
korespondente Vakarų Sibire, Maskvoje, Pietų Osetijo- 
je. Sukūrė TV laidą „Faktas“, buvo leidinių „Žurnalistų 
žinios“, „Žurnalistika“ redaktore, dienraščių „Lietuvos 
žinios, „Respublika“ žurnalistų tyrimų koresponden- 
tė. Lietuvos žurnalistų sąjungos (LŽS) ir Nacionalinės 
žurnalistų kūrėjų asociacijos (meno kūrėjos statusas su- 
teiktas 2007 m.) narė, LŽS Etikos komisijos pirmininko 
pavaduotoja, LŽS Vilniaus skyriaus pirmininkė. Knygų 
„Tomas Šernas. Vakar buvo rytoj“ (2006), „Asmens ko- 
das: Lietuvos muitinė“ (2009) autorė, Vinco Kudirkos 
(2007), Jono Vileišio (2010) premijų laureatė. Apdova- 
nota Sausio 13-osios medaliu. 


Lucija Jurgelevič - pedagogė, muzikė. Baigė Kauno 
J. Gruodžio konservatoriją, Vilniaus pedagoginį univer- 
sitetą. Nuo 1994 m. - Turgelių P. K. Bžostovskio vidu- 
rinės mokyklos direktorė, P. K. Bžostovskio kraštotyros 
muziejaus vedėja, meno kolektyvų vadovė. Dėdės Julia- 
no Bartyso (Julian Bartyšs), lenkų istorijos profesoriaus, 
knygų ir mokslinių darbų apie P. K. Bžostovskio veiklą 
propaguotoja, skleidėja. Konsultuoja užsienio ir Lietuvos 
studentus, rengiančius bakalauro ir magistro darbus apie 
P. K. Bžostovskio veiklą. 


Ramunė Šmigelskytė-Stukienė - istorikė, humanitari- 
nių mokslų daktarė. 1994 m, baigė Vilniaus pedagoginį 
universitetą. 2001 m. apgynė daktaro disertaciją „Lie- 
tuvos Didžiosios Kunigaikštystės konfederacijos veikla 
1792-1793 metais“. Lietuvos istorijos instituto Lietuvos 
Didžiosios Kunigaikštystės istorijos skyriaus vedėja (nuo 
2006 m.); Lietuvos edukologijos universiteto Visuotinės 
istorijos katedros einanti pareigas docentė (nuo 2011 
m.). Nuo 2010 m. yra Lietuvos istorijos instituto moks- 
lo tarybos narė ir šios tarybos sekretorė. Pagrindinės 
mokslinių interesų kryptys: XVIII a. Lietuvos Didžiosios 
Kunigaikštystės socialinė ir politinė istorija; Apšvietos 
epochos idėjų sklaida Lietuvos Didžiojoje Kunigaikš- 
tystėje; Valstybės institucijų raida Naujaisiais laikais; 
Lenkijos-Lietuvos valstybės padalijimai. 

Ar-132 Povilas Ksaveras Bžostovskis - Paulavos respublika / Aurelija Arlauskienė, Lucija Jurgelevič, 
Ramunė Šmigelskytė-Stukienė, Vilnius, 2014. - 264 p.: iliustr. 


ISBN 978-609-95579-0-8 


Knyga „Povilas Ksaveras Bžostovskis - Paulavos respublika“ - pirmasis išsamus pasako- 
jimas lietuvių kalba apie iškilų valstybininką, rašytoją, švietėją, dvasininką P. K. Bžostovskį ir 
jo 1769 m. įkurtą bei sėkmingai kelis dešimtmečius gyvavusią Paulavos respubliką, kurioje 
skurde ir nepritekliuose paskendusiam, vergiškais darbais apkrautam žmogui buvo leista 
pažinti laisvę, orumą, garbę; kurios valdymo sistema savo pilietį ne gniuždė, o skatino 
dirbti, mokytis, nepasiduoti laikiniems nepritekliams; kurios negriaužė korupcijos, kyši- 
ninkavimo, išlaidavimo, tinginystės, girtuokliavimo kinivarpos... Ir visa tai vyko ne kita- 
me pasaulio krašte, o vos už keliasdešimt kilometrų nuo Vilniaus, dabartiniame Šalčininkų 
rajone, kur iki šių dienų išlikę nenusakomą aurą skleidžiantys buvusio dvaro griuvėsiai. 

Leidinys iliustruotas Lietuvos archyvuose, muziejuose, bibliotekose saugomomis foto- 
grafijomis, dokumentais. Ypač vertingi į lietuvių kalbą išversti 1769 m. P. K. Bžostovskio 
parašyti Paulavos respublikos nuostatai, kuriuos galima palyginti su 1791 m. pakoreguotų 
Paulavos respublikos nuostatų faksimilėmis. Spausdinamos iki šiol niekur neskelbtos 1772 m. 
P. K. Bžostovskio sukurtų Žmonių, gyvenančių Turgelių miestelyje ir Viktoriškių dvarelyje, 
geros tvarkos ir pareigų nuostatų faksimilės ir vertimas. 

